ARLENE HALE 


A fost acum 
mult timp 


Traducerea și adaptarea în limba română de 
CECILIA IONESCU 


ALCRIS 
Romance 


Capitolul 1 


Cathy era gata să plece la spital când sosi telegrama. Inima i se 
strânse la vederea micului plic albastru, pe care se temea să-l 
deschidă. Deoarece astfel aflase de moartea tatălui său, câțiva ani 
mai înainte. 

Tânăra femeie rupse nervoasă plicul și scoase un oftat de ușurare 
recunoscând semnătura Sandrei. 

"Petrec această seară la Îngerul albastru. Contez pe tine să vii. 
Sandra”. 

Sandra. Cea mai bună prietenă a sa. Cathy n-o văzuse de trei ani. 

— Într-o zi mă voi ntoarce, Cathy, avea obiceiul să spună. Și 
orașul va fi al meu. 

Iar Cathy răspundea: 

— Vei reuşi, Sandra. Întotdeauna ai obținut ce-ti doreai. 

Şi iată că visul devenise realitate, deoarece Îngerul albastru era 
cel mai elegant club din oraș. Și mica Sandra se întorcea 
triumfătoare în regiunea natală. 

Sandra Lesley! Prietena sa își luase acest pseudonim. Dar pentru 
Cathy va rămâne mereu Sandra Lesterfield, buna sa colegă de școală. 
Prietenia le legase ca pe două surori. Dar mai târziu, viaţa le 
despărțise. Sandra se prezentase întotdeauna ca exemplu, Cathy 
mulțumindu-se s-o urmeze. 

Tânăra femeie împături din nou telegrama. Își va vedea prietena 
cu orice preţ. Va fi un fel de omagiu adus trecutului și prieteniei lor. 
De altfel, temperamentul său irlandez o îndemna să-și urmeze 
instinctul. Bob spunea deseori că avea sângele fierbinte. Era devărat. 
Cathy era în stare să izbucnească în plâns și în minutul următor să 
râdă în hohote. 

— Deprimată sau entuziasmată, dar niciodată la mijloc, remarca 
Bob, zâmbind. 

— Evident, tu ești solid ca o stâncă. Dar nu toată lumea are acest 
noroc. 

— Solid sau greoi ca o stâncă? 

— Solid. Perfect. Eşti perfect, doctore Clinton! Mi se pare că ţi-am 
spus-o deja. Nu? 

Bob râsese. Sinceritatea sa îl stânjenea uneori. Dar Cathy știa că 
în sinea sa o aprecia. 

Diseară o va însoţi. Dacă nu intervenea un eveniment de ultim 
moment. Deoarece un medic era mereu la discreția unei urgente. 
Cathy se întreba cum va reacţiona. Cu înflăcărare sau cu teamă? Se 
încruntă. Bob devenea imprevizibil îndată ce era vorba despre 
Sandra. Timpul trecuse, dar el... Nu, între ei se terminase totul. 

Cathy respinse acest gând. Bob o iubise pe Sandra. Dar la ce bun 
să revină asupra acestei povești vechi? Tânăra femeie își privi ceasul. 
Curând va fi ora să plece. În fiecare dimineaţă se așeza la pian 

pentru a cânta o clipă. Muzica o relaxa și o făcea să uite greutățile 
meseriei sale de infirmieră. 

— Ştii că ai talent? De ce nu devii profesionistă? Am face o chipă 
trăsnet. 

Sandra îi repetase asta deseori. Ştia să fie foarte convingătoare și 
Cathy fusese gata să cedeze. Dar, în cele din urmă, vocaţia sa de 
infirmieră o cucerise. Și ce obținuse? O viaţă greu de suportat, o 
muncă epuizantă când urgentele se succedau în ritm infernal, 
dezamăgirea cruntă de a vedea murind un bolnav simpatic. În acele 
clipe, i se întâmpla să-și regrete alegerea. 

Oare cum să nu compare viaţa ei cu a Sandrei? Prietena sa 
devenise celebră. Câștiga bani, călătorea, se distra și întâlnea o 
mulțime de oameni. Trăia liberă ca pasărea cerului, fără obligaţii 
deosebite. Cathy se simţea legată de spital, fără mari posibilităţi de 
viitor. 

Pianul îi făcu bine. Notele zburau cu veselie de sub degetele ei 
fine și delicate. Îndată ce termină, tânăra femeie porni la drum. 

Afară, soarele strălucea și Cathy se urcă la volan fredonând. 
Spitalul din Pittsfield era mai degrabă vechi, dar cu cinci ani înainte 
lucrările îl transformaseră prin adăugare de clădiri și modernizarea 
restului. Și, de atunci, ansamblul avea un aspect mai impresionant. 

Cathy încetini și-și gară mașina în parcaj. 

Era cald. Cerul fără nori se reflecta în fluviu și se opri o clipă 
pentru a contempla acel spectacol liniștit. Apa curgea impunător 
printre malurile mărginite de sălcii. Două vase de transport fluvial 
trecută încet, agitând apa liniștită cu mari vârtejuri. Cathy adora 
acest colt. 

— Bună ziua, Cathy! 

Tânara femeie se întoarse și un zâmbet larg îi lumină faţa. Ar fi 
recunoscut această voce dintre mii. 

— Bob! Bună ziua! 

Bob și ochii săi albaștri care erau ascunși de ochelarii cu rame 
din baga. Bob și statura sa impunătoare, cu părul negru, bărbia 
hotărâtă și buze catifelate, aproape copilărești. Faţa sa nu avea nimic 
clasic. Dar Cathy îl găsea frumos. Mai ales când râdea. Iar ea avea 
darul să-l facă să râdă. 

— Este un timp de când priveşti apa. Oare la ce te gândești? 

— La nimic, răspunse Cathy. Îmi aminteam doar aventura noastră 
pe insulă. Tu ţi-o amintești? 

— Tu, Sandra și cu mine. N-am uitat nimic. A trebuit să petrecem 
noaptea acolo. 

— Încă mă întreb cum ai putut să nu legi parâma, Bob. În clipa 
întoarcerii, nici o barcă! 

Bob râse sincer. 

— Nu eram încă decât niște copii, Cathy. 

— Poate. Dar acolo am petrecut una din nopţile cele mai 
formidabile din viaţa mea. 

Se indreptară încet spre spital. 

— Ia te uită, ia te uită! $i de ce? 

Cathy își strecură mâna sub braţul său. De obicei, n-o făcea 
niciodată din cauza bârfelor. Dar uneori nu se putea stăpâni să nu-l 
atingă. Poate pentru a se asigura, pentru a-și dovedi că era 
într-adevăr acolo. 

— O știi perfect. 

Bob îi aruncă o scurtă privire și ochii lui albaștri străluceau. 

— Sunt ani de atunci. 

Chiar crezi că în noaptea aceea te-ai îndrăgostit de mine? 

— Sunt sigură de asta. Dar nu aveai ochi decât pentru Sandra în 
acea perioadă. 

Medicul îi ignoră remarca. 

— Tocmai mi-a trimis o telegramă în această dimineață, reluă 
Cathy. Pentru a-mi aminti că se duce la Îngerul albastru. 

— Ca și cum puteai să uiţi! Am primit și eu una. 

— Serios? 

— Am fost puţin surprins, dar este amabil din partea ei să se 
gândească la mine. Primul spectacol este la ora zece. Voi rezerva o 
masă și voi trece să te iau la ora nouă. 

— Mai ales să nu întârzii, Bob. Nu vreau să pierd nici o bucăţică 
din spectacol. 

— În nici un caz. Încetează să te neliniștești degeaba. Voi fi 
punctual. În cazul unei piedici, te voi anunţa. Liniștită? 

Ascensorul se deschise și pătrunseră înăuntru. Cathy remarcă 
două dintre colegele sale care-l sorbeau din ochi pe Bob. Erau 
puţini medici acceptabili în spital. Ceea ce-l făcea și mai interesant 
în ochii acestor doamne. 

Bob cobori la etajul al treilea și, plecând, îi adreasă un zâmbet 
discret. Lui Cathy i se păru că le aude pe celelalte oftând. Dar nu era 
foarte sigură. Tânăra femeie avea noroc. Și o știa. Dar în acest caz, 
de unde venea oare acea neliniște care se infiltra cu perfidie în 
sufletul său? Va ceda depresiei, schimbărilor bruște de dispoziţie 
obișnuite? Ziua se anunţa prea frumoasă pentru asta. 

Cathy se opri la etajul al patrulea și ajunse rapid la camera 
infirmierelor. Şefa sa era deja acolo. 

— Bună ziua, domnişoară Fairchild. 


10 ARLENE HALE 


Dar Fairchild nu era foarte sociabilă. Nu avea decât o pasiune, 
munca. Și când Cathy îl reîntâlnise pe Bob, un an mai înainte, 
superioara sa nu se jenase să-și manifeste dezaprobarea. 

— Un medic și o infirmieră. Este inadmisibil! Și vă previn: nu voi 
suporta să vă văd spunându-vă vorbe dulci sub ochii mei! 

— Dar nu se pune problema, protestase Cathy. Bob nu m-a 
sărutat niciodată în public. 

— Alţii înaintea voastră au făcut-o. Și te avertizez, domnişoară 
Corey, dacă... 

— N-am nimic să-mi reproșez. Și nu mă veţi prinde niciodată în 
greșeală, încheie tânăra femeie. 

De fapt, Fairchild detesta numai ideea ca un medic să poată flirta 
cu o infirmieră. Cathy era perfect conștientă de asta. Dar violenţa și 
indiscreţia superioarei sale o surprinsese din nou. 

Brutalitatea acestei reacţii dăduse în mod firesc naștere la bârfe. 
Printre infirmiere, unele pretindeau că Fairchild cunoscuse un 
medic și că povestea se terminase prost. De aici furia sa de a vedea 
pe altcineva reușind acolo unde ea eșuase lamentabil. 

— În această dimineață avem stagiare, exclamă Fairchild, cu 
bruscheţea obișnuită. i le încredinţez pe amândouă: domnișoarele 
Thornton și Scott. 

Cathy inspiră adânc. Era o provocare să se ocupe de începătoare. 
lar adevăratele infirmiere, cu diplomă, detestau acest gen de 
corvoadă. Dar tânăra femeie își aminti de propriul debut în meserie 
şi de importanţa stagiului în viitoarea viață profesională. Contactul 
cu bolnavii constituia o experienţă de neînlocuit, care valora mai 
mult decât toate învățăturile de pe pământ. 

Tabloul luminos se aprinse. 

La gestul poruncitor al lui Fairchild, Cathy ieși imediat. Ziua 
începea rău, deoarece suna un bolnav. Și, după părerea generală, 
acesta avea o reputaţie îngrozitoare. 

— Bună ziua, domnule Larkin, spuse Cathy intrând în cameră. 
Aveţi nevoie de ceva? 

— Este a treia oară când sun! vorbi acesta strident. 

Tânăra femeie se încordă. Trebuia mai ales să-și păstreze 
răbdarea. Dar era dificil, deoarece îl bănuia pe Larkin că minte 
pentru a o necăji. 

— Tocmai am intrat de serviciu, domnule Larkin. Și n-am 
remarcat decât un apel. Îmi pare rău pentru celelalte. 

— Dă perdelele la o parte! Doresc să văd ce se întâmplă afară. Și 
spatele, spatele meu! Nu este nici un mijloc de a face masaj aici? 

Cathy trase perdelele, lăsând să intre razele soarelui. Câteva 
bărci se mișcau încet pe fluviu și tânăra femeie zâmbi. De la fereastră 
se zărea Sandstone, mica insulă așezată la un cot al râului. Acolo își 
petrecuse o noapte, cu un an înainte. 

Totuși, în memoria sa amintirea se păstrase intactă și exactă. O 
amintire pe care n-o va uita niciodată. 

— Ei bine, masajul! Da sau nu? Și doctorul meu? De ce nu este 
încă aici? întrebă Larkin. 

— Doctorul Clinton a sosit. Și sunt sigură că nu va întârzia. Îi voi 
cere unei maseuze să vă facă o frecţie cu alcool. Vă reamintesc că 
regulamentul nu permite decât două ședințe. Și aţi fost deja masat 
în această dimineaţă. 

— Regulamentul! Nu aveţi decât acest cuvânt pe buze. Sunt 
bolnav, nu? Și plătesc. În consecință, pretind pentru banii mei! 

— Bine, domnule. 

Cathy dispăru închizând încet ușa. Larkin bombănea încă, 
deoarece ar fi preferat s-o lase deschisă. De fapt, trebuia să spioneze 
infirmierele, notând cu conștiinciozitate plecările și venirile lor. Și 
dacă, din nefericire, se ocupau mai puţin de el decât de un altul, 
făcea în așa fel încât să afle tot etajul. 

Putin după aceea, Cathy dădu peste Bob. Acesta își îmbrăcase 
halatul alb și înainta cu pași mari. Cu trusa sub braţ și capul drept 
avea într-adevăr ţinută. 

— Eşti aici! Slavă Domnului! spuse Cathy. Diva ta este într-o 
dispoziţie proastă. 

— Eşti drăguță că mă anunti, îi răspunse Bob, inspirând adânc. 

Tânăra femeie îl urmări din ochi și inima i se strânse când intră 
în camera lui Larkin. Fiecare bolnav constituia un caz special. Marea 
majoritate erau fermecători. Unii penibili. Dar Larkin se comporta 
într-un mod cumplit chiar și când totul mergea bine. 

Stagiarele tocmai sosiseră. Se făcuseră mici în uniformele lor roz 
şi-i aruncau priviri admirative și neliniștite. Cathy știa că-i invidiază 
ținuta albă şi însemnele de pe bonetă. Ea însăși trăise această 
experiență și nu ignora nimic din sentimentele lor. 

Discutau toate agitându-se. Dar când Fairchild apăru și le aruncă 
o privire glacială, se opriră imediat din vorbit. 

Infirmiera şefă le chemă pe rând și le îndreptă spre însoţitoarele 
lor. Cathy le primi pe cele două eleve. Păreau incredibil de tinere. 
Prima, Thornton, era roșcată şi plină de pistrui. Cealaltă, Scott, 
blondă și plăpândă. Cathy simţi imediat că dintre cele două, 
Thornton va fi cea mai bună infirmieră. Totuşi, nu trebuia să se 
încreadă în prima impresie. Și tânăra femeie o știa perfect. 

— Bine! Mă veţi urma. 

Voi încerca să vă familiarizez cu viaţa dintr-un spital, le spuse 
Cathy. Și să nu vă fie teamă să puneţi întrebări. 

Dimineaţa trecu fulgerător. Spre deosebire de celelalte, Cathy 
aprecia aceste vizite impuse cu stagiarele. Făcu tot posibilul să se 
arate prietenoasă și încurajatoare. Thornton se dovedi energică și 
pricepută și mai ales în stare să ţină o situaţie în mână. Scott, 
dimpotrivă, rămânea mereu retrasă. 

După cum trebuia să se aștepte, Larkin sună iar. 

— Este un bolnav extrem de dificil, explică. Avem puţini aici. Dar, 
credeţi-mă, trebuie o diplomaţie extraordinară pentru a te descurca. 

În drum, tânăra femeie le dezvălui tactica sa de a le veni de hac 
unor asemenea bolnavi nedoriți. Tinerele fete rămaseră în pragul 
ușii în timp ce Cathy se străduia să-l calmeze pe bătrânul arțăgos. 
Era nebun de furie, deoarece Bob dăduse instrucțiuni noi. Și 
ascultându-l, nimeni nu ţinea cont de ele. 

— Trebuie să stau aşezat zece minute la fiecare oră, explică 
domnul Larkin ţipând. Și n-a venit încă nimeni. Este revoltător! Cu 
adevărat revoltător! 

Tocmai fusese operat de o fractură a șoldului și un fel de cordon 
îi înconjura patul pentru a-l împiedica să cadă. Cathy ridică una 
dintre proptele și se întoarse spre stagiare. 

— Veniti să mă ajutaţi, Scott. Treceţi de cealaltă parte a patului. 

— Dar cine este această fată? întrebă imediat Larkin. N-am mai 
văzut-o niciodată. 

— Domnișoara Scott. O stagiară, răspunse Cathy. 

— Cum?... O elevă?... Nu sunt cobai! Ai auzit? 

— Ridică propteaua, comandă tânăra femeie, ignorând remarca. 

Operaţiunea era simplă și Cathy știa că stagiarele erau 
experimentate în acest gen de exerciţiu. Scott înaintă și începu să 
scoată legăturile. Dar emotia făcea să-i tremure mâinile și cordonul 
izbi ușor patul. Chipul lui Larkin deveni stacojiu de furie. 

— Vino s-o ajuţi, Thornton, spuse calmă Cathy. 

Eleva roșcată se achită perfect de sarcină, ceea ce spori 
stânjeneala colegei sale. 

— Perfect, Scott. Acum prinde-l din spatele umărului... Așa... 
încet... 

De fapt, Cathy nu avea nevoie de nici un ajutor pentru a ridica 
bolnavul. Dar Scott era acolo pentru a învăţa. Şi trebuia să-și aducă 
aportul. 

— Foarte bine. Şi acum aranjează-i pernele la spate, adăugă 
tânăra femeie. Fi, domnule Larkin, vă simţiți mai bine? 

— Cu siguranță! Cu siguranţă, mormăi acesta. 

— Ne vom întoarce imediat, îi spuse Cathy. Veniti, fetelor? 

Scott făcu imediat gestul de a ieși. 

— Cordonul, Scott! exclamă Cathy. Să nu uiţi niciodată să-l pui. 
Este foarte important. Domnul Larkin are nevoie de el pentru a se 
ajuta. Și mai ales, previne orice cădere accidentală. 

— Nu-ţi poţi preda cursurile în altă parte? întrebă Larkin. Am 
trecut destul drept un animal curios! 

Cathy conduse toată lumea afară. 

— Ei bine, tipul ăsta promite, remarcă Thornton. 

— Cum spui tu! adăugă Scott. Aveţi mulți de acest gen, 
domnişoară Corey? 

— Nu, răspunse Cathy. Acesta este o exceptie. 

— Să sperăm, murmură Scott. 

Restul dimineţii, Cathy le făcu să descopere ce însemna cu 
adevărat un spital. Le încredinţă treburi simple, dar cât mai variate 
posibil. Dăruindu-se temeinic muncii sale, tânăra femeie aștepta de 
la ceilalți aceeași conștiință profesională. 

După prânz, elevele se întoarseră la cursurile lor. Și de data 
aceasta Scott păru realmente ușurată. 

După-amiaza se desfășură fără peripeții. Cu excepţia lui Larkin, 
care-și făcu iar de cap. Îţi trebuia nervi de oţel pentru a-l suporta fără 
să te enerveze. 

Din fericire, perspectiva serii o susținu pe Cathy în toate efor- 
turile. La ora fixată, părăsi spitalul și se întoarse direct în 
apartamentul său confortabil. Locul nu era extrem de luxos, dar ea 
se simţea bine acolo. 

Tânăra femeie se relaxă îndelung într-o baie cu spumă și se 
scăldă în parfumul său preferat. Apoi își îmbrăcă rochia nouă și 
discretă, dar rafinată. Trebuia să fie frumoasă pentru Bob. Și pentru 
Sandra. Deoarece se temea puţin să-și revadă o prietenă atât de 
fermecătoare, mai ales după trei ani de despărțire. 

Brusc, Cathy se întrebă dacă Sandra se schimbase. Telefonul 
sună, întrerupându-i cursul gândurilor. Oare ce să facă? Să 
răspundă? Și dacă era Bob pentru a o anunţa că nu putea să vină?... 
Nu, ar fi prea stupid. Tânăra femeie ridică receptorul. 

— Alo? Alo? făcu, neliniștită. 


Capitolul 2 


— Domnișoara Corey? întrebă o voce masculină. 

— Eu sunt. Dar cine este la telefon? 

— Judd Richardson. 

Cathy cunoștea acest nume. Era impresarul Sandrei. 

— Vă sun din partea domnișoarei Lesley. M-a însărcinat să vă 
asigur de prietenia sa. 

— Este foarte amabil. Mulţumesc. Oare n-aș putea să-i vorbesc 
direct? 

— În această clipă dă un interviu. Dar dacă vreți să-i lăsaţi un 
mesaj... 

— Da. Eu... spuneţi-i că voi trece să o văd după spectacol și că... 
îi urez mult succes. 

— Am înţeles. 

Richardson întrerupse imediat convorbirea. Cathy avea impresia 
că rămăsese flămândă. Conta pe un apel de la prietena sa. Dar de la 
sosire, Sandra nu apăruse niciodată. Fără îndoială, din cauza 


A FOST ACUM MULT TIMP 17 


nenumăratelor sale ocupaţii. Ca de exemplu, acest interviu. 
Probabil Sandra dădea cu zecile. Acesta era preţul gloriei, deoarece 
devenise celebră. Și tânăra femeie își dădu osteneala să nu-și facă 
idei. 

Judd Richardson părea puţin vorbăreţ şi consacrat întru totul 
afacerilor sale, însăși imaginea impresarului. Sandra vorbise mult 
despre el în scrisori. Din punct de vedere profesional, era mânat de 
ambiţie. Cathy se întrebă chiar dacă nu avea prea multă. 

Răsună soneria de la intrare. Tânăra femeie zâmbi și se grăbi să 
se ducă să răspundă. Bob nu era doar punctaul. Venise înainte. 
Tânărul bărbat făcu câţiva pași, apoi o luă în braţe fără o vorbă și o 
sărută pe părul negru, bogat. 

— Te iubesc, Bob, murmură Cathy. 

Acesta o îndepărtă ușor și ochii săi mari, albaștri, o măsurară cu 
atenţie. 

— În seara aceasta eşti scandalos de frumoasă! 

— Dar nu neg asta, dragul meu. Și complimentele nu m-au 
deranjat niciodată!... 

— Stiu, răspunse Bob râzând. Eşti cât se poate de provocatoare. 
Îmi place această coafură. Este cu adevărat reușită. 

Cathy se simţea mai bine. Cum oare să rămână insensibilă la 
cuvintele bărbatului pe care-l iubea? Fu cu atât mai flatată cu cât, 
comparată cu Sandra, va fi întotdeauna pe locul doi. Sandra avea o 
frumuseţe seducătoare. Cea a lui Cathy se afla mai ales în inocenta 
zâmbetului și în sinceritatea privirii. 

— Dar cred că nici ţie nu-ţi lipseşte nimic. Este un costum nou? 

— Da. Îți place? 

— Sandrei ar trebui să-i pui întrebarea, îi răspunse cu malițiozitate. 

Bob roși, împotriva oricărei așteptări. 

— Fie, am flirtat ordinioară cu Sandra! Dar n-ai să-mi amintești 
asta o veșnicie. 

— Haide, Bob! Glumeam. 

— De acord. Să ne oprim aici. Dacă ești gata, să n-o mai lungim. 
Mi-ar plăcea să profit de masa mea. 

Străzile erau extrem de aglomerate și făcură mai mult de o 
jumătate de oră pentru a ajunge la Îngerul albastru. În cele din 
urmă, Bob găsi un loc în apropierea clubului. Cerul cu dungi roz și 
ultimele raze ale soarelui care apunea făceau atmosfera plăcută și 
ireală. 

Masa era într-adevăr bine aleasă. Vor vedea spectacolul perfect. 

— Ei bine? întrebă Bob. 

— Nu puteai alege mai bine, Bob. 

Se relaxară. În general, tânărul bărbat evita acest gen de locuri, 
unde de altfel nu-l vedeai niciodată. Lui Cathy îi făcea mai multă 
plăcere viaţa în societate. Și aici, totul o învăluia. Lumina filtrată, 
lumânările așezate pe fiecare masă și șeful de sală în smoching 
negru. 

— Ți-e groază de acest gen de seri, nu-i așa? întrebă îndatoritoare 
tânăra femeie. 

Bob ridică încet capul și un zâmbet slab îi lumină faţa. 

— N-am să mor din asta. Liniștește-te. 

Cathy își pune mâna peste a sa. 

— Eşti un înger. Multumesc că m-ai însoţit. 

Bob comandă mâncarea sa preferată, antricot Bercy. Cathy dori 
fructe de mare. Arunca priviri pe furiș, sperând că Sandra vă veni 
să-i spună o vorbuliță înainte de spectacol. 

— Cum s-a desfășurat ziua ta, cu stagiarele? o întrebă Bob pe 
neașteptate. 

De fapt, medicul se gândea mereu la spital și la munca sa. Era 
ceva mai puternic decât el. Dar această legătură îi unea mai mult 
decât orice. 

Tânăra femeie zăbovi asupra fiecărui detaliu și mai ales asupra 
tinerei Scott, care o îngrijora puţin. 

— Sincer, nu cred că va reuși. 

— Ei, și? N-ar fi nici prima, nici ultima. Este o meserie grea. Poate 
alege alta. 

— Ştiu, încuviinţă Cathy. 

— Şi apoi, Fairchild are darul de a face să cedeze înclinațiile 
fragile, adăugă medicul râzând. În timpul mesei, conversaţia se 
învârti în jurul spitalului. Spre sfârșit, o formaţie mică veni să cânte 
câteva melodii languroase. Tânăra femeie fredonă ușor sub privirea 
amuzată a însoțitorului său. 

— Mărturisește că n-ai putea trăi o zi fără muzică, excalmă Bob, 
tachinând-o. 

— Asta, nu! Ce vrei, nu degeaba sunt irlandeză, replică tânăra 
femeie cu un accent puternic, care îl făcu să râdă în hohote. 

Brusc se făcu o liniște deplină și orchestra apăru sub spoturile 
luminoase. Un bărbat în ţinută de seară se desprinse și anunţă: 

— Doamnelor şi domnilor, Îngerul albastru este mândru să v-o 
prezinte pe noua sa vedetă: Sandra Lesley! 

Sala fu străbătută de un val de aplauze, care sporită când Sandra 
își făcu intrarea. Purta o somptuoasă rochie roz care-i dezvelea 
umerii. Bijuteriile din strasuri adăugau o notă de mister părului său 
blond, ridicat la tâmple. Sandra era realmente minunată. 

Câteva lacrimi de emotie apărură în ochii lui Cathy când 
aplaudă. Cât despre Bob, părea complet fascinat și-i trebui un timp 
bun înainte de-a face un gest. 

Mulțimea deveni tăcută și orchestra începu un cântec care-i 
adusese deja succes Sandrei. Vocea sa caldă și copleșitoare umplu 
încăperea, făcând inimile să vibreze. Cathy aruncă o scurtă privire în 
jur: toată sala era încremenită. 

Nici Bob nu scăpase de farmecul sirenei care cânta sub spoturile 
colorate. Și tânăra femeie se întreba la ce oare se putea gândi. 

Sandra tinu tot auditoriul cu sufletul la gură o jumătate de oră. 
Cântecele se înlănţuiau perfect și Cathy se delecta cu fiecare măsură. 
În sfârșit, Sandra salută asistenţa, într-un concert de aplauze 
dezlănţuite. 

Sala se lumină din nou, în sunetele unui slow ispititor. 

— Este fantastică, Bob, nu-i așa? 

— Absolut. N-am realizat cât... 

Un șef de sală se apropie și-i înmână lui Cathy un plic. Aceasta îl 
deschise, recunoscând scrisul înclinat al Sandrei. 

"Vino să mă vezi în cabină, înainte de a-mi veni rândul din nou 
să cânt". 

— Vrea să ne vadă, explică tânăra femeie. Ne așteaptă în cabină. 

ÎI urmară pe șeful de sală în culise. Ajuns în faţa unei uși închise, 
acesta ciocăni încet, înainte de a se îndepărta. Ușa se deschise brusc 
şi apăru un bărbat bobdoc, cu părul negru căzut în ochi. Cathy 
înțelese că avea de-a face cu Judd Richardson, impresarul Sandrei. 

— Da? întrebă acesta pe un ton tăios. 

— Suntem niște prieteni ai domnișoarei Lesley, răspunse Bob. 
Ne-a cerut să trecem... 

— Cathy?... Judd?... pentru Dumnezeu, lasă-i să intre. 

Sandra apăru în ușă și-i trase în interiorul cabinei mici. Clipa 
regăsirii fu extrem de emoţionantă. Voiau să vorbească amândouă în 
același timp. Apoi Sandra își aținti privirea asupra lui Bob, care 
aştepta discret într-un colț. Sandra îi întinse mâna cu un gest grațios 
şi extrem de feminin. 

— Salut, Bob! Sau mai degrabă, bună seara, doctore Clinton. 
Trebuie să mă obișnuiesc cu noul tău titlu. 

— Ce faci, Sandra? întrebă Bob, strângându-i mâna în mânile sale. 

— Bine. Eu... Este atât de minunat să vă văd pe amândoi. 
Ascultati, am o idee. Dacă aţi veni la mine la hotel după spectacol? 
Întotdeauna dau mici petreceri după galele mele. De acord? 

Cathy se întoarse discret spre Bob. Acesta detesta să ia hotărâri 
pe negândite. De fapt, era dificil chiar să-l ia la o serată prevăzută de 
luni de zile. Cathy se pregătea să răspundă negativ, când medicul 
interveni: 

— Cathy își dorește probabil asta la nebunie. Dar eu n-aş vrea să 
mă impun și... 

— Nu fi ridicol, Bob. Pentru că te invit... 

Cathy zâmbi crispat. Bob acceptase repede. Prea repede după 
gustul său. 

Apăru Judd, cu un aer preocupat. 

— N-aș vrea să vă deranjez, dar domnii aceia de la presă încep să 
se neliniștească... 

Sandra îi aruncă o privire enervată: 

— Ascultă, Judd... 

— Ştii, asta face parte din meserie. 

Tânăra femeie se scuză cu un zâmbet. 

— Judd nu se gândește decât la muncă. De fapt, nu v-am prezentat. 

Prezentarea se făcu rapid. Judd îi adresă lui Cathy un scurt semn 
din cap, strânse mâna lui Bob și o trase pe Sandra de braț. 

— Sosesc, Judd, sosesc. Rămâneţi amândoi o clipă aici. Judd se va 
ocupa de voi. Mă bizui pe tine, Judd. Sunt prietenii mei. 

După care dispăru ca un vârtej. Judd le indică niște scaune cu un 
gest ușor. 

— Luaţi loc. Aceste cabine nu sunt chiar confortabile. Te simţi la 
fel de comod ca o batistă în buzunar. 

Cathy îl privi cu atenţie. Nu avea obiceiul să judece pe cineva la 
prima întâlnire. Totuși, nu se putea împiedica să nu-l găsească 
îngrozitor de antipatic. Poate voia să-i facă să se simtă că sunt de 
prisos. 

Brusc, tânăra femeie simţi că ochii de culoare închisă o măsurau. 

— Aşadar, dumneavoastră sunteţi frumoasa Cathy, murmură 
Judd, fără să-și ia privire de la ea. Am auzit atât de multe 
vorbindu-se despre dumneavoastră. 

— De bine, sper? 

Bărbatul zâmbi ușor. 

— Chiar mai mult. Sandra nu și-a uitat niciodată orașul natal. 
Deseori îi este dor de această regiune. Un acces de melancolie și-mi 
vorbește pe Pittsfield. Cathy pe aici, Cathy pe dincolo... Și... 

ÎL indică pe Bob din privire. Apoi bâigui un vag cuvânt de scuză 
și se repezi la telefon. Întors cu spatele, vorbea cu voce scăzută. 

Bob aruncă o privire curioasă decorului care-i înconjura. 

— Seara aceasta se va termina târziu, Bob. Dacă nu ţii să mergem 
acolo, nu te oblig. Nu este foarte important. 

— Sandra ar fi foarte dezamăgită. Ca și tine, de altfel. 

Cathy murea de dorinţă să se strecoare o clipă în viața 
pasionantă a Sandrei. De obicei, lui Bob nu-i plăcea deloc viaţa de 
noapte, mai ales când a doua zi îl aștepta o zi încărcată. Ori, în acea 
seară atitudinea lui era complet diferită. Oare de ce? Pentru a-i face 
plăcere ei sau pentru a rămâne mai mult timp cu Sandra? 

Tocmai sosiseră ziariştii. Străluciră flashurile. Sandra avea un 
mod foarte profesional, aproape reflex, de a poza. Veniră apoi 
întrebările cărora le răspunse prompt. Judd n-o părăsea nici un pas. 
Se învârtea, se agita, gata să răspundă în locul său dacă trebuia. 
Părea că se teme mereu de un incident. Era tiranic, autoritar și 
brutal. 

— ÎL găsesc cumplit, spuse Cathy, încruntându-se. Mă întreb chiar 
de ce s-a complicat Sandra cu un asemenea tip. 

— Îşi face munca, replică Bob. Sunt sigur că este competent. 
Altfel nu l-ar fi ales. 

Interviul terminat, Sandra avu doar timp să ajungă pe scenă, 
pentru ultima parte a spectacolului. Se întoarse, în sfârșit, să se 
schimbe și să se demachieze rapid. 

Când fu gata, părăsiră clubul, toți împreună. Sandra și Judd 
urcară într-o mașină închiriată. Cathy în cea a lui Bob. 

— Eşti sigur că nu te plictisești? întrebă iar Cathy. 

— Nu. Ce idee! 

Părea nervos. Sau era doar o impresie? Tânăra femeie își 
frământa nervoasă poșeta. Ar fi vrut ca seara să se fi terminat deja. 

Parcară mai jos de hotel, înainte de a pătrunde în hol. Judd și 
Sandra îi așteptau în faţa ascensorului. Erau o mulțime de invitaţi. În 
cea mai mare parte, membrii orchestrei, care-și aduseseră soțiile și 
prietenele. După scurte prezentări, toată lumea se năpusti în ascensor. 


24 ARLENE HALE 


Apartamentul Sandrei se afla la ultimul etaj. Judd deschise ușa și 
se grăbi la telefon. 

— Alo... Recepţia?... 

O femeie se agăță de Bob, după ceea ce putuse auzi Cathy, mai 
ales pentru a-i solicita câteva informaţii de ordin medical. 
Fenomenul era frecvent când se auzea că este medic. Dar tânărul 
bărbat avea groază de asta. 

Sandra veni lângă prietena sa cu un aer jenat. 

— Îmi pare rău pentru toată această lume. Dar nu reușesc să scap 
de ei. Acum să vorbim despre tine, despre viaţa ta. 

— Eu... sunt fericită, Sandra. Dar tu se pare că într-adevăr 
înflorești. 

Sandra izbucni în râs, înainte de a continua. 

— Totuși, am avut o zi epuizantă. Am sosit pe la ora patru. Și, de 
atunci n-am mai avut timp să respir. Ce crezi despre spectacolul 
meu? Chiar vreau să-ți cunosc părerea. Eşti cel mai bun critic al meu, 
Cathy. 

— Ca și când n-ai ști! 

— Şi Bob? 

— L-ai impresionat extraordinar. Este cel mai mic lucru pe care-l 
pot spune. Totuși, îl cunoşti pe Bob. Nu-l uimești ușor. 

— Pare în plină formă. Cum îi merge? 

— Este pe cale să-și facă o clientelă solidă. Și în spital toată lumea 
îl adoră. 

Sandra o privi în adâncul ochilor și o întrebă pe negândite: 

— Şi voi doi? Logodiţi? 

— Nu oficial. 

— Şi de ce? 

Cathy uitase că prietena ei putea fi la fel de directă ca ea. 

— Bob are niște principii. Ştii bine, îi răspunse. Așteaptă să fie 
bine instalat înainte de a se căsători. N-a lăsat niciodată nimic la 
întâmplare. Are un prea mare simţ al responsabilității. Îti amintești... 

— N-am uitat, răspunse încet Sandra. 

Cathy se simţea extrem de stânjenită vorbind despre Bob. Se 
grăbi să schimbe subiectul. 

— Câte zile cânti la Îngerul albastru? 

— Două săptămâni. 

— Şi apoi? 

— Chicago, Philadelphia și New York. Evident, nu în cele mai 
mari cabarete. Dar trebuie să arăt ce sunt în stare. 

— Vei reuși, Sandra. 

— Sper, replică aceasta, părând brusc foarte obosită. Judd crede 
în mine. Crede că, muncind, voi ajunge sus. 

— Unde l-ai găsit? 

— Mai degrabă el este cel care m-a angajat. Aveam nevoie de un 
impresar bun. Mărturisec. Iar Judd se numără printre cei mai buni. 

— Eşti sigură? întrebă Cathy încruntându-se. 

— Ştiu că nu corespunde idealului tău masculin, replică Sandra 
zâmbind. Dar nu te lăsa impresionată. Este mai teribil decât pare. 

Cineva o strigă. Un membru al trupei se așezase deja la pian. 

— Să facem un duet, Sandra. Vei vedea că dă mult mai bine cu 
pianul. 

— Ascultaţi, chiar sunt epuizată. Nu se poate amâna această 
şedinţă pe mâine? 

— Ah, nu. Acum! 

Cathy se întoarse în căutarea lui Bob. 

Dar privirea îi căzu asupra lui Judd. Acesta se apropie și puse o 
mână greoaie pe braţul său. O studie îndelung cu ochii săi aprigi, 
fără să slăbească presiunea degetelor. 

— Dumneata ești așadar Cathy cea dragă. Chiar doream să 
întâlnesc o fată ca dumneata. 

— Sunt convinsă că poţi găsi ceva mai bun, domnule Richardson. 

— Nu mă gândesc la mine, ci la Sandra. 

Imobilitatea privirii sale devenea neliniștitoare. 

— De ce? Sandra are probleme? 

— Nu mai știe ce să facă. Și ești singura care o poate ajuta, încheie 
impresarul retrăgându-și mâna. 

Tonul avea ceva alarmant. 

— Dar la ce faci aluzie, exact? Are necazuri cu sănătatea sau 
dificultăți de ordin profesional? 

— Să spunem că este o problemă de stare de spirit. Și asta îi 
afectează toată viaţa. Trebuie să-ţi vorbesc în particular, Cathy. Dar 
nu aici. Ai putea, mâine? 

— Sunt de serviciu toată ziua la spital. Dar de ce toate aceste 
mistere? Să vorbim acum. Ce i se întâmplă?... Explică-te! 

Judd scoase o ţigară lungă din buzunar. Îi tăie cu grijă vârful și o 
aprinse. Cathy detesta mirosul de ţigară și nu se putu stăpâni să-și 
încreţească nările. Judd se prefăcu că nu observă, pentru că scoase 
un nor gros de fum înțepător. 

— Ei bine, ce se întâmplă? insistă tânăra femeie. 

— La ce oră iei prânzul? 

— Am foarte puţin timp. 

— Să ne întâlnim la ora unsprezece. Te voi aștepta în hol. 

— Unsprezece și jumătate. Nu pot mai înainte. 

— Perfect. 

Acum, Judd se îndepărtă. Iritată, Cathy îl urmări cu privirea. Ce 
naiba voia să spună în legătură cu prietena sa? Și de ce oare atâtea 
precauţii pentru a-i vorbi?... 

Sandra se rezemase cu coatele de pian, pentru a fredona unul 
din cântecele sale. Părea fericită. Poate puţin obosită. Dar cine nu ar 
fi fost? Petrecuse un an epuizant și o zi dintre cele mai trepidante. 

Bob nu reușea să scape de ciudata sa parteneră. Dar privirea îi 
aluneca deseori spre pianul lângă care cânta Sandra. Cathy își mușcă 
buza. Se simțea puţin pierdută și teribil de neglijată în mijlocul 
acestei mulțimi anonime. 

Se apropie de Bob. Văzând-o venind, acesta făcu astfel încât să se 
elibereze. 

— Dacă am pleca, Bob?... Este târziu și Sandra pare atât de 
ocupată... 

Acesta aruncă o scurtă privire la ceas. Părea puţin preocupat să 
plece. 

— De-abia i-am putut spune o vorbă, răspunse tânărul bărbat. 

— Sunt în aceeași situaţie, să știi. Dar ai văzut cât este ceasul? 

Tânăra femeie putu în sfârșit să prindă privirea Sandrei, care 
părăsi pianul și veni lângă ei. 

— Nu mi-am respectat toate îndatoririle de gazdă, nu-i așa? 
întrebă râzând. Aceste seri sunt mereu la fel. Până la urmă se 
muncește mereu. 

— Noi vom pleca, anunţă Cathy. 

— Deja! Dar de-abia aţi venit. 

— Este târziu pentru sărmanii truditori care suntem, replică Bob 
zâmbind. 

— Seara de-abia începe, insistă Sandra. 

— Ştii că încep serviciul la ora opt, aminti Cathy. 

Sandra își lăsă ochii mari albaştri să rătăcească. 

— Evident... Cred că devin complet inconștientă. Dar voi avea 
sâmbăta mea liberă. Ne-am putea oare întâlni toti trei? Ca pe vechile 
timpuri bune... 

— Este o idee bună, recunoscu Bob. Ai vreun plan special? 

— Ştiu exact ce mi-ar plăcea să fac. Şi-i voi vorbi despre asta lui 
Cathy, mâine. Chiar îmi pare rău că sunteți grăbiţi. 

Îi sărută şi-i însoţi la ușă. Dar de-abia ajunseră în antreu, că deja 
o strigau. Dispăru imediat. 

— Cinci minute! N-am avut nici măcar cinci minute împreună, 
exclamă Cathy. 

— Nu mai are viaţă personală. Dar ăsta este preţul succesului, 
remarcă Bob. 

O luară pe drumul de întoarcere. Bob părea întru totul 
preocupat de conducerea vehiculului. Cathy nu înceta să se 
gândească la Judd Richardson. De ce oare voia să discute despre 
Sandra? Poate inventase această poveste doar pentru a obţine o 
întâlnire. Era gata să-l întrebe pe Bob dacă nu remarcase nimic 
anormal. Dar își schimbă părerea în ultima clipă. Tânăra femeie nu 
dorea deloc să-i vorbească despre Sandra. 

Cathy oftă uşor și-și rezemă capul de umărul său. 

— Obosită? întrebă Bob. 

— Putin. Dar tu? 

— Nu chiar. 

— Anii trec cu o viteză nebună. Am înțeles asta revăzând-o pe 
Sandra. 

— Evident, la cei douăzeci și şase de ani ai tăi, ai atins deja o 
vârstă respectabilă! glumi Bob. 

— Şi ce să mai spun despre tine! Vei avea treizeci și doi. 

— Oare era nevoie să-mi amintești? 

Venise timpul pentru ei să se stabilească. Trebuia să se 
gândească la căsătorie. Oare de ce întârzia Bob să se hotărască? 
Spunea mereu că o iubea. Și de fapt, așa se și comporta. Dar această 
așteptare nu avea sens. Doar dacă... 

Nu. Nu se va lăsa tulburată de această idee. Sandra aparținea 
trecutului. De altfel, nu rămânea decât câteva zile înainte de-a pleca 
iar departe de oraș. 

... Bob o sărută rapid în ușă. 

— Pe mâine, îi șopti. 

— Bob? 

— Da? 

ÎI atrase spre ea și-l sărută cu pasiune. 

— Vei face să se adune oamenii, făcu el râzând. 

Se îndepărtă. Cathy se simţi îngrozitor de singură. O teamă surdă 
îi sfâșia inima. Dacă dorea să caute complicaţii, până la urmă le va 
găsi... 

A doua zi, la spital, tânăra femeie își revăzu cele două stagiare. 
Binecuvântă surplusul de muncă deoarece nu dorea să se gândească 
la nimic înainte de ora unsprezece și jumătate. În mod inconştient, 
Cathy se temea de întâlnirea cu impresarul. 

— Iar este Larkin, oftă tânăra femeie văzând tabloul 
luminându-se. Te duci tu, Thornton? 

— Desigur. 

Cathy îi încredință o misiune mai simplă lui Scott. 

Poate trebuia să-i dea mai mult timp să se obișnuiască. 

Puțin după aceea, tânăra femeie își acordă o mică pauză. Dar 
răgazul fu de scurtă durată. Deoarece, intrând în camera doamnei 
Donnely, își dădu seama imediat că se întâmplă un lucru anormal. 

— Doamnă Donnely! strigă. 

— Oh, eu... domni... 

Doamna Donnely suferea de inimă. Dar de la internare se 
comporta foarte bine. Până la acest atac. Nu era nici un minut de 
pierdut. 

— Cheam-o pe Fairchild. Și repede! îi ordonă lui Scott, care o 
însoţise. 

Cathy intră imediat în acţiune. Ridică pernele pentru a ajuta 
bolnava să respire. În acea clipă sosi Fairchild. Scott părea răvăşită 
de teamă. 

— Are nevoie de oxigen! spuse Cathy. 

Fairchild luă imediat lucrurile în mână. 

— Anunţaţi-l pe doctorul Walker! comandă pe un ton sec. Dacă 
nu este la spital, îl găsiţi la cabinetul său. 

— Auzi? îi strigă tinerei fete întorcându-se spre Scott. La naiba, 
mișcă-te! 

Scott o şterse în fugă. Celelalte două începură să lucreze. Cathy 
instală tubul de oxigen și dădu drumul robinetului. Apoi puse 
stetoscopul la inima care bătea slab. Fairchild reglă nivelul 
compresorului. 

— Doctorul Walker n-a plecat încă, exclamă Scott gâfâind. 
Sosește. 

— Perfect, încuviință infirmiera şefă. 

Cathy ridică brusc ochii spre trupul inconștient. 

— Adrenalină! Îi trebuie adrenalină! 

— Du-te și ia, ordonă Fairchild și fă ceva pentru Larkin. Altfel va 
agita tot spitalul! 

Cum nu se putea ocupa de două probleme în același timp, Cathy 
o trimise pe Scott la Larkin. 

— Vezi ce vrea şi încearcă să-l calmezi. 

Apoi tânăra femeie se repezi la farmacia de etaj și se întoarse cu 
adrenalina. Scott o aștepta deja. 

— Domnul Larkin spune că trebuie să se așeze. Ce mă sfătuiți, 
domnișoară Corey? 

— Fă ce-ţi cere. Altfel va începe să urle! 

— Cum! Vreti ca eu?... 

— Desigur! Agită-te puţin Scott. Și nu-mi sta în picioare! 

Stagiara părea îngrozită, dar Cathy nu avea timp să întârzie 
pentru asemenea motive. Trebuia să acționeze. Și repede. Fairchild 
dezinfecta braţul doamnei Donnelly. Cathy umplu seringa și înfipse 
acul în venă. Efectul fu imediat și inima începu să bată sacadat. 
Tânăra femeie făcu un semn din cap și privirea sa o întâlni pe cea a 
superioarei. 

— Masaj extern! comandă Fairchild. 

Dar Cathy dăduse deja cearșeafurile la o parte. Pași repezi 
răsunară pe hol. Tânăra femeie ridică ochii și-l descoperi pe 
doctorul Walker. Ce ușurare! Doctorul înțelese imediat ce se petre- 
cea și se ocupă de masajul cardiac. 

În cameră domnea o tensiune extraordinară. Tânăra femeie 
observa mișcările sigure și precise ale medicului. Apoi luă 
încheietura mâinii bolnavei. Și brusc, pulsul se acceleră. 

— Își revine, doctore! 

— Bine, murmură Walker. Mai lasă-i adrenalină. 

Lupta dura de aproape o oră. Cathy ştia că tocmai salvaseră o 
viaţă. Doamna Donnelly nu era complet în afara pericolului. Trebuia 
supravegheată cu atenţie în zilele ce vor veni. Dar spectrul morții se 
îndepărtase până la urmă. 

Thornton aștepta la ușă, cu ochii larg deschiși. Scott veni să i se 
alăture, mai palidă decât de obicei. 

— Credeţi că va trăi? întrebă. 

— Are o şansă să-și revină, răspunse Cathy. 

O mulţime de luminiţe erau pe tablou. Tânăra femeie răspunse 
imediat chemărilor, trimițând ici și colo stagiarele. Bolnavii puteau 
aștepta puţin. Tocmai avuseseră o urgenţă. 

Dimineaţa trecu foarte repede. Curând fu ora unsprezece și 
jumătate, ora prânzului și timpul să-l întâlnească pe Judd 
Richardson. Tânăra femeie nu se putu împiedica să se gândească din 
nou la Sandra. Într-adevăr, trăiau în două lumi opuse! Ascensorul o 
lăsă la parter și își puse puţină ordine în gânduri. Judd aștepta în 
hol, întors cu spatele. Purta haine croite luxos. Părul negru era plin 
de bucle. Trebuia să aibă în jur de treizeci de ani, deși era greu să-i 
dai o vârstă. 

— Domnule Richardson? 

Acesta se întoarse. Cathy își dădu seama că-l luase pe 
nepregătite. Și, pentru o clipă, îi oferi o față relaxată, aproape 
senină. Apoi zâmbi. Era cu atât mai surprinzător cu cât, în ajun, se 
arătase glacial. De fapt, avea mai mult farmec decât ar fi crezut. 

Ochii cenușii semănau cu cerul în furtună. Faţa avea ceva clasic. 
Iar zâmbetul îi era extrem de seducător. 

— Încântat să te văd, Cathy . 


A FOST ACUM MULT TIMP 33 


Oare unde se poate lua un prânz aici? 

— Ai de ales între bar și cafenea. 

— Să spunem cel mai liniștit loc dintre cele două. 

— Barul. 

— Ei bine, să mergem acolo. 

Avură norocul să găsească un colț izolat. După ce dădu comanda, 
Judd scoase o tabacheră subțire. Dar văzu probabil mutra lui Cathy, 
deoarece o puse imediat în buzunar, râzând. 

— Iartă-mă. Uitasem că nu-ţi place. 

— N-am spus niciodată asta. 

— Dar te trădează nasul. Mi-am dat seama aseară. 

Chelneriţa le aduse cafele. Judd o îndulci copios pe a sa. 

— Domnule Richardson... 

— Judd! În munca mea, toată lumea îmi spune Judd. 

— Dar eu nu aparțin lumii spectacolului. 

— Şi este păcat. Mi s-a spus că ai talent la pian. 

— O bănuiesc pe Sandra ca fiind informatorul. 

— Ai ghicit exact. 

— Sunt infirmieră, Judd. Şi-mi ador meseria. 

— Recunosc că uniforma îţi vine de minune! 

Tânăra femeie înălță capul și privirile lor se întâlniră. Cea a lui 
Judd era blândă. Ştia să capteze atenţia celorlalți. Dar avea ceva 
prefăcut în voce și o prea mare ușurință în exprimare. Cathy, așadar, 
nu-l credea. 

= Îşi aştept explicaţia în legătură cu Sandra. Am petrecut o 
noapte foarte agitată din cauza a ceea ce mi-ai spus aseară. 

Judd se apropie. Cathy îi remarcă butonii de aur masiv de la 
manşete și unghiile impecabil tăiate. 

Purta un ceas mare, de asemenea din aur, dar nici un inel. 

— Sandra are posibilități enorme, începu Judd. Probabil ai 
remarcat asta aseară. 

— Am găsit-o fantastică. 

— Asta nu este nimic pe lângă ceea ce poate da. Dar trebuie să 
mai muncească. Mai mult decât își poate închipui. Numai că și-a pus 
în cap să renunţe, asta-i problema. 

— Nu-mi vine să cred. Dacă îmi amintesc bine, a vrut întotdeauna 
să facă această meserie și... 

— Poate își făcea iluzii. Trebuie să muncești cu înverșunare 
pentru a reuși. Sandrei îi lipsește ceva. În sfârșit, asta presupun. 

— Ce, de exemplu? 

— Un soţ, un copil, tabloul obișnuit! Dar sincer, asta n-ar merge 
foarte bine cu o carieră de cântăreaţă. 

— Chiar nu văd de ce. Cunosc actriţe care duc o viaţă de familie 
ŞI... 

— Am un proiect pentru Sandra, o întrerupse Judd. Un proiect 
care trebuie să ţină trei ani. Dar nu se pune problema să se 
risipească în toate direcţiile. Este imposibil să piardă nouă luni 
pentru un copil. Un soț mai merge, cu condiția să stea la distanță. 
Dar un copil, nu! Ar fi o catastrofă. Trei ani și fac din Sandra o vedetă 
internațională. 

— Tintești sus. 

— Foarte sus. Dar am nevoie de sprijinul său. Trebuie să vrea să 
reuşească. 

— Poate este obosită, Judd. Cel puţin asta este impresia pe care 
o dă. Acordă-i măcar o lună de odihnă și se va întoarce în plină 
glorie. 

— Nu-mi pot permite să pierd o lună. 

— De acord, dar ce vrei să fac eu? 

— O cunoşti bine pe Sandra și în general te ascultă. Vorbește.-i. 
Trebuie s-o convingi să mai reziste puţin. Poţi s-o sfătuiești. Eu am 
încercat totul, Cathy. Nu pot face mai mult. 

— Serios? Eşti impresarul său, nu? Nu mă face să cred că nu ai nici 
o influență asupra ei. 

— Fără îndoială, nu sunt bărbatul pe care-l iubește, răspunse 
Judd zâmbind. 

— Cum? Crezi că există cineva în viaţa sa? Dar nu mi-a vorbit 
niciodată despre asta! 

Judd bău o înghiţitură de cafea și-și aţinti ochii asupra lui Cathy. 
Privirea sa avea ceva captivant. Cu asemenea ochi, nu putea fi întru 
totul rău. 

— Nici mie, Cathy. Dar sunt convins de asta. Ei bine, îi vei vorbi? 

Destinul o împiedică să răspundă. Din difuzor i se auzi numele. 

— "Domnișoara Corey este chemată de urgenţă la etajul patru. 
Domnișoara Corey este...". 

— Trebuie să plec. 

Oare ce se întâmplase sus? Era vorba de Donnelly? 

— O vei face, Cathy? insistă Judd. 

Tânăra femeie nu răspunse. Trebuia să se gândească la 
problemă. Sandra avea dreptul la fericire. Şi în cazul în care cariera 
nu-i dădea satisfacţii, de s-o împiedice să renunţe? 

— Contez pe dumneata! adăugă bărbatul când Cathy ajunse la 
ascensor. 


Capitolul 3 


Doctorul Robert Clinton se trezi prost odihnit, după o noapte de 
nesomn. Seratele mondene îl enervaseră întotdeauna. Dar pe cea 
din ajun o apreciase. În acest caz, de unde venea acest sentiment de 
tristețe, acest gol care era gata să-l copleșească? Oare din faptul că 
putuse doar s-o vadă puţin pe Sandra? Era obligat să admită asta. 
Sandra! Acest nume simplu îl fascinase odinioară. În acea perioadă 
mergea încă la colegiu, avea studiile de medicină în faţa lui. Și viaţa 
avusese o intensitate pe care n-o mai găsise niciodată de atunci. 

Nu așteptase nimic de la acea întâlnire cu Sandra. Puţină 
indiferență sau chiar plictiseală. Totuși, simţise un şoc emoţional 
văzând-o. Oare reacționase şi ea în același mod? 

Era ora. Bob bău rapid o cafea înainte de a pleca la spital. 
Trebuia să facă o apendectomie cu doctorul Fielding. Bolnavul avea 
probabil aproximativ treizeci de ani și Bob fu ușurat să vadă că lua 
lucrurile bine. În ciuda calmului său aparent, își făcea multe griji 
pentru pacienţii săi. 

Când termină operaţia, se duse să-și liniștească pacienţii, făcu 
turul serviciului şi se duse în cabinetul său. 

Agenda de consultaţii era completă. Era un succes, deoarece 
practica de-abia de un an. Și își amintea încă primul său client, un 
bărbat bondoc, care avea o traheită gravă. 

În spatele spitalului era un bar mic și Bob bău o a doua ceașcă 
de cafea cu câteva felii de pâine prăjită. Patroana, Mertie, îl aștepta. 
Avea șaptezeci de ani, părul foarte alb și era bună de gură. 

— Bună ziua, Mertie. 

— Ai întârziat în dimineaţa aceasta. Ai avut vreo operaţie? 

— Da. 

— Eşti într-adevăr ciudat. Oare cum poţi tăia oamenii în bucăți 
înainte de a veni să mănânci liniștit? 

— Asta e viaţa, draga mea! replică Bob strâmbându-se. 

— N-are rost să-mi spui draga mea. Ultima dată ai profitat pentru 
a uita să plătești. 

Doctorul izbucni în râs. 

— Ştiu ce-mi vei spune. Cu siguranţă, te gândeai la altceva. N-are 
rost. N-ai să mă mai păcălești! reluă Mertie. Așa că, fără familiarități 
la muncă. Ai înţeles? 

— Am înţeles! 

Îi servi cafeaua și-i făcu cu ochiul cu maliţiozitate. 

— Găsește-ţi o soţie, doctore. Se va ocupa de micul dejun al 
dumitale! 

— Este imposibil, pentru că nu ești liberă, Mertie dragă. 

Aceasta făcu o grimasă și se retrase bombănind. 

O soţie. În timp ce mânca, se gândi la Cathy. Oare cât timp îl va 
mai aștepta? Nu i-ar putea reproşa dacă se decide să-l părăsească. 

Deoarece îndată ce se punea problema căsătoriei, Bob era mai 
degrabă evaziv. 

În ajun, Cathy vorbise despre aventura lor pe insulă. Despre cea 
mai faimoasă noapte care-i unise pe toți trei: Cathy, Sandra și el 
însuși. Dar în acea perioadă Bob nu avea ochi decât pentru Sandra. 
Îşi amintea și el de sejurul la Sandstone, de murmurul blând al 
râului și de sirenele vapoarelor care se întâlneau pe fluviu. Nu uitase 
nimic. Nici măcar conversaţia lor. 

— Într-un an sau doi vom fi toți probabil căsătoriţi, oftase Cathy. 
Căsătoriţi, deci despărțiți. Nu reușesc să mă gândesc în mod serios 
la asta, răspunse Sandra. Nu concep viitorul fără voi doi. 

— Curând, eu mă duc la universitate. Și cu greu mă pot încurca 
cu două puștoaice! exclamă Bob. 

— Cu două, nu. Dar pe mine mă poti lua, încheiase Sandra. 

După aceste cuvinte, îl sărutase. Sinceritatea Sandrei îl încurcase 
la fel de mult ca a lui Cathy. De altfel, Cathy întorsese capul în altă 
parte, roşind. Înaintea acestui incident, comportamentul lui Bob o 
lăsa indiferentă. Dar din acea zi, totul se schimbase. Iar mai târziu, 
Cathy îi explicase că pe insulă se îndrăgostise de el. 

Dar Bob nu se interesa decât de Sandra, cu părul lung auriu ca 
spicele de grâu și ochii mari albaștri strălucind de viaţă. Râdea și se 
zbenguia străbătând insula, fericită ca o copilă. Bob era mai rezervat. 
Oare pentru această deosebire o iubise atât de mult? 

Deoarece o adorase pur și simplu. Cu disperare chiar. Dar viața 
îi despărțise, pe ea lăsând-o carierei muzicale și pe el ducându-l spre 
studiile de medicină. La început se vedeau cât de des posibil. Mai 
târziu, hotărâseră de bunăvoie să-și rărească întâlnirile. 

Bob termină de mâncat și se duse la cabinet. 

Domnișoara Crawford, secretara sa, deschidea corespondența. Îi 
întinse câteva scrisori în trecere. 

— Tineţi, spuse aceasta. Cred că sunt mai mult mai sau puţin 
personale. 

— Mulţumesc. Wilma a sosit? 

— Nu încă. 

— Spuneţi-i să vină în biroul meu îndată ce o veţi vedea. 

Cabinetul mergea bine. Bob era mulţumit. Se gândise chiar să 
facă apel la Cathy, dar se răzgândise. De fapt, o iubea, dar cu 
rezerve. O considera seducătoare, inteligentă și amabilă. Totuși, nu 
se putea hotări la căsătorie. 

Bob puse scrisoarea pe birou și se apropie de fereastră. El 
alesese acest loc, situat la etajul al cincilea, care dădea spre fluviu. 
Dincolo de rândurile de copaci se ghicea mica insulă Sandstone. De 
ani de zile nu mai pusese piciorul acolo. 

Sună telefonul. Bob răspunse cu regret. 

— Da. 

— Domnișoara Lesley este pe fir. 

— Sandra! exclamă medicul surprins. 

— Este chiar cântăreața? întrebă Crawford, foarte agitată. 

— Da, da. Daţi-mi-o. 

Bob se așeză confortabil în fotoliu. 

— Bob? 

— Bună ziua, Sandra. 

— Ştiu că te deranjez, dar... 

— Deloc. Încă n-am început. Avem câteva minute.. 

— Perfect. Iată, Bob. Mi-ar plăcea să te văd. N-ai putea oare să mă 
primeşti între două consultații? 

Tânărul bărbat își luă stiloul și-l învârtea nervos între degete. 

— Pot să te întreb motivul acestei întrevederi? 

— Eşti medic, nu? replică Sandra cu un râs enervat. Aș vrea să te 
consult într-o mică problemă... 

— Înţeleg. Eşti liberă astăzi? 

— De dimineaţă, da. După-amiază am repetiţii. 

— Ascultă, treci pe la ora unsprezece și jumătate. Am putea lua 
prânzul împreună? 

— Unsprezece și jumătate, am notat. Pentru prânz nu-ţi promit 
nimic. Pe curând, Bob. 

Sandra închise. Tânărul bărbat rămase o clipă cu receptorul în 
mână. Venea să-l vadă. Și încă din punct de vedere al profesiunii! 
Ziua era foarte încărcată, dar va găsi o clipă liberă. Apăsă pe 
interfonul care făcea legătura cu secretara. 

— Domnișoara Lesley va trece pe aici de dimineață. Încercaţi să 
amânaţi o consultaţie. Nu mai vreau nimic începând cu ora 
unsprezece și jumătate. 

— Bine doctore. Sandra Lesley! Este de aici, nu-i așa?... Spuneţi, 
îi cunoaşteţi cântecele? 

Bob zâmbi în sinea sa. 

— Am auzit vorbindu-se despre ele. 

Sandra! De ani de zile îi cunoștea vocea de aur. O auzise 
pretutindeni în perioada când visa să devină celebră. La școală, la 
cafenea, la micile concerte de amatori pe care le dădea deja. Și vocea 
aceea vibrase în liniştea nopţii. Tremuraseră de frig, condamnaţi să 
aştepte pe mica insulă și Sandra cântase pentru a le face curaj. 

Wilma tocmai sosise. Făcu cu Bob câteva teste de laborator. Apoi 
fu rândul primului pacient. 

Timpul trecea cu o încetineală exasperantă. Bob își privi de 
câteva ori ceasul. Fiecare pacient parcă stătea secole. Dar nu putea 
grăbi întrevederile în mod decent. 

Ultima consultatie se termină din fericire în câteva momente. Era 
ora unsprezece și douăzeci. Bob apăsă pe interfon. 

— Trec în birou, Wilma. S-o conduci acolo pe domnișoara Lesley. 

— Bine, doctore. 

Bob ieși din cabinet și traversă culoarul. Închise cu grijă ușa 
biroului. Va arăta mai bine cu halatul alb. Nu, era ridicol. Sandra 
venea să-l vadă în calitate de medic. Nu ca prieten. În sfârșit, nu 
numai. 

Trecuse de oră. Sandra tot nu apăruse. Tânărul bărbat se 
pregătea să plece când auzi pași pe culoar. Îi recunoscu imediat 
mersul. Anii nu șterseseră nimic. Sandra avea un mers ușor și 
languros. Wilma bătu la ușă. 

— Intră, 

— Domnișoara Lesley, doctore. 

— Mulţumesc, Wilma. Te voi suna dacă am nevoie de dumneata. 
Intră, te rog, Sandra. 

Aceasta făcu câţiva pași și Wilma închise ușa. Rămaseră o clipă 
nemișcaţi, privindu-se. 

— Salut, Bob. 

— Ia loc, Sandra, spuse Bob, arătându-i fotoliul. Ei bine, ce pot 
face pentru tine? 

Sandra se aşeză și frământa nervoasă mănușile. Știuse 
întotdeauna să se îmbrace. Bob nu era foarte cunoscător, dar îi 
aprecie eleganța mantoului albastru și distincţia colierului care-i 
împodobea gâtul. 

— Mi se pare cu adevărat ciudat să te văd în cabinetul tău, 
doctore Clinton!. 

— Secretara mea și-a ieșit din minţi când a aflat că vii, răspunse 
tânărul bărbat zâmbind. 

— Ştiu, i-am dat un autograf! 

— Ţi-ai croit un drum în viaţă, Sandra. Un drum foarte bun. 

Aceasta se apropie încet de fereastră. 

— Da, răspunse gânditoare. Dar drumul este lung. Tu nu poţi să 
ştii... 

— Asta îţi doreai. Nu? 

— Așa credeam în acea perioadă. Dar acum... 

— Ce întâmplă, Sandra? 

Tânăra femeie se întoarse râzând. 

— Sutăr de insomnii. Am încercat totul: plimbări, lapte cald. Dar 
nu-i nimic de făcut. Nu vrei să-mi prescrii nişte somnifere? 

— Da, desigur. Dar mai bine să scoatem răul din rădăcină. Ce te 
împiedică să dormi? 

— Seratele ca cea de vineri, de exemplu. Este fără speranță, Bob. 
Cânt de fiecare dată cu altă orchestră. Este imposibil să scap de 
muzicieni după spectacol. Sunt pur și simplu turbati. 

— Invită-i în altă parte decât la tine la hotel. Rămâi o clipă cu ei 
şi te întorci discret la tine. 

— Judd nu înţelege lucrurile așa. Îi este teamă să nu-i jignească. 
S-ar putea răzbuna și... În sfârșit, nu pot face altfel. 

Bob puse mâinile pe birou și o privi îndelung. Îi venea greu să 
realizeze situaţia. Era singur cu Sandra, care-i dezvăluia riscurile 
carierei sale. Și părea deja teribil de indiferentă. 

— Ei bine, să vorbim deschis, Sandra. Pari plictisită. De ce? 

Tânăra femeie se plimbă o clipă prin încăpere, examinând un 
tablou, răsfoind distrată o revistă medicală. 

— Nu sunt sigură că vreau să continuu, Bob. 

Medicul ridică ochii, complet uluit. 

— Sper că glumești. 

— Nu. Din nefericire, Judd mă consideră nebună. El se zbate ca 
un diavol și eu nu știu dacă sunt făcută pentru acest gen de viață. Mă 
întreb uneori dacă merită. 

— Tu decizi, Sandra. 

— Ştiu. Dar mi-ar plăcea să-ţi cunosc părerea, Bob. Am nevoie să 
vorbesc cu cineva despre asta. Cu Judd, este imposibil. Tu cel puţin 
nu ai interesul să minţi, Bob... 

Acesta se apropie de ea. 

— Dar nu cunosc nimic despre asta, Sandra. Absolut nimic. Poate 
Cathy... 

— Cathy, murmură tânăra femeie. Da. Cu siguranță, ea ar putea 
să ma ajute. Dar a visat mereu să facă o carieră. Fără îndoială, va 
căuta să mă încurajeze. 

— Sincer, nu cred. 

Sandra își adânci privirea în a sa un timp. Acţiona deseori astfel 
odinioară. Putea privi pe cineva ore întregi fără să-i spună o vorbă. 
Și asta îl stânjenea și mai mult. 

— Tu... Cathy mi-a spus că vă vedeţi amândoi. Unde sunteți exact? 

— Nu știu, răspunse Bob. 

— După părerea ta, crede că mă placi încă? 

— Este oare cazul? o întrebă, încruntându-se. 

— Evident! făcu Sandra râzând. Nu știi? Întotdeauna te-am găsit 
frumos. 

— În acea perioadă eram niște puști. Toate astea s-au terminat. 

— Există întotdeauna o parte din noi înșine care rămâne în 
copilărie, Bob. Cel puţin așa sper. Bob... 

Își puse mâna pe braţul său. Tânărul bărbat îi simţi parfumul. Un 
parfum care te vrăjea. Nu și-l schimbase. Și privirea sa limpede îl 
pătrundea, ștergând pe loc aspectul profesional al vizitei sale, 
anulând toţi acei ani de despărțire. 

Bob se ridică și se regăsiră unul în brațele celuilalt. Era frumoasă 
și fragilă. 

— Sandra! Oh, Sandra, eu... 

Puse stăpânire pe buzele ei cu pasiune, ca pentru a compensa 
întârzierea. Și Sandra gemu. 

— Este atât de mult timp. Am impresia că totul începe iar. Crezi 
că este posibil? 

— Nu știu, murmură Bob. Dar putem încerca. 

— Dar Cathy, Bob! Nu poţi s-o părăsești acum. Ce nebunie să mă 
întorc! N-ar fi trebuit niciodată... 


KKK 


"Domnișoara Corey este chemată la etajul patru. Repet, 
domnișoara Corey este...". 

Cathy era îngrijorată. Oare ce se întâmplase? Doamna Donnelly 
avusese un nou atac? Larkin? Nu ar fi fost deranjată pentru atât de 
puţin. 

Luând ascensorul, se gândi din nou la Sandra. 

Prietena sa voia să renunţe la o carieră strălucitoare. Nu-i venea 
să creadă... Sandra își dăduse atâta osteneală pentru a reuși... 
Probabil Judd se înșela. Doar dacă nu spusese adevărul... De unde 
să ştie? 

Uşa se deschise și Cathy ieși. Simti dintr-o dată că ceva nu este în 
ordine. Atmosfera era încărcată de electricitate. Avea impresia că 
toată lumea o observa. Stagiarele erau îngrămădite într-un colț al 
biroului și șușoteau cu aere de conspiratoare. Două infirmiere ieșiră 
din camera lui Larkin, cu fețele tensionate. Cathy se apropie de cele 
două eleve ale sale. 

— Ce se întâmplă, Thornton? întrebă. 

— Larkin! replică aceasta pe un ton agitat. 

— Oh, nu! Ar fi trebuit totuși să bănuiesc. Ce-a mai inventat? 

— A căzut din pat! 

— Ce? 

— A căzut din pat, repetă Thornton. 

— Dar cum a făcut? 

— Nu știu nimic. Dar Fairchild clocotește de furie. 

— Nu mă îndoiesc, oftă Cathy. Chiar asta ne mai lipsea! 

— Şi vrea să vă vadă. 

— Pe mine? Dar de ce? 

— Să ştiţi că nu mi-a făcut confidente. 

Tânăra femeie se îndreptă spre camera lui Larkin. Probabil își 
făcuse rău căzând. 

Dar în clipa în care se pregătea să intre, Fairchild ieși în trombă 
și erau gata să se ciocnească. 

— Aţi pus să fiu chemată? întrebă tânăra femeie. 

Fairchild o fulgeră cu privirea. 

Avea groază de incidente pe etajul său și Cathy o văzuse deja 
îndârjindu-se asupra unei infirmiere foarte slabe. Avea neplăcuta 
impresie că-i venise rândul... 

— Cu siguranţă, ești la curent? o întrebă superioara pe un ton 
strident. 

— Eu... da. S-a rănit căzând? 

— Căderea l-a zdruncinat, evident. Va trebui să facă o radiografie 
pe cheltuiala spitalului. Probabil bănuiești că direcțiunea va fi 
furioasă. Te-ai gândit la asta? 

— Chiar nu înţeleg ce s-a întâmplat. 

— Cordonul de siguranță era desfăcut, domnişoară Corey. 

— Cum? exclamă Cathy cu ochii mari de uimire. 

— Mi s-a spus că l-ai văzut dimineaţă. 

— Fireşte. Îl cunoaşteţi. Trebuie să se ocupe mereu cineva de el. 

— Au intrat și alte infirmiere în camera sa. Dar cred că ești singura 
care i-ai dat îngrijiri. 

Cathy păli. Citi acuzarea în ochii celeilalte. Se hotări brusc să 
reacționeze. 

— Unde vreţi să ajungeti? Încercați să spuneţi că este vina mea? 

— Sunt convinsă de asta, Corey. Însuși Larkin mi-a spus că ai uitat 
să pui protecţia. 

— Nu-i adevărat! exclamă tânăra femeie. N-aş fi făcut niciodată un 
asemenea lucru. Vă asigur. Dar ce l-a apucat oare să povestească 
aceste minciuni? 

— Probabil spune adevărul. Nu s-ar fi întâmplat nimic fără 
zbenguielile tale cu acel tânăr medic... 

— Vă rog, Fairchild! Bob n-are nimic de-a face cu această 
problemă... 

Fairchild se îndepărtă și Cathy o urmă fără să înceteze să se 
apere. Sângele irlandez îi clocotea în vine. Ajungând la birou, tânăra 
femeie le văzu pe celelalte începătoare îndepărtându-se. Dar câteva 
infirmiere rămaseră în apropiere pentru a auzi urmarea. 

— N-am uitat să pun protecţia aceea! protestă Cathy ţipând. 

Fairchild îi aruncă o privire glacială. 

— Cineva a făcut-o. Și Larkin spune că tu ești aceea. Asta îmi 
ajunge. Civil, suntem răspunzători, Corey. Te-ai gândit la 
consecințele neglijenţei tale? Și la reputaţia spitalului?... 

Capul i se învârtea. Oare cum îndrăznea Larkin s-o acuze? Cathy 
era sigură că-și făcuse datoria. Era atât de obișnuită cu acel cordon 
de protecţie, încât îl punea aproape în mod reflex. 

— Nu sunt vinovată, Fairchild. Și dacă trebuie, o voi spune 
administratorului. Nu te baza pe mine pentru a primi sancţiunea 
alteia! 

Fairchild se îndreptă spre ascensor, probabil pentru a merge la 
direcțiune. Pe tânăra femeie o trecură transpiraţii reci. Avea un nod 
în stomac. O colegă se apropie și-i spuse, în chip de simpatie: 

— S-ar spune că nu ești bine cotată astăzi. 

— Ai auzit ce mi-a spus? răspunse Cathy. 

— Era greu de făcut altfel. Dar o cunoşti pe Fairchild. Are mereu 
nevoie de un vinovat și este rândul tău, Cathy. 

— Nu glumi. De data aceasta este foarte serios. 

— Nu uita că ea răspunde de tot etajul faţă de bolnavi, replică 
cealaltă. 

— Îţi jur că n-am fost eu, continuă Cathy. 

— Îţi amintești de Morrow şi de povestea aceea cu bătrâna 
doamnă? 

Spitalul a fost în proces și Fairchild a făcut totul pentru ca 
Morrow să fie concediată. De atunci n-a mai putut practica. 

Cathy închise ochii. Chiar era la ananghie. Spitalul era toată viața 
sa. O viaţă pe care o împărțea cu Bob. 

Bob! ÎL va suna şi-i va povesti totul. Dar nu, ocupându-se de 
Larkin, probabil era deja la curent. 

— Şi Larkin? insistă tânăra femeie. Cum se simte? 

— Lasă-l baltă, răspunse cealaltă. Altfel chiar îţi vei atrage 
necazuri. 

Cathy se rezemă de birou. Trebuia să se lămurească, să înțeleagă 
ce se întâmplase. Gândurile îi deveniseră atât de confuze... 

Oare cine putuse uita să pună protecţia? Exista un vinovat. În tot 
cazul, nu ea. Era sigură de asta. Trecu rând pe rând prin minte 
infirmierele care intraseră în camera lui Larkin. De fapt, putea fi 
oricine, asta incluzându-le și pe stagiare. 

Nu era ea vinovată. Fairchild se înșela. Cel puţin așa spera. Un 
zgomot de pași familiari o făcu să ridice capul. Sosea Bob. 

— Iată-te, în sfârșit! exclamă Cathy, uşurată să-l vadă. Cu siguranță 
eşti la curent. 

— Fairchild n-a fost rezervată în explicaţii. Din ceea ce spune ai 
comis o neglijență. 

— Sper totuși că n-o crezi, Bob. Povestea asta nu ţine încă de 
început. 

— Nu, făcu medicul, punându-i mâna pe umăr. Dar Fairchild are 
o mare influenţă pe lângă direcţiune. Așa că, fii fermă în versiunea 
ta. Voi face tot posibilul să te ajut, dar pregătește-te pentru clipe 
grele. Mă tem de asta. 

Bob dispăru în camera lui Larkin. 

Cathy îi aşteptă nervoasă întoarcerea. 

— Ei bine? îl întrebă când ieși. 

— Multiple contuzii. Pare zdruncinat. Nimic grav, cu siguranță. 
Dar totuși îl voi pune să facă o radiografie în această după-amiază 
sau mâine. 

Bob își notă recomandările pe fişă înainte de a dispărea. Părea 
mai rezervat decât de obicei. Oare și el o credea vinovată? 

Povestea făcu înconjurul spitalului. Unii luaseră deja poziţie 
pentru sau împotriva tinerei femei. Ceea ce avu darul s-o enerveze. 
Se întoarse acasă într-o dispoziţie îngrozitoare, dar ușurată să scape 
de bârfe. Când ajunse, telefonul sună. Cathy se grăbi să răspundă. 
Nu era Bob, ci Sandra. 

— Salut, Cathy. Am sunat așa cum am promis... Spune-mi, ne 
putem vedea? Am câteva ore libere. 

Cathy nu dorea câtuși de puţin să iasă. Dar dacă Sandra venea, i 
s-ar putea destăinui. Și avea într-adevăr nevoie de asta. 

— Ascultă, treci pe la mine. Vom ronțăi ceva. 

— De acord. Doar cât sar într-un taxi şi sosesc. 

Acest divertisment o va face să uite de spital. Și de Larkin. 

Cathy își schimbă uniforma cu niște haine mai confortabile și 
pregăti o masă improvizată. 

În cele din urmă, Sandra sosi, de nerecunoscut sub fularul și 
enormii ochelari de soare. 

— Este oare într-adevăr minunata Sandra Lesley? întrebă Cathy, 
străduindu-se să zâmbească. 

— Profit să mă îmbrac mai neglijent când Judd nu este acolo. Cu 
el, este imposibil. Spune că trebuie să fiu atentă la imaginea mea 
importantă și... M-am săturat de această comedie perpetuă. 

Din când în când îmi doresc să fiu eu însămi. 

Cathy aprecia tonul lipsit de importanţă al conversatiei. Trebuia 
să uite ziua de coșmar pe care o petrecuse la spital. 

— Vorbește-mi despre viața ta, Sandra. Avem atâta timp de 
recuperat. 

Sandra își începu povestea. Cathy încerca să se concentreze, dar 
imaginea lui Larkin îi venea neîncetat în minte. Sandra își continuă 
povestea în tot timpul mesei, relatându-i numeroasele experienţe. 
După a doua ceașcă de cafea, își privi nervoasă ceasul. 

— Judd o mă strângă de gât dacă ajung târziu la club. 

— Măcar este un impresar bun? 

— Cel mai bun. Să ştii că am avut un noroc extraordinar 
întâlnindu-l. 

Cathy își aminti conversaţia cu Judd. Sandra nu vorbise niciodată 
de renunţarea la meserie. Păruse doar stânjenită, ca și când ezita 
să-i spună ceva important. Cathy o găsea doar mai excentrică decât 
înainte și poate puţin mai nervoasă. 

— De fapt, l-am văzut astăzi pe Bob. 

— Ah, bun, spuse Cathy cu nervii încordaţi. 

— L-am sunat să ne întâlnim și am fost la cabinetul său. 

— Totuși, după câte știu, nu ești bolnavă... 

— Nimic serios, liniștește-te. I-am cerut doar să-mi dea o reţetă 
pentru insomniile mele. 

— Şi ţi-a dat-o? 

— Împotriva voinţei sale. M-a sfătuit să mă odihnesc, mai 
degrabă. 

— Are dreptate. Este adevărat că pari puţin obosită. 

— Mă simt în plină formă, replică Sandra. 


A FOST ACUM MULT TIMP 51 


Și fericită să revăd Pittsfield. Ştii ce mi-ar plăcea pentru sâmbătă? 
Să ne întâlnim pe insulă. Am putea să închiriem o ambarcaţiune și 
să petrecem ziua acolo... 

— Şi Judd? Crezi că va slăbi frâul atât de mult timp? 

— Nu-l prea placi. Mărturiseşte. 

— Nu, nu prea mult. 

— Mă gândeam totuși să-l invit, continuă Sandra. 

— Mă îndoiesc că apreciază picnicurile. 

— Va veni. Ştiu cum să-l conving. 

— Şi Bob? adăugă Cathy. Uneori nu există nici un mijloc de a-l 
face să scoată nasul afară. 

— Este rândul tău să-l ademenești, răspunse Sandra izbucnind în 
râs. Sper că va fi cald și că vom putea lenevi pe malul apei... Bun, 
trebuie să plec. Dar mai înainte imi poti face o favoare. 

— Care? răspunse Cathy. 

— Cântă-mi ceva. Un cântecel, orice vrei. Pentru a-mi aminti 
frumoasele timpuri de demult. 

— Ascultă, Sandra, am avut o zi îngrozitoare și chiar nu sunt în 
stare să... 

— Doar un minut, Cathy. Și după aceea plec. 

Sandra avea un anumit dar al convingerii și tânăra femeie se văzu 
la pian. Se concentră o clipă și atacă o melodie veche pe care 
amândouă o adoraseră. 

Sandra se apropie. Vocea sa caldă și senzuală umplu curând 
încăperea. Părea mult mai relaxată decât la club. Când ultima notă 
se stinse, Cathy aplaudă și Sandra se înclină cu veselie. 

— Ai încă mult talent, Cathy. De ce nu vii cu mine? Am face un 
tandem fantastic. 

— Sunt infirmieră. Ştii bine. 

— Dar nu-mi spune că nu mă invidiezi câteodată. 

Cathy făcu să joace micul taburet de la pian. Toată seara 
încercase să-și strecoare povestea sa, să-i încredinţeze necazurile și 
temerile. Dar Sandra monopolizase conversaţia. Nu trăi decât 
pentru cariera sa. Oricum, în seara aceasta, Cathy ar fi dat orice să 
nu fi fost infirmieră. 

— Şi nu se pune problema aptitudinilor. Ai din belșug, reluă 
Sandra. 

— Nu. Îmi lipseşte exerciţiul. Sincer. 

— Greşesti! Cânţi în fiecare zi. 

— Doar pentru a mă relaxa. Doar pentru a-mi uita grijile sau a-mi 
începe ziua bine... 

Dar Sandra, cu ochii aţintiţi la ceas, deja n-o mai asculta. 

— Trebuie să pleci? întrebă Cathy. 

— Da. Probabil Judd se învârtește deja ca un leu. Dacă vrei, 
cheamă-mi un taxi. Trebuie neapărat să-mi aranjez coafura. 

Sandra își puse în ordine, cu pricepere, părul blond și mătăsos, 
îl stropi cu un lac incolor și ieși din baie mai seducătoare ca 
niciodată. Apoi își adună lucrurile și se grăbi la ușă. 

— Ei bine, de acord pentru sâmbătă? Încearcă să-l convingi pe 
Bob. Pentru picnic, eu... 

— Mă voi ocupa eu de asta, o întrerupse Cathy. 

— Eşti un înger, să știi. 

Cele două prietene se sărutară. Cathy se întoarse la fereastră și 
văzu taxiul demarând în trombă. După plecarea Sandrei, 
apartamentul i se păru îngrozitor de gol. Datorită magnetismului 
său, aceasta menţinuse o ambianță nemaipomenită. 

Nu era de mirare că avea succes. Strălucirea sa nu te putea lăsa 
insensibil. 

Sejurul pe insulă promitea să fie amuzant. Fără îndoială, mai 
mult decât precedentul. Când erau copii se găsiseră izolați acolo, 
fără barcă, temându-se de mânia părinţilor. Încercaseră să atragă 
atenţia. Dar noaptea îi împiedicase să fie văzuţi, iar vacarmul 
motoarelor le acoperise strigătele. 

— Două fete pentru tine. Eşti norocos, Bob! exclamase Sandra. 

Acesta râsese, îmbrățişând-o. Era evident că doar Sandra îl 
interesa. Și în noaptea aceea, refugiată lângă focul de tabără, în 
aşteptarea ajutorului, Cathy își dăduse seama de dragostea sa pentru 
Bob. Dar acesta nu-i lăsa nici o speranță. Atât de puţine încât 
frecventase alţi băieți, mai mult de ciudă, decât din convingere. Apoi 
Bob intrase la Universitate, Sandra își începuse călătoriile nesfârșite 
dintr-un oraș în altul. Și treptat, viața îi despărțise. 

Cathy nu-l pierduse niciodată din vedere pe Bob. Se întâlniseră 
deseori în timpul vacanţelor. În timp ce el își urma cursurile de 
medicină, tânăra fată frecventa o școală de infirmiere, ceea ce 
contribuia la apropierea lor. Cu un an mai înainte, Bob își 
deschisese cabinetul său şi de atunci relaţia lor se stabilizase. 
Sâmbătă, rolurile se vor inversa. Favorita va fi Cathy. 

Tânăra femeie formă numărul lui Bob. Așteptă un timp până ce 
acesta răspunse: 

— Doctor Clinton. Vă ascult. 

— Eu sunt, Bob. Te deranjez? 

— Tocmai dădeam o raită prin spital. 

— De-abia a plecat Sandra. l-ar plăcea să petreacă o zi pe insulă 
cu noi. Îţi surâde? 

— Ce idee să mergem acolo! 

— Fără îndoială, din cauza laturei sale sentimentale. Are nevoie 
de odihnă și de soare. N-ai găsit-o ciudată de dimineaţă? încheie cu 
perfidie. 

Bob ezită înainte de a răspunde. 

— Nu reușește să doarnă. Nervii, cu siguranță... 

Cathy îi povesti întrevederea cu Judd. Bob nu păru surprins să 
afle că Sandra voia să renunţe. 

— Ascultă, n-o să pierdem ore vorbind despre cariera sa, îi replică 
pe un ton iritat. Trebuie neapărat să plec în spital. 

Tânăra femeie fu stupefiată să-l audă exprimându-se atât de 
brutal. 

— lartă-mă, nu am vrut să te... 

— Bine, concluzionă Bob. Pentru sâmbătă, nu-ţi pot promite 
nimic. Dar dacă vă însoțește Judd, se poate ocupa de ambarcaţiune, 
nu? 

— N-ar fi nostim fără tine, Bob. Totuși, îţi poţi lua şi tu o zi liberă. 

— Vom vedea. Bună seara, Cathy. 

Aceasta închise descumpănită de atitudinea sa glacială. Evident, 
îl frământa ceva. Dar ce? Larkin? O credea răspunzătoare! Bob avea 
oroare de infirmiere incompetente și... Oare se putea îndoi... ca 
ceilalți?... 


Capitolul 4 


A doua zi, spitalul zumzăia ca un stup. Intrând, Cathy simţi 
drama în aer. Unele colege îi aruncau priviri compătimitoare. Cât 
despre Fairchild, părea într-o dispoziție execrabilă. 

— Bună ziua, exclamă Cathy. 

— Vorbești de o zi întreagă! ţipă cealaltă. 

Într-adevăr, promitea. Cu o mișcare nesigură, tânăra femeie 
despături fișa lui Larkin. Nu era nimic nou acolo. După toate 
aparențele, Larkin nu se rănise căzând. 

— Domnişoară Corey! 

Cathy își făcu curaj, lăsă fișa și se intoarse spre superioara sa. 

— Da, domnişoară Fairchild. 

— Sunteţi convocată la ora zece la domnul Morten. 

Morten! Directorul departamentului, cel mai de temut bărbat, 
după cum se spunea. Cathy se înfioră. 

— Nu sunt câtuși de puţin responsabilă, domnişoară Fairchild. 

Mi-am petrecut noaptea gândindu-mă bine și vă pot asigura că 
n-am uitat să pun siguranţa la loc. 

— Larkin afirmă contrariul. 

— Minte, asta este. 

— Mă tem că domnul Morten îţi va cere argumente mai 
convingătoare. 

— Vreti ca eu să fiu vinovată. Recunoște-ţi! răspunse Carthy. 

Chipul lui Fairchild se crispă și buzele i se strânseră. Era înaltă, 
masivă şi cu greu îţi puteai imagina că fusese copil. 

— Crezi că sunt nedreaptă cu dumneata? 

— Mai degrabă, da! replică tânăra femeie. 

— Ti-am întrebat colegele, domnişoară Corey. Nici una nu s-a 
atins de cordonul de protecţie. Eşti singura. 

— Şi stagiarele? Ar fi putut foarte bine... 

— Stagiarele sunt în întregime sub responsabilitatea noastră, 
Corey. Ce vrei să insinuezi exact? 

— Nu acuz pe nimeni. Ştiu doar că nu sunt vinovată. 

— Întâlnirea este la ora zece, încheie cealaltă, aruncându-i o 
privire paralizantă. 

După toate aparențele, capitolul era închis. Cathy avea un gust 
de amărăciune și disperare. Thornton sau Scott putuseră foarte bine 
să fi comis această neglijenţă de care era acuzată. Dar astăzi nu erau 
pe etaj. Așadar, imposibil să le întâlnească înainte de a-l vedea pe 
Morten. Oricum, tânăra femeie nu le credea vinovate. Dar în acest 
caz, cine era? 

La ora zece, Cathy cobori la primul etaj. Fairchild se afla deja în 
biroul lui John Morten. 

— Intraţi, domnişoară Corey. Luaţi loc. 

Tânăra femeie ezită înainte de a lua un scaun. Apoi Morten își 
puse întrebările și-i răspunse, afirmându-și completa nevinovăție. 

Fairchild se aşeză fără să spună o vorbă. Directorul își întrerupse 
valul de întrebări pentru a-și aprinde pipa. 

— Povestea aceasta este foarte jenantă pentru spital, spuse 
expirând fumul. Sunt sigur că greșeala dumneavoastră a fost 
involuntară, domnişoară Corey. Dar vă voi cere cea mai mare atenţie 
pe viitor. 

— N-am făcut nimic, domnule Morten. Nu sunt câtuși pe puțin 
vinovată! exclamă Cathy, sărind în picioare. 

Bărbatul îi aruncă o privire iritată, menită s-o facă să se așeze din 
nou. Apoi îi răspunse pe un ton vag ameninţător. 

— Sper doar ca Larkin să nu depună plângere. 

Cathy îl observă cu atenţie. Hotărât lucru, Fairchild reușise: 
părea convins de vinovăția sa. Tânăra femeie își mușcă buzele de 
furie. 

— Asta este tot, deocamdată, exclamă Morten în loc de concluzie. 

Cathy se întoarse pe etajul său. Oare unde era Bob? Să-l vadă, 
chiar și o clipă, ar fi fost suficient s-o liniştească. 

Ziua fu penibilă. Larkin era sub sedative și Cathy profită pentru 
a le întreba pe celelalte. Dar puţine binevoiră să-i răspundă. I se 
părea că avea de-a face cu o adevărată conspirație a tăcerii. 

Cu trecerea orelor, teama i se amplifică. Singura rază de soare în 
această descurajare sumbră: rezultatele radiografiilor erau 
concludente, Larkin nu-și rupsese nimic. Cathy îl putu vedea o clipă 
pe Bob. Părea foarte ocupat și de-abia îi vorbi. Acest comportament 
nu avea nimic neobișnuit. Era destinat să prevină orice bârfă. Dar 
acum tânăra femeie suferea pentru această răceală. 

— Poţi să treci, diseară? îl întrebă. Mi-ar plăcea să-ți vorbesc. Voi 
pregăti picnicul pentru mâine. 

— De acord. 

Nu-i mai spuse nici o vorbă și se îndepărtă imediat. 

Putin înainte de plecare, Cathy văzu un necunoscut pătrunzând 
în camera lui Larkin. Purta o servietă din piele. Cu siguranță, un 
avocat. Simti un nod în gât. 

Ce ușurare să părăsească spitalul acesta blestemat și să-şi 
regăsească micul apartament! Cathy își scoase uniforma și încercă să 
se concentreze asupra zilei de mâine. Picnicul o va face să-și uite 
frământările. Așa spera cel puţin. 

Dar această perspectivă nu-i aduse liniștea dorită, dimpotrivă. 
Amintiri penibile îi veniră în memorie. Cathy se temea să vadă 
reînviind pasiunea care-i legase pe Bob şi pe Sandra. N-avea deloc 
încredere în prietena sa, deoarece Sandrei îi plăcea enorm să se 
afirme prin noile cuceriri masculine. 

Se făcuse târziu. Sandvișurile erau aproape gata și Bob încă nu 
venise. Cathy aruncă o privire neliniștită la ceas. Avea atâta nevoie 
de el... 

Şi sună! Tânăra femeie se grăbi să deschidă. 

— Bună seara, făcu Bob. 

Cathy îl trase de mânecă în interior. 

— Bob, începusem să mă neliniștesc, să ştii. Eu... am crezut că nu 
vei veni Și... 

I se prinse de gât și se lipi de el. După o clipă, bărbatul o luă în 
braţe și o legănă ușor. 

— Relaxează-te. Știu ce ai îndurat azi. Dar acum s-a terminat. 
Totul se va aranja, vei vedea... 

— Eşti sigur? 

— Totul depinde de Larkin, îi răspunse cu o voce sumbră. 

— Bob? 

— Da? 

— Mi-ar plăcea să-mi răspunzi sincer la o întrebare. 

— Te ascult. 

— Oare crezi că sunt vinovată? 

Medicul izbucni în râs desprinzându-se ușor, pentru a o vedea 
mai bine. 

— Bineînţeles că nu! De unde ai scos asemenea lucruri? 

Cathy se simţi imediat ușurată. Părea sincer. Și privirea lui 
confirma această impresie. 

— Nu știu. Te-am găsit puţin distant, atâta tot. 

Bob luă un scaun și se așeză picior peste picior. 

— Îmi pare rău, dar nu era momentul să ne arătăm împreună. 
Toată lumea ne supraveghează și știi că detest să fac să circule 
zvonuri. 

— Să nu mai vorbim despre asta, încheie Cathy. Cred că sunt la 
capătul răbdării. 

— Pur și simplu ai nevoie să schimbi aerul. De ce să nu ieșim? 
Ne-am putea întoarce s-o vedem pe Sandra la Îngerul albastru. 

Tânăra femeie îl privi stupefiată. 

— Dar ai oroare de aceste cabarete și... 

— Taci şi îmbracă-te! Doctorul este cel care comandă. Voi rezerva 
o masă. 

Cathy păli. Chiar credea ceea ce spunea. 

— Asta îţi va schimba ideile, reluă Bob zâmbind. Puneti rochia 
albastră. Îti vine de minune. 

Tânăra femeie trecu în camera ei, în timp ce Bob telefona. Oare 
cu ce scop o ducea la club? Pentru a o distra sau pentru a o vedea 
pe Sandra? 

Această îndoială o tortura și se hotărî să nu se mai gândească la 
asta. Să se distreze, să se relaxeze, să uite de Larkin. Iată ce trebuia 
să facă. Nimic altceva. 

Se instalară la masa lor exact la timp pentru spectacol. Sandra 
apăru, ca o adevărată zeiţă a nopţii, luminată de spoturi. Îmbrăcată 
în negru, umplu sala plină de fum cu vocea sa melodioasă și 
vibrantă. 

— Este fantastică, murmură Cathy. 

— Da, încuviinţă Bob în şoaptă. 

Nu înceta să privească la cea care cânta. Sandra era acolo, foarte 
aproape, oferindu-se privirilor bărbaţilor. Şi, timp de o secundă, 
Cathy se imagină la pian, pe scenă, acompaniind-o pe Laura și 
împărțind cu ea acel univers straniu. 

Spectacolul se încheie. Înainte de a dispărea, cântăreața adresă 
un sărut publicului încremenit. 

— Ce surpriză! Bună seara! 

Judd Richardson veni lângă ei. Bob se ridică și-și strânseră 
mâinile. 

— Este drăguţ că aţi revenit, continuă impresarul. Este divină, 
nu-i așa? 

— Da, îmi place mult ceea ce face, răspunse Bob. 

— Ar fi încântată dacă te-ar auzi spunând-o. 

— Cere-i să vină lângă noi, exclamă Cathy. 

— Bună idee. Mă duc s-o anunţ. 

Sandra apăru puţin după aceea, fericită să-i vadă. 

Judd îi întinse un scaun și-i comandă un ceai. 

— Pentru nervi, explică Sandra. Ceaiul domolește neliniștea. 
Amuzant, nu? 

— Vrei să spui că mai ai uneori trac? întrebă Bob ridicând din 
sprâncene. 

— În fiecare seară, micul meu Bob. Face parte din meserie. Dar 
spuneți-mi, picnicul?... 

— Totul este gata, răspunse Cathy. Nu va lipsi nimic. Nici măcar 
furnicile! 

— Așteaptă să-mi vezi insula, Judd, spuse Sandra. Este un 
adevărat paradis. 

Bob se așeză. Vorbea puţin. Cathy observă că o privea deseori pe 
prietena sa. ÎL îngrijora oare sănătatea ei? Și dacă îi ascunde ceva? 
Nu, era absurd. Sandra îl consultase din punct de vedere 
profesional. Numai... 

Orchestra începu să cânte o melodie antrenantă. 

— Acordă-mi acest dans, Cathy, făcu Judd ridicându-se ca un 
automat. 

Tânăra femeie deschise gura pentru a protesta când întâlni 
privirea lui Bob. Acesta îi zâmbea cu amabilitate. 

— Du-te. Ştiu că de-abia aștepți. 

Dar Cathy nu-și dorea câtuși de puţin să se afle în braţele acestui 
necunoscut. Și Judd aștepta. Cu greu îl putea refuza. O luă de talie 
și-i zâmbi. Ceea ce o surprinse totuși. 

— Te-ai gândit la discuţia noastră? o întrebă când fură departe. Îi 
vei vorbi Sandrei? 

— Am discutat puuţin împreună. Și nu mi-a spus niciodată că vrea 
să abandoneze. 

Judd o antrenă în mijlocul pistei și replică scuturând din cap. 

— N-ar mărturisi-o pentru nimic în lume. Și mai ales în fața 
dumitale. Se pare că amândouă visaţi să deveniți staruri. Adevărat 
sau fals? 

— Este adevărat, recunoscu tânăra femeie râzând. Când eram 
mici voiam să ne vedem numele scrise cu litere de foc. 

— Sandra nu trebuie să renunţe. Oricum, nu acum. A ajuns prea 
departe și ar fi o nebunie să acţioneze în mod necugetat. 

— Nu ţi-ai dorit niciodată să faci altceva, Judd? 

— Nu, niciodată. 

— Te invidiez. Mărturisesc că în această clipă mi-aş schimba cu 
plăcere munca. Viaţa unei infirmiere nu este întotdeauna nostimă, 
să știi. 

Judd o scrută atent, întrebându-se dacă vorbea serios. 

— Să mergem să văd ce transmiti la pian. 

— Ce? Cum? Ba nu, Judd. Nici să nu te gândești! 

Acesta deja nu o mai asculta. Cathy se afla pe drumul spre culise. 
Aruncă o privire rapidă spre Bob şi Sandra. Judecând după expresia 
gravă a lui Bob, discutau lucruri foarte serioase. Oare despre ce 
puteau vorbi? 

Judd închise ușa încăperii slab luminată. Un ușor miros de 
mucegai îi înțepă mările. Era un constrast frapant cu sala animată pe 
care tocmai o părăsiseră. 

— Vino pe aici, făcu Judd trăgând-o de braţe. 

Cabina Sandrei era deschisă. Probabil se grăbise, deoarece în 
încăperea strâmtă domnea o dezordine înspăimântătoare. 

— Este tot mai rău în fiecare seară, bombăni Judd, făcând puţină 
ordine. Femeile sunt toate la fel. Sau sunt maniace și trebuie să-ţi 

pui tălpici pentru a intra, sau este un asemenea talmeș-balmeș de nu 
vei mai recunoaște nimic. De ce se aleg întotdeauna cele două 
extreme? Nu voi înţelege niciodată... 

— Ştii, cea mai mare parte a femeilor sunt totuși mai ponderate. 
Bărbaţii n-au privilegiul deosebirilor subtile, Judd. 

Acesta zâmbi, scoțând o ţigară pe care n-o aprinse. 

— Şi dumneata, Cathy, unde te plasezi? 

— Am sânge irlandez în vine și nu sunt înzestrată cu jumătăţi de 
măsură. 

— Mă surprinzi. 

— Acesta este totuși adevărul. 

— În acest caz, nu ești banală. 

— Nimeni nu se crede banal. Și mai ales dumneata, Judd 
Richardson! 

Impresarul făcu să-i joace cu nervozitate ţigara între degete. 

— Imaginează-ți că trebuie să ieși din obișnuit pentru a reuși în 
meseria asta păcătoasă. Și pe bună dreptate, nu vreau ca Sandra să 
cadă în mediocritate. 

— Oare ce te îndeamnă s-o încurajezi? Atracția banilor sau... un 
sentiment mai nobil? 

Întrebarea rămase fără răspuns. Judd trase un taburet lângă pian 
şi-i făcu semn să se așeze. 

— Cântă-mi ceva. Lasă să vorbească sufletul acela irlandez. 

Cathy se simţea jenată. Să cânte pentru un străin o făcea 
întotdeauna nervoasă. Dar îndată ce degetele sale atinseră clapele, 
uită orice reţinere, pentru a se consacra muzicii. Era formidabil să 
se piardă, să devină altcineva. Infirmiera Cathy dispărea în 
beneficiul unui personaj nou, care nu-l cunoștea pe Larkin. 

Melodia se termină. Judd rămase o clipă fără să spună nimic, 
apoi se apropie brusc pentru a-i lua mâna. Privirea îi strălucea. 

— Vino cu noi! exclamă pe un ton insistent. 

— Cum? Vrei să spui că... 

— Sandra are nevoie de cineva ca dumneata. Veţi face amândouă 
un duet extraordinar. 

— Sunt infirmieră. Oare deja ai uitat? 

— Viaţa aceasta nu ţi se potrivește, remarcă Judd înţelept. 
Dumneata singură mi-ai spus-o. 

— Până la urmă m-am obișnuit. 

— Meseria asta îţi va plăcea. Sunt sigur. Se călătorește mult, 
deseori au loc întâlniri interesante... Vei fi fericită cu noi, Cathy. 

Avea un mare talent pentru a convinge, iar viaţa pe care i-o 
oferea părea fascinantă. Judd atinsese un punct sensibil și știa asta. 
O trase brusc spre el și tânăra femeie se află în brațele lui. Imposibil 
să scape: pianul bloca orice ieșire. Mâna îi mângâia lent umărul, 
aproape cu senzualitate. Cathy înţelese că o va săruta. 

Uşa se deschise brusc și apăru Sandra, puţin surprinsă. Judd 
cobori repede brațul. 

— Ce faceţi voi doi? V-am căutat peste tot. 

Cathy o privi. Părea încă stupefiată. Avea o licărie de mânie în 
ochi. 


Capitolul 5 


Sâmbătă. Ziua se anunţa minunată. Un soare frumos își arunca 
reflexele portocalii pe un cer de azur. În cele din urmă, Bob se 
hotărâse să vină. Poate datorită Sandrei. N-avea importanţă. Cathy 
voia să profite la maximum de această zi fără să se gândească la 
căderea lui Larkin sau la ciudatele proiecte ale lui Judd. 

Muzica. Era o pasiune din care ar fi putut face meserie. Dar 
Cathy preferase să se dedice vocației sale de infirmieră, deoarece o 
găsea mai utilă din punct de vedere social. Dar având în vedere 
împrejurările, propunerea lui Judd avea ceva ispititor. 

Îşi dăduseră întâlnire pe chei. Bob va trece s-o ia dintr-un minut 
în altul. Tânăra femeie își netezi părul lung, din care făcuse o coadă, 
apoi îmbrăcă blugii și un tricou. Pregătirile astea aveau gust de 
vacanţă, cu atât mai mult cu cât luase cu ea costumul de baie, 
prosoape, ochelari și cremă solară. 

Bob întârzia. Cathy se întrebă dacă nu apăruse un obstacol de 
ultim moment. ÎL iubea, trebuia să vină. 

Mai ales după tentativa lui Judd din ajun. 

În sfârşit, sună. Tânăra femeie alergă să deschidă. Bob era 
îmbrăcat sport și el, iar ochii mari albaștri îi zâmbeau. 

— Am putut să scap. Dar să plecăm repede, înainte să mă cheme 
la spital. 

Cheiul nu era decât la câteva minute cu mașina. Era foarte puţină 
circulaţie pe străzile mici și liniștite. 

— Sper că vor fi punctuali, făcu Bob. Am închiriat o 
ambarcaţiune, dar n-o vom ţine toată ziua. 

Pe chei era o mulţime de lume. În acea perioadă de căldură, 
fluviul devenea un fel de loc privilegiat. Bob parcă și duse proviziile 
pe ambarcaţiune. Judd și Sandra apărură puţin după aceea. Sandra 
era îmbrăcată cu deghizarea sa obișnuită, cu fular și ochelari de 
soare. Cât despre Judd părea puţin deplasat în pantofii de lac și 
costum. 

— Nu sunt deloc obișnuit cu picnicurile, făcu acesta ca răspuns la 
privirea curioasă a lui Cathy. 

— Ar fi timpul să te obișnuiești, replică tânăra femeie râzând. 

— Haideţi, grăbiţi-vă, făcu Sandra. Numai să nu fie multă lume pe 
insulă... M-am săturat de curioși. 

— Este prețul succesului, pisicuţo. Oamenii adoră să recunoască 
o vedetă, exclamă Judd. 

— Astăzi am nevoie de puţină intimitate. Să știi că există și viaţă 
personală. 

Se instalară în mica ambarcaţiune și Bob porni motorul. Barca 
plecă încet spre larg și acolo Bob acceleră, făcând să ţâșnească un 
val de spună. Cathy se aplecă ușor pe spate. Vântul îi biciuia în mod 
plăcut fața. Judd părea agasat. 

Sandra se refugie în tăcere, devorând peisajul din priviri. În 
sfârșit apăru insula scăldată în soare. 

— Am nimerit! exclamă Sandra. 

— De care parte vrei să mergi? întrebă Bob. 

— Vreau să ne întoarcem unde am fost. Acum mult timp. 

— Ar fi trebuit să imbraci o vestă de salvare, remarcă Judd 
încruntându-se. 

— Dar ştiu să înot, prostule! replică Sandra. Cathy îţi amintești 
lecţiile noastre de natatie? 

Tânăra femeie izbucni în râs. 

— Oh, da! Ne imaginam deja la Jocurile Olimpice! 

— Şi infirmiera aceea care ne-a învățat respiraţia artficială! Ţi-o 
amintești? 

Fireşte. Acesta fusese primul contact cu lumea medicală. În acea 
perioadă, Cathy invidia uniforma infirmierelor, fără să cunoască 
nimic despre profesie. 

— Avem noroc, nu este nimeni, strigă Bob, pentru a acoperi 
vacarmul motorului. 

Insula se schimbase de-a lungul anilor sub efectul creșterii 
râului. Dar în principiu rămăsese aceeași și își păstrase forma 
alungită. Ambarcaţiunea se opri în faţa plajei mici cu nisip curat. 
Totul în jur, copaci înalți și stânci plate și calde, invitau la relaxare. 

Bob își scoase sandalele și își suflecă pantalonii pentru a trage 
ambarcaţiunea la mal. Apoi o ajută pe Sandra să coboare. 

— Este minunat, remarcă aceasta. Exact cum îmi imaginam. 

Cathy sări în apă și puse proviziile la adăpost de soare. 

-De data asta, să nu uiţi s-o ancorezi! 

— Nu, nu. Nu-ţi face griji, îi răspunse Bob. 

Sandra voia cu orice preț să înceapă să facă turul insulei. Asta 
însemna o distanță destul de mare, dar Cathy era dispusă s-o facă. 
Cât despre Judd, scutură din cap cu un aer hotărât. 

— Duceţi-vă! Eu voi păzi lucrurile... Ştiţi... plimbările... De altfel, 
mi-am adus de citit. 

Sandra plecă râzând în hohote și-i luă de braț pe Bob și pe Cathy. 

— Să-l lăsăm. Este prea plictisitor. 

Sandra se bucura ca un copil. Se minuna de orice: de apa 
limpede, de nisip, de copaci, de cer... Ca şi când n-ar fi văzut un 
petic de verdeață de ani de zile. De fapt, asta era situaţia. 

Merseră atât de mult cât putură. Dar după un timp, trebuiră să 
se oprească, deoarece solul cobora abrupt în apă. 

— Roasă de fluviu, remarcă Bob. Până la urmă, insula va dispărea 
într-o zi. 

— Nu spune asta! interveni Sandra. Ar fi prea trist. 

— Este plin de insule de-a lungul fluviului, să ştii, remarcă tânărul 
bărbat. 

Sandra își atinti îndelung privirea asupra sa inainte de a adăuga 
pe un ton copilăresc. 

— Dar asta este unică, Bob. Ne aparține. 

Cathy simţi un nod în gât. Se simţea exclusă din această 
conversaţie care lua o turnură intimă. Iar Sandra evoca amintiri prea 
dureroase. Se întoarseră la barcă. Judd adormise, cu faţa acoperită 
de un ziar și o ţigară pe jumătate consumată în mână. 

— Vă daţi seama? oftă Sandra. Ar merita să fie îngropat în nisip așa 
îmbrăcat cum este. 

Cu un aer malitios, aruncă un pumn de nisip peste Judd. Cum 
nu se mișcă, Sandra repetă operaţia. 

— În picioare, leneșule! strigă. 

Judd îndepărtă brusc ziarul și o fulgeră cu privirea. 

— Încetezi, da? exclamă furios. 

— Mă duc să înot, Judd. Mă însoţeşti? Doar dacă astăzi sunt liberă 
şi nesupravegheată... 

— Ironia ta este complet deplasată. Serios. 

— Ne amuzăm, Judd. Oare nu te poti stăpâni și să te comporti ca 
toată lumea? 

— Am oroare să mă agit la o oră atât de ridicolă, făcu impresarul 
stâmbându-se. Ar trebui totuși s-o știi. 

Bob deschise răcitorul şi scoase de acolo o sticlă cu suc de 
portocale. 

— Tine, făcu întinzându-i-o lui Judd. Poate asta te va trezi. 

— Mulţumesc, Bob. 

— Să mergem să ne schimbăm în tufișuri, Cathy. Pun pariu că 
ajung prima. 

Cu aceste cuvinte, Sandra porni în fugă, urmată de prietena sa. 
După ce se schimbară, se întoarseră pe plajă. Și bărbaţii își puseseră 
costumele de baie. Bob părea plăpând prin comparaţie cu Judd, 
care avea tendință de îngrășare. 

— Ultimul sosit se va ocupa de picnic! strigă Cathy, aruncându-se 
în apă. 

Râul era prea puţin adânc în acea perioadă a anului. Dar tânăra 
femeie cunoștea un loc unde era mai multă apă și se îndreptă spre 
el. Înota bine, bratele erau în perfectă armonie cu bătăile picioarelor 
şi respirația regulată. Când obosi, făcu pluta și fu surprinsă să dea 
peste Judd, care o observa cu ochi glumeți. 

— Este o veșnicie de când n-am mai înotat, îi mărturisi Cathy. 

Dar este ca mersul pe bicicletă, nu se uită niciodată. 

Cathy întoarse privirea. Bob și Sandra înotau foarte aproape de 
mal. 

— Nu știu ce-a apucat-o, reluă Judd. Brusc, Sandrei i-a fost teamă 
să se îndepărteze. 

— Dar Sandra a înotat întotdeauna mai bine decât mine. 

— Ştiu, replică impresarul. Mi-a vorbit destul despre asta!... Ce 
reprezintă Bob pentru ea?... 

Cathy își lăsă privirea să rătăcească. Bob vorbea cu un aer grav și 
Sandra îl asculta cu atenţie. Îndată ce erau împreună, întotdeauna 
terminau prin a se izola. 

— Un prieten vechi, răspunse Cathy. 

— Asta o ştiu și eu. 

— Pari bine informat, domnule Știe-tot! 

— Obligaţi să călătorim împreună, până la urmă cunosc totul. 
Sandra mi-a povestit deseori copilăria sa, între două pahare de gin. 
Iar Bob și cu tine reveneaţi mereu. Pe cuvânt, orașul asta chiar a 
marcat-o. Auzind-o, este un adevărat paradis. 

— S-ar spune că te deranjează. 

— Nu. Dar nu trebuie să te întorci niciodată în trecut. Cel puţin 
asta am învăţat în viaţă. Să mergi drept înainte este singura soluţie 
pentru a reuși! 

— Şi asta este deviza ta, nu? 

— O consideri greșită? întrebă Judd. 

— Nu ştiu. Poate ai dreptate. 

— Cred că da. Și mi-ar plăcea să împărtășești punctul meu de 
vedere. Cu cât mă gândesc mai mult, cu atât mai mult îmi doresc să 
te văd lucrând cu Sandra. 

Cathy izbucni în râs și-l stropi ușor. 

— Astăzi este interzis să vorbeşti despre muncă. Suntem aici 
pentru a ne amuza. Nu uita. 

Se întoarse şi se alătură celorlalti doi înotând. 

— Cred că am făcut o insolaţie afurisită, făcu Sandra. 

— Am adus o cremă, răspunse Cathy. Vino, să mergem s-o 
folosim, dacă vrei. 

Ieșiră din apă și Cathy îi acoperi spatele și picioarele cu lapte 
solar. Judd ajunsese pe plajă și se așezase pe o stâncă. Privea trecând 
ambarcatiunile și Cathy înţelese că se simţea puţin singur. 

Se întoarseră în apă, se zbenguiră și se stropiră ca niște copii. Era 
mult timp de când tânăra femeie nu fusese atât de relaxată. Chiar și 
Bob părea că-și pierduse puţin din seriozitate. Judd rămase singur și 
nu interveni. 

Cathy și Sandra scoaseră proviziile. Înotul le făcuse foame și 
mâncară cât şapte. După terminarea mesei, fiecare se întinse pe 
prosop să lenevească. 

Tânăra femeie putea auzi murmurul vedetelor care se întâlneau 
în depărtare, foșnetul frunzelor puţin îngălbenite din copaci. 
Soarele torid crea un halou luminos în jurul pleoapelor închise. 
Căldura îi relaxa foarte plăcut mușchii și nervii. Și Cathy sfârși prin 
a adormi. 

Se trezi brusc. Deschizând ochii, văzu cerul de plumb deasupra 
capului. Nu se auzea nici un zgomot. Întorcându-se, descoperi că 
Bob nu mai era acolo. Nici Sandra, de altfel. Un miros de ţigară o 
făcu să strâmbe din nas. Judd stătea pe o stâncă, de cealaltă parte, 
cu spatele la soare și o privea. Cathy nu-i putea vedea expresia feței, 
fiind împotriva luminii. Şi asta o stânjenea. 

— Ei, ai dormit bine, regina nisipurilor? 

Cathy se îndreptă și întrebă: 

— Dar unde au dispărut toţi? 

— Dar eu sunt aici. Nu mă vezi? 

— Vorbeam de Bob și de Sandra. 

Judd ridică din umeri cu un aer agasat. 

— Cred că au vrut să se plimbe. Și cum dormeai, au plecat fără să 
te trezească. 

— Şi tu ai rămas? 

— Preferam să te privesc. Spectacolul merita toate baladele. Dar 
fereşte-te de insolaţie! 

Tânăra femeie parcurse insula cu privirea. Nu se vedea nimeni. 
Oare de cât timp erau împreună? Și de ce n-o așteptaseră?... 

— Eşti cu adevărat îndrăgostită de el, nu-i așa? 

Cathy își aținti privirea asupra lui. Avea mizerabilul obicei să 
pună întrebări foarte indiscrete. Se hotărî să nu răspundă și se ridică 
încet. Era cald. Apa părea atât de îmbietoare... 

— Mă duc să mă ud. Vii cu mine? 

— Iată întrebarea pe care o aşteptam! 

Aruncă ţigara și o privi făcând o grimasă. 

— Fumez și pipă. Pe viitor voi încerca să nu te mai deranjez cu 
fumul. 

— Mulţumesc. 

Cathy trecu prima. Tresări simţindu-i mâinile pe umerii săi. O 
atinse cu delicateţe ca și cum se temea să n-o sperie. La club o 
tratase de asemenea cu menajamente. Poate îl intimida?... 

Intrară încet în apă și începură să înoate. Apa îi păru un balsam 
pentru pielea sa arsă. Tânăra femeie înota încet, cu nesfârșită gratie. 

Judd o urma de aproape. Se întâlniră cu o ambarcaţiune, care formă 
un val mare. Incidentul îi făcu să râdă ca niște copii și ajunseră uşor 
la mal. 

Bob și Sandra încă nu se întorseseră. Judd deschise o sticlă și 
împărţiră băutura de la gheaţă în tăcere, așezați la umbră. 

— Acum, s-a făcut un timp de când au plecat. Sper că nu s-a 
întâmplat nimic. 

Cathy zâmbi nervoasă. 

— Liniștește-te. Nu mai există vampiri și vârcolaci pe insulă! 

— Glumești, dar nu se știe niciodată ce se poate întâmpla. În 
oraș, cunosc orice primejdie. Dar aici... 

— Eşti un personaj ciudat, Judd. Schimbările de decor te 
neliniştesc. Iar chipurile noi te stânjenesc. Mă înșel? 

— Totuşi am umblat în cele patru colţuri ale lumii, să știi. Tu nu 
poti spune la fel. 

— Dar în sinea ta ai rămas un timid. 

De altfel, asta explica poate țigările sale groase și atitudinea 
putin brutală. 

— Şi te consider la fel de seducătoare ca o zeiță și aurie ca un spic 
de grâu. Ştii ce simt acum? 

— Nu. 

— Am impresia că sunt un fluture fără apărare, atras de lumină. 

Cathy îl observă cu atenţie. Părea sincer. Era suficient să-i 
privească ochii întunecaţi și adânci pentru a-și da seama de asta. 
Întinse mâna și tânăra femeie se află brusc în braţele lui, fără să 
înțeleagă cum. 

— Cathy! Oh, Cathy... 

Acesta îi simţea trupul puternic strâns lângă al său și sub mână, 
un păr negru și moale. Judd puse stăpânire pe buzele sale, cu 
blândeţe. Apoi sărutul deveni mai pasionat și mai lacom. Tânăra 
femeie îl respinse. 

— Nu, Judd! Nu trebuie... 

— Pentru că fluturii se ard atingând lumina? Lasă-mă cel putin 
să-mi asum riscul, Cathy. Te rog... 


KKK 


Cerul se întunecase. La propriu, ca și la figurat, de altfel. Judd o 
sărutase, se simțea stânjenită și bătea un vânt rece. 

Cathy se mișcă și ieși de sub copaci. Oare de unde veniseră norii 
aceia groși, care se adunaseră atât de repede? Judd o urmă, cu un 
zâmbet amuzat pe buze. 

— Ce spun oare norii, mare șef indian? 

— Că ar fi mai bine să ne întoarcem, răspunse tânăra femeie. Știi 
în ce direcţie au plecat? 

— Pe aici, făcu Judd, indicând nordul. 

— Ar fi mai prudent să mergem să-i găsim. 

— Chiar ţii la asta? 

Tonul o făcu să roșească. Cathy aproape regreta că veniseră pe 
insulă. Un sărut n-o angaja cu nimic. Asta cel putin își repeta. 

— Dacă nu plecăm curând, vom fi izolaţi aici. Și crede-mă, o 
furtună pe râu nu are nimic pasionant. 

— Te cred pe cuvânt. De acord, să mergem. 

Porniră la drum în pas rapid. Puțin după aceea, îi descoperiră pe 
Bob și pe Sandra care hoinăreau râzând. Oare ce-și putuseră spune 
atât de nostim? Și ce făcuseră în timpul acesta oare? Cathy respinse 
valul de gelozie care o cuprindea. 

— Hei! strigă. 

Bob şi Sandra se opriră, căutând de unde venea vocea. Apoi se 
apropiară în fugă. 

— Iată-te, făcu Sandra. Cathy, am avut o zi minunată! 

— Dar este timpul să ne întoarcem. Priviţi cerul. 

— Va ploua, murmură Bob. S-o ştergem. Nu este nici un minut 
de pierdut. 

— Apropo, te-ai văzut? exclamă Judd spre Sandra. Mâine vei fi 
frumoasă cu arsurile astea. Și totuşi te-am sfătuit să fii atentă! 

— Ascultă, Judd. Am petrecut o zi extraordinară, așa că nu încerca 
să strici totul. Ai înţeles? 

— Bine, bine, n-am spus nimic. Haide, du-te și ia-ti lucrurile. 
Furtuna nu este departe. 

Strânseră coșul și prosoapele pe care le puseră la adăpost în 
ambarcatiune. Apoi Bob scoase parâma, împinse barca și sări 
înăuntru. Motorul zbârnâi. Pe măsură ce înaintau, cerul se întuneca. 
Judd părea îngrijorat și Sandra era pierdută în gândurile sale. Cathy, 
ameţită de soare, se întreba dacă Judd o sărutase într-adevăr sau 
visase. Îndrăznind o privire, îl văzu trăgând neliniștit din ţigară, cu 
ochii aţintiți asupra cerului amenințător. 

Apropiindu-se de chei, ploaia începu să cadă în rafale. 

— Ne-am întors exact la timp, remarcă Bob râzând. 

Barca opri de-a lungul malului. Judd puse piciorul pe pământ 
și-i întinse o mână de ajutor Sandrei. 

— Du-te, Cathy. Adăpostește-te. De rest ne vom ocupa eu și Bob. 

Tânăra femeie se supuse și își urmă prietena care se refugiase 
într-un depozit în care plutea încă un miros de pește proaspăt. 

— Furtuna ne-a așteptat. Mulţumesc pentru tot, Cathy dragă. A 
fost într-adevăr formidabil. 

— Mulțumește-i mai degrabă lui Dumnezeu. EI este cel care ne-a 
dat această zi. 

— Mi-aș fi dorit să nu se termine niciodată, oftă Sandra, pe un ton 
melancolic. 

Bob şi Judd se agitau în râul devenit glacial. Aranjară lucrurile în 
mașină și, complet uzi, veniră lângă tinerele femei. Nimeni nu 
avusese timp să se schimbe. 

— Dacă am merge să bem ceva cald? sugeră Sandra. Sunt 
înghețată. 

— Cu greu te poți plimba în costum de baie, răspunse Bob. 
Oricum, eu trebuie să dau o fugă la spital. Sărbătoarea s-a terminat, 
Sandra... 

Aceasta îi aruncă o privire nostalgică, înainte de a adăuga: 

— Fără îndoială, ai dreptate... 

— Să mergem! spuse Judd cu o voce nervoasă. Am o mulţime de 
telefoane de dat. 

Cathy privea ploaia căzând. Această zi de vacanță ajunsese la 
sfârșit și tocmai regăsise atmosfera și grijile de fiecare zi. 

— Grăbește-te, Sandra. 

— Da, da. Sosesc. 

Se întoarse spre Bob. 

— Ne-am distrat bine. Nu-i așa, Bob? 

— La fel consider şi eu. 

— Ascultati, va trebui să ne vedem înainte de plecarea mea la 
Chicago. 

Judd încercă în zadar să capteze privirea Sandrei, care se prefăcu 
că nu-l vede. 

— Îmi mentin totuşi propunerea, Cathy, exclamă acesta cu voce 
joasă. 

Cathy îi zâmbi. Nici nu se punea problema. Viața sa se rezuma la 
meseria de infirmieră. Și era foarte bine așa. Și apoi, chiar dacă s-ar 
gândi să imbrăţișeze o carieră de pianistă, ar alege un alt impresar. 

Judd o trase pe Sandra de braţ și alergară până la mașina sa. Bob 
îi privi îndepărtându-se, apoi se întoarse spre Cathy. 

— Ar fi mai bine să plecăm, nu? 

— Da. Desigur. 

Ajunseră la mașină în fugă. 

— Ce potop! făcu tânăra femeie așezându-se înăuntru. 

— Despre ce vorbea exact? 

— Cine? 

— Haide, Judd. Ti-a făcut o propunere, nu? 

— l-ar plăcea să cânt cu Sandra. 

Bob o privi cu un aer neîncrezător. 

— Cum poate crede măcar o clipă că vei accepta? Este ridicol! 

Ce zi ciudată petrecuse. Bob practic n-o părăsise pe Sandra. Oare 
reînnodaseră vechea lor pasiune? De ce dispăruseră atât de mult 
timp? 

— De ce? Te deranjează? îl întrebă. 

— Dar, în sfârșit, ești infirmieră! replică Bob pe un ton 
scandalizat. 

— Într-adevăr. N-am farmecul său și sunt lipsită de personalitate 
pentru a apărea în public pe o scenă. 

— Ce înseamnă asta? 

— Că nu sunt Sandra Lesley și că nu voi fi niciodată. Ea este 
frumoasă și seducătoare. Nu? 

— Gă... Găsești? 

— O ştii mai bine decât mine. N-ai părăsit-o nici o clipă! 

— Așadar, asta era, făcu Bob oftând. 

Tânăra femeie contemplă cu tristeţe ploaia torențială. Îşi jurase 
să nu mai vină aici. Dar era prea târziu să se întoarcă în trecut. 
Făcând această remarcă, ştia că declanșase un mecanism care se va 
întoarce împotriva ei. 

— Ai presupus că mă însoţești, exclamă Cathy. 

— Am făcut-o. 

— Nu! Te-ai ocupat doar de Sandra! 

— Şi-a dorit să se plimbe, să revadă insula. Tu dormeai, Cathy. Iar 
Judd nu voia să ne însoţească. Crezi că aveam de ales? Oare ce voiai 
să fac? 

— Nu mai Știu. 

— În acest caz, de ce dai atâta importanţă? întrebă pe un ton ener- 
vat. 

— Pentru că am văzut foarte bine ce priviri vă aruncați. Nu sunt 
ușor de păcălit, să ştii! 

— Încetează să strigi, Cathy! 

— Nu! Imaginează-ţi că o cunosc pe Sandra. Nu s-a schimbat. 
Adoră să distrugă cuplurile. Este foarte tare la acest mic joc! 

— Dacă este vorba de un joc, fii inteligentă și uită-l. 

— Nu pot! 

Ajunseră acasă la tânăra femeie. Bob parcă și opri motorul. Ploua 
torențial. Tânărul bărbat rămase o clipă tăcut. Foarte calm. Apoi se 
întoarse spre însoţitoarea sa. 

— Îi voi vorbi foarte sincer, Cathy. Sandra este încă îndrăgostită 
de mine. 

Tânăra femeie ameti. 

— Bob!... 

— Nu! Lasă-mă să vorbesc. Nu vreau să-ți ascund nimic, Cathy. 
Am fost întotdeauna cinstiţi unul față de celălalt. Și vreau să păstrăm 
aceleași raporturi. N-am încetat niciodată să mă gândesc la ea. 
Evident, am încercat să mă conving de contrariu. Dar de când s-a 
întors, eu... 

Cathy se retrase în colţul său, plângând. 

— Încă o iubeşti, Bob. Cum poţi să mă săruţi într-o zi pe mine și 
a doua zi pe Sandra? Cum îndrăznești? 

— Nu. Ascultă, lasă-mă să-ți explic. Eu... 

— Nu-i nimic de explicat. Nimic! 

Ploaia răpăia pe acoperiș. Dar Cathy deschise cu brutalitate 
portiera. Nu mai putea rămâne cu el. O trădase. Și Sandra, pentru 
că-l iubea. 

— Este... este nedemn. Absolut nedemn! 

Și se grăbi până la ușa imobilului. Bob îi strigă ceva ce nu luă în 
seamă. Ajunsă înăuntru, urcă în mare grabă scara până la 
apartament. Intră și încuie cu zăvorul. O clipă după aceea, Bob era 
acolo, bătând ca un nebun. 

— Lasă-mă să intru, Cathy. Mă auzi? 

Aceasta era incapabilă să facă cea mai mică mișcare. Și mai ales 
să deschidă ușa. 

— Te rog, Cathy. Nu m-ai lăsat să termin... 

Ce mai voia să adauge? Atitudinea sa pe insulă fusese destul de 
grăitoare. Sandra își arătase ispitele și căzuse în capcană. Ce putea fi 
mai simplu decât asta? 

Bob mai tună şi mai fulgeră un timp lângă ușă, strigând, apoi 
renunţă. 

— Perfect! făcu acesta de partea cealaltă a peretelui. Las resturile 
picnicului la intrare. Noapte bună. 

Încă năucită, tânăra femeie aşteptă să vadă mașina plecând 
înainte de a ieși să ia coșul și să-l pună în bucătărie. Resturile unei 
zile frumoase... O petrecere organizată, chiar reușită! Acum 
înțelegea nerăbdarea Sandrei. Prietena sa îl voia pe Bob. Ei bine, îl 
avea! Sandra nu se schimbase. Își ascundea bine jocul sub o 
aparenţă de blândeţe. Întotdeauna voise să domine bărbaţii. 

Cathy nu putea nici măcar să plângă pentru a se ușura. Durerea 
era deasupra lacrimilor. Bob îi vorbise sincer. Asta era. Acum se 
explica totul. Tânăra femeie înţelese motivul permanentelor lui 
eschivări îndată ce era vorba de căsătorie. Deoarece avea o fire 
categorică şi nu făcea niciodată lucrurile pe jumătate. Va fi ea sau 
Sandra. Nu amândouă... 

A doua zi dimineaţă, Cathy plecă la serviciu. Încă ploua torențial. 
Nu-și dorea deloc să ajungă la postul său, pentru că problema 
Larkin nu se rezolvase. 

Spitalul avea un aer sinistru sub vijelie și fluviul de-abia se 
ghicea. Ce contrast între timpul umed, vântul glacial și căldura 
plăcută din ajun. Și cum se schimbase viaţa tinerei femei în douăzeci 
şi patru de ore!... 

Oare Sandra chiar îl iubea pe Bob? 

Lui Cathy îi venea greu s-o creadă. Și totuși, știa că acesta era 
adevărul. Îşi mărturisi de asemenea că tânărul bărbat nu se dăruise 
niciodată complet. Elanul venise întotdeauna de la ea; niciodată de 
la el. De fapt, Bob își petrecuse toți acești ani în așteptarea celei pe 
care o iubea: Sandra. 

Cathy ajunse la etajul patru. Se strădui să adopte un mers sigur 
şi mândru. Fairchild o întâmpină cu o privire glacială și-i vorbi puțin 
politicos: 

— Astăzi, Stagiarele sunt pe etaj. 

— Perfect, răspunse tânăra femeie pe un ton neutru. 

N-avea importanţă această treabă suplimentară. Ziua petrecută la 
spital nu putea fi mai rea decât cea din ajun. 

Elevele ajunseră la ora nouă. Cathy se surprinse invidiind 
tinereţea și lipsa lor de griji. 

— Bună ziua, domnişoară Corey. 

Cathy înălță capul spre faţa plină de pistrui a lui Thornton. 

— Bună ziua, Thornton. Ce faci? 

Cealaltă se încruntă. 

— Se pare că aveţi necazuri din cauza lui Larkin. Este adevărat? 

— Tocmai voiam să-ţi vorbesc despre asta. Ieri erai în camera sa, 
cu Scott. N-ai observat nimic? Încearcă să-ţi amintești. 

— Nu. Ne-a cerut un pahar cu apă. Voia de asemenea să i se 
deschidă fereastra... Dar asta este tot. Vă jur că n-am atins protecţia. 
Nici Scott! 

Thornton părea speriată și în același timp stânjenită. Cathy 
inspiră adânc. Nu se îndoia de buna credinţă a elevei. Dar în acest 
caz, poate comisese neglijenta de care era acuzată. Dimineaţa fusese 
atât de agitată din cauza doamnei Donnelly... 

Capul îi era gata să explodeze. Nu mai voia să se gândească la 
toată această poveste. O rosese destul îndoiala. 

— Mă credeţi, domnişoară Corey? Nu vă gândiţi că... 

— Desigur, liniștește-te, răspunse tânăra femeie, străduindu-se să 
zâmbească. Unde este Scott? Avem mult de lucru în această 
dimineaţă. 

Spre mijlocul dimineţii, Cathy fu chemată la biroul lui Morten. 
Se îndreptă cu pași șovăitori spre ascensor. Se simțea ușor 
neliniștită și mai ales nu se simţea în stare să înfrunte un om atât de 
dur. 

Morten nu era singur. Bob se afla și el în birou. Îndrăzni o privire 
în direcţia sa, dar acesta se prefăcu că nu observă. 

— Luaţi loc, domnișoară Corey, făcu Morten. 

Vorbea cu o voce fermă, mai puţin tăioasă ca data precedentă. 

— Iată. La sfaturile avocatului său, domnul Larkin a hotărât să 
înceapă o procedură împotriva spitalului. Și se va problema pune să 
fiți citată ca Singura răspunzătoare. Date fiind împrejurările, 
direcțiunea a hotărât să fiţi dată afară. Măsura se aplicl încă din 
această seară. Îmi pare rău. 

Cathy se înfioră. Simti un nod în gât. Și-l privi cu disperare pe 
Morten, apoi pe Bob. 

— Nu sunt vinovată. Sunt sigură de asta. Mă auziti? 

Morten nu era bărbatul care să se lase impresionat. Tânăra 
femeie întoarse ochii plini de lacrimi spre Bob, care stătea impasibil. 

Apoi se ridică și deschise furioasă ușa. Bob alergă după ea, 
gâfâind. Și când o ajunse, îi puse o mână pe braț. 

— Am făcut tot ce-am putut, Cathy. Să nu te îndoiești de asta. Dar 
n-a fost suficient. 

Tânăra femeie se eliberă rapid. Nu credea o vorbă din ce-i 
spunea. Puțin îi păsa de ceea ce i se putea întâmpla, iată adevărul! 

— Cathy. Întoarce-te! Ascultă-mă, eu... 

Nu, doctorul Robert Clinton nu mai avea ce să-i comunice. 


Capitolul 6 


Primul reflex al lui Cathy fu să părăsească spitalul imediat. De ce 
să aştepte patru ore? Până la urmă, orgoliul o îndemnă să se întoarcă 
pe etaj şi să-și reia postul ca și când nimic nu se întâmplase. 
Fairchild fu absolut stupefiată s-o revadă. Și Cathy o ignoră total. 

Thornton și Scott o așteptau. Tânăra femeie inspiră profund 
pentru a căpăta siguranţă. 

— Haide, veniţi! Trebuie să terminăm ce am început. 

Cathy le făcu să lucreze fără odihnă până seara. Dacă voiau să 
devină infirmiere bune trebuia să înveţe înainte de toate stoicismul 
şi abnegaţia. 

Brusc, tânăra femeie îl zări pe Bob, care venea să-și facă vizita. Se 
refugie repede într-o cameră neocupată și aşteptă clipa potrivită 
pentru a fi sigură că nu-l întâlnește. 

— V-a căutat doctorul Clinton, îi spuse Thornton. 

— Serios? 

— Da. Vă va suna diseară. 

Cathy înghiţi în sec. Chiar era prea bun! Oare Bob nu înțelegea 
că totul se terminase între ei? Cine știe, poate n-o iubise niciodată... 

În sfârșit, trebuia să reziste până seara, să meargă dintr-o cameră 
în alta, să vegheze la fel de conștiincios ca de obicei asupra fiecărui 
bolnav. 

Încă ploua. Vara se termina, anunțând începutul toamnei. 
Curând va fi iarnă. Și Cathy simţea deja bruma îngheţându-i inima. 

După-amiaza trecu de bine de rău într-o stare de inconștientă. 
Observă brusc un număr impresionant de priviri ațintire asupra ei. 
Fiecare părea să spună: priviţi, este concediată din spital! 

Tinerei femei îi era greu să realizeze consecinţele. Pentru cineva 
care se străduia întotdeauna ca o infirmieră perfectă, această soluţie 
avea ceva umilitor. 

Sună ora de plecare. 

— Domnişoară Corey! 

Cathy se întoarse. Thornton și Scott îi veneau în întâmpinare. 

— Da, fetelor. Ce este? 

Acestea se priviră cu un aer încurcat. Thornton vorbi prima: 

— N-aţi avut noroc, domnişoară. Și voiam să vă spunem că 
suntem cu tot sufletul alături de dumneavoastră. 

— Îmi... îmi pare într-adevăr rău, murmură Scott. 

— Mulţumesc. Sunt mișcată. Dar nu este vina voastră. 

— Dar ce veţi face acum? 

Cathy se gândi la propunerea lui Judd. Să devină pianistă, să uite 
toţi acești ani petrecuţi în spital. De fapt, nu știa și se străduia să 
zâmbească. 

— N-am nici o idee. Dar nu vă neliniștiţi pentru mine. Nu-mi uitaţi 
sfaturile. Să fiti mereu atente şi devotate! Este nevoie de voi aici. 

Emoţia o copleși. Simti un nod în gât. Tânăra femeie se simţi pe 
punctul să izbucnească în plâns. Se întoarse repede și se îndreptă 
spre ieşire. 

Cu inima bătând să-i spargă pieptul, parcurse culoarele și sălile. 
Era ultima dată. Mașina o duse până la apartamentul său. Intrând, 
Cathy se încuie de două ori. În încăpere era o atmosferă apăsătoare 
și primul său reflex fu să deschidă fereastra. Se duse să o facă în 
clipa în care sună telefonul. 

Bob! Nu putea fi decât el. Fu tentată să răspundă, dar orgoliul îi 
șopti să nu se miște. Încă nu uitase ce se întâmplase între ei. Până la 
urmă soneria se opri. 

Își pregăti o cafea. Poate băutura neagră și tare o va destinde 
puțin. Oricum, era incapabilă să înghită altceva. Câteva clipe după 
aceea i se bătu la ușă. 

— Cine este acolo? 

— Bob. Lasă-mă să intru. 

Inima îi tresări. O clipă își imagină că tocmai venea să-i spună că 
avuse un coşmar, că nu fusese concediată. 

— N-are rost, Bob. Pleacă! 

— Trebuie să-ţi vorbesc, Cathy. Deschide ușa. 

Începu să bată cu degetele și să zgâlţâie cu putere clanţa ușii. 

— Ajunge! strigă Cathy. 

— Nu, n-am intenţia să mă opresc. Lasă-mă să intru sau sparg ușa! 
Deschide, Cathy! Deschide! 

Nu era genul lui să strige astfel și să se îndârjească pe o ușă. 
Cathy înţelese că vorbea serios. Se apropie încet, răsuci cheia și 
deschise cu un aer obosit. Bob intră, cu părul și hainele ude. Îşi 
scoase impermeabilul și se duse să-l pună în bucătărie. 

— Trebuie să-ţi explic, Cathy. 

— N-am câtuși de puţin dorinţa să-ți vorbesc, replică aceasta. 

— Vei tăcea! spuse Bob scuturând-o. Oare ce te-a apucat să fugi 
ca o hoaţă. Măcar dacă m-ai fi ascultat în loc să... 

— În biroul lui Morten erai mai putin vorbăreţ. 

— Am făcut ce-am putut. De ce nu mă crezi. 

— M-ai trădat deja, Bob. Am crezut că mă iubeşti. Dar ţi-ai ascuns 
bine jocul. De fapt, ai face orice pentru a fi cu Sandra. 

Bob își trecu mâna prin păr. O licărire intensă îi trecu prin 
privire. 

— Tu întrebi și tu răspunzi. Nu ti-am spus niciodată un asemenea 
lucru. 

— Jură-mi că nu te atrage! 

— Nu, nu pot, îi răspunse oftând. 

Cathy își simţi inima lovindu-i pieptul. Oare de ce venise? S-o mai 
chinuie încă puţin?... 

— Stii bine că Sandra ar seduce pe oricine, adăugă Bob. Dar, 
uneori, memoria ne joacă feste. Înfrumuseţează trecutul. 

— Unde vrei să ajungi exact? 

— Nu sunt foarte sigur de sentimentele mele pentru ea. 
Întoarcerea sa mi-a făcut plăcere, evident, dar... Să știi că este 
îngrozitor să fii obsedat de cineva. 

Vocea i se frânse. Părea teribil de nefericit. Cathy fu 
impresionată, dar raţiunea învinse. 

— De fapt, ce aștepți de la mine? 

Bob înalță capul și o privi drept în ochi. 

— Pur şi simplu am nevoie de puţin timp. Până atunci, să 
rămânem toți trei prieteni, ca mai înainte. 

— Ei bine, ceri prea mult! exclamă tânăra femeie. Drept cine mă 
iei? Imaginează-ţi că am o inimă și sentimente! 

— Eu... mi-e greu să-ți explic, Cathy. Nu știu ce-i cu mine, acum. 
Mi-ar plăcea să înţelegi. Ai răbdare, te rog... 

— Cum! Ai vrea să stau aici liniștită în timp ce tu îi faci curte 
Sandrei? Nu mă interesează aşa ceva, Bob. De ce să nu terminăm 
imediat? 

Tânărul bărbat se ridică și stătură faţă în faţă. Cathy ridică bărbia 
cu mândrie. 

— Îmi pare rău, Cathy. Dar încearcă să mă crezi. Nu voiam să te 
rănesc. Mă simt complet dezorientat acum și... 

Se îndreptă spre ușă și ieși fără să mai spună un cuvânt. După 
două minute, tânăra femeie observă că-și uitase impermeabilul. Ce 
nebun! Pe un asemenea timp, va contracta o pneumonie. 

Cathy coborî scările în grabă, cu haina în mână. ÎL găsi în hol. 
Bob își dăduse seama că-și uitase haina și se pregătea să urce. Părea 
într-adevăr buimac. Cathy i-o întinse. 

— Mulţumesc, făcu pe un ton reflex. 

Apoi făcu câțiva pași înainte, ca pentru a o lua în brațe. Tânăra 
femeie se încordă. Până la urmă, Bob se întoarse și se îndepărtă fără 
o vorbă. 

Cathy urcă din nou acasă. Terminase să încuie, când auzi 
telefonul sunând. Dar de această dată nu putea fi Bob. 

— Cathy? Judd la telefon. 

— Bună seara, Judd. 

— Mi-ar plăcea să-ți vorbesc. Nu, este serios... Propunerea mea de 
data trecută, știi... Ascultă, diseară nu merg la club. Ne întâlnim în 
Oraș sau trec să te iau? Cum vrei... 

— Nu în seara asta, Judd. Oricum, oferta ta nu mă interesează. Nu 
țin s-o acompaniez pe Sandra. 

Judd tăcu un timp înainte de a o întreba: 

— Ce nu merge, Cathy? 

— Nimic, absolut nimic. 

— Cred că ştiu. Ai dori să faci meseria asta, dar nu cu Sandra. Nu 
vrei să lucrezi cu ea. Mă înșel? 

Cathy nu l-ar fi crezut niciodată atât de perspicace. Dar Judd era 
prea guraliv şi se temea să nu-i vorbească prietenei sale. Cu atât mai 
mult cu cât probabil Bob nu-i spusese încă de înţelegerea lor. În 
frumos bucluc intrase! 

— Ascultă-mă, am de rezolvat câteva mici detalii referitoare la 
viitorul turneu. Nu va dura mult. Ne întâlnim în oraș să bem ceva 
împreună? 

— Nu, prefer altceva... 

— Perfect. Voi trece pe la tine. 

— Judd! 

Închisese deja fără să-și dea măcar osteneala să-i spună la 
revedere. Probabil era ceva obișnuit în meseria sa! Cathy nu dorea 
câtuși de puţin să-l vadă. Dar cum să facă? Să iasă pe stradă, în 
ploaie? Să-l lase să sune fără să răspundă?... Tânăra femeie trebuia să 
se gândească la viitorul său, acum când rămăsese fără slujbă. Vestea 
concedierii sale va face înconjurul orașului. Și va fi greu să găsească 
ceva. Să plece, să părăsească Pittsfield? Ştia că zvonurile o vor 
urmări. Morrow se aflase în aceeași situaţie. Și, până la urmă, 
abandonase meseria de infirmieră. Se spunea că găsise un loc de 
secretară... 

Judd sosi rapid, de altfel prea rapid după gustul lui Cathy. 

Era gata să nu răspundă, dar până la urmă îi deschise. 

Impresarul purta un pardesiu luxos, dar nu pălărie. În gură — 
obișnuita ţigară pe care o strivi cu regret în scrumieră. În locul ei, 
scoase din buzunar o pipă. 

— O preferi? 

— Evident. 

Își umplu pipa, apoi o aprinse. Și se întoarse spre tânăra femeie 
pe care o studie cu atenţie. 

— Te-ai certat cu Sandra. De ce? 

— Pentru nimic. Te înșeli. 

— Ei bine, este din cauza medicului. 

Cathy plecă privirea. Judd își aranjă o așa-zisă cută a pantalonilor 
și trase un fum lung, albicios. 

— Ce se întâmplă, Cathy? Nu te mai recunosc? Ce s-a întâmplat cu 
fata entuziasmată pe care am cunoscut-o? 

— Mă tem că a dispărut... 

Brusc, izbucni în plâns, uitând orice reţinere. Larkin, ziua 
îngrozitoare pe care o petrecuse la spital, înfruntarea cu Bob... 
Toată tensiunea pe care și-o stăpânise, izbucni la lumina zilei. 
Speriat, Judd își lăsă pipa și se apropie. 

O luă în braţe. Ce plăcut era să se simtă astfel încurajată, să pună 
capul pe umărul său solid și să se lasă alintată... Judd îi mângâie 
blând părul. Suspinele se răriră, apoi încetară. Bărbatul îi ridică 
bărbia și-i spuse: 

— Ar fi mai bine să începi cu începutul. Povestește-mi ce s-a 
întâmplat, Cathy. 

Tânăra femeie se supuse. Cuvintele îi scăpară de pe buze mai 
puternice decât voinţa sa de a nu se destăinui. 

— Acolo mi-am făcut instruirea, Judd. Tot acolo am rămas. 
Spitalul este pentru mine un fel de a doua mamă... Sunt o infirmieră 
bună. Îţi jur! Dar m-au alungat! Am încercat totuși să le explic că nu 
sunt răspunzătoare, că n-am făcut eu greșeala... Nimeni nu m-a 
ascultat. Nimeni, Judd. 

— Într-adevăr, dăm pe afară de recunoștință! făcu impresarul 
strâmbându-se. 

— Este nedrept, suspină Cathy. Chiar foarte nedrept. 

— Ia-ti un avocat. Atacă-i. În definitiv, n-au nici o dovadă în ceea 
ce lansează. 

— Larkin m-a acuzat personal. Asta va fi suficient pentru orice 
judecător. 

— Este bolnav. Cum poți avea încredere într-un bătrân arțăgos? 
Nu ceda, Cathy. Arată-le cum reacţionează o adevărată irlandeză. 

— Nici măcar nu mai doresc să mă lupt, acum. 

— Din cauza lui Bob, nu-i așa?... Te înţeleg. De fapt, nu sunt atât 
de surprins. Am știut întotdeauna că Sandra iubea pe altcineva, un 
bărbat de neuitat pentru ea. Și aveam o vagă bănuială că era vorba 
despre el. 

— Iată de ce n-aş putea lucra niciodată cu Sandra. Iubesc muzica, 
să ştii. Dar să cânt cu ea este imposibil. 

— Ce idee! Nu fi ridicolă, Cathy. Părăsim Pittsfield la sfârșitul 
săptămânii. Sandra nu-l va mai vedea deloc pe Bob. Poate de două 
sau trei ori pe an. Să nu-mi spui că este prea mult. Ești derutată 
Cathy. Cu mine vei avea o şansă să-și revii. Şi cred chiar că sunt 
bărbatul care-ţi trebuie. Ce spui? 

— Nu pot lua o decizie atât de repede, Judd. Ar trebui să înţelegi. 

Impresarul se apropie și o sărută delicat pe frunte, pe obraji și 
pe ochii umezi încă de la lacrimi. Tânăra femeie nu se împotrivi, fără 
să ştie măcar de ce. Totuși, ar fi trebuit să-l împiedice. Dar nu mai 
avea putere să se apere. 

— Vino cu noi, Cathy. Fă măcar o încercare. Oare ce ai de pierdut, 
te întreb? 

— N-am destul talent, Judd. 

— lar eu cred că da. Ai nevoie doar de excerciţiu... Vor fi de-ajuns 
câteva săptămâni. Sandra va da în curând un recital la Philadelphia. 
Vei fi pregătită, Cathy. Și știu ce vorbesc! 

— Faci întotdeauna în așa fel încât zugrăvești viitorul în roz, Judd. 
Înţeleg de ce te consideră Sandra cel mai bun impresar. 

— Ţi-a spus ea asta? o întrebă Judd schițând un zâmbet. 

— Crede că nu este altul mai bun. 

— Mă uimești. Sandra nu face atât de ușor complimente, te 
asigur. Și în cea mai mare parte a timpului ar dori mai degrabă să 
mă mănânce! 

Soneria telefonului îl întrerupse. 

— Cu siguranță, este Sandra, explică Judd. I-am spus că vin la 
tine. 

Își consultă rapid ceasul. 

— Trebuie să fie la club. Văzând ora, în zece minute începe. 

Cathy se duse să răspundă. 

— Cathy! 

— Bob, făcu aceasta, surprinsă să recunoască vocea familiară. 

Oare ce mai voia? Își spuseseră totul. Și-i făcuse destul rău în 
seara asta. 

— Trebuie neapărat să-l găsesc pe Judd Richardson. 

Este urgent. Foarte urgent. Nu ştii unde... 

— Judd este aici, îl întrerupse. Ce s-a întâmplat? 

— Veniti imediat la spital. Tocmai a sosit ambulanța. Sandra a 
avut un accident! 

Cathy închise automat. Rămase o clipă nemișcată, stupefiată, fără 
să creadă ce auzise. Apoi se întoarse spre Judd: 

— Sandra tocmai a avut un accident. Trebuie să plecăm imediat 
la spital. 

Lui Judd îi trebui o clipă să realizeze. Brusc, se ridică și faţa îi era 
albă ca varul. 

— La naiba. Este imposibil! Cu siguranță, blestematul ăsta de 
polei. Și i-am spus totuși să fie atentă. 

Îşi luă mantoul și se îndreptă rapid spre ieşire. Cathy făcu la fel, 
fără să uite umbrela. Judd venise cu taxiul, lăsându-i mașina 
închiriată Sandrei. Coborâră scările în mare grabă. Mașina mică a lui 
Cathy se afla în faţa imobilului și dispărură grăbiţi înăuntru. 

— Porneşte! exclamă Judd cu o voce răgușită. Și grăbește-te! 

Dar timpul urât încetinise circulaţia. Se aflau blocaţi într-un 
ambuteiaj îngrozitor. Cathy conducea cu o mână crispată, în timp ce 
Judd trăgea nervos din pipă. 

Luminile spitalului apărură în sfârșit în ceaţă. Cathy lăsă mașina 
în parcaj şi se grăbiră spre serviciul de urgente. 

Încă gâfâind, tânăra femeie își lăsă umbrela în hol. Judd scăpă de 
mantoul deja ud și porniră în căutarea lui Bob. 

ÎI găsiră lângă blocul de reanimare, aplecat peste o brancardă. 

— Bob! Bob, îl strigă Cathy. 

Acesta înălță capul și-i spuse o vorbă medicului care îl însoțea, 
înainte de a veni să-i întâmpine. 

Expresia sa, extrem de gravă, lăsa să se anticipeze ce era mai rău. 

— Cum se simte? întrebă Judd. În sfârșit, spune ceva! 

— Este prea devreme pentru a ne pronunța. Sandra nu și-a 
recăpătat cunoștința. Are amândouă picioarele rupte, poate leziuni 
la coloana vertebrală. Încă nu știm. Dar a suferit un şoc puternic. 

Cathy se prăbuși pe un scan și-și prinse capul în mâini. Hotărât 
lucru, viața părea să fie o rezervă inepuizabilă de catastrofe. 
Picioarele rupte se vindecau ușor. Dar spatele... 

— A suferit de asemenea contuzii multiple, reluă Bob. Cred că 
mașina este o grămadă de tablă. A făcut un derapaj... 

Judd părea pe punctul de a se prăbuși. 

— Şi faţa? Distrusă? 

— Nu. Este extraordinar, dar n-are nimic. Nici o urmă. 

Judd închise încet pleoapele. Era palid ca un mort. Dar se 
scutură repede. 

— Va trebui să dau un telefon. În cât timp va fi în camera ei? Când 
voi putea s-o văd? 

— Peste puţin timp, Judd. Chirurgii sunt încă în acţiune, să știi. 

— Da, evident, murmură impresarul. 

Apoi se apropie de o cabină. Cathy îl observă, întrebându-se cum 
putea să telefoneze în împrejurări atât de dramatice. Anunta 
probabil clubul că Sandra nu va veni. Și va avertiza și Chicago. 
Turneul era anulat. Dar toate acestea puteau totuși aștepta... 

Bob se așeză lângă ea și-i luă mâinile în ale sale. ÎL simţea rece și 
distant. 

— În zilele următoare va avea cu siguranţă nevoie de tine, Cathy. 
A suferit un traumatism grav, să ştii. Așa că fă ca totul să meargă bine 
între noi. Nu-ţi cer decât un mic efort. Te simţi în stare? 

— Nu știu, răspunse tânăra femeie cu sinceritate. Deocamdată te 
detest, Bob. 

Acesta își retrase mâna surprins. Apoi se strădui să zâmbească, 
dar părea mai degrabă o strâmbătură. 

— Caracterul tău afurisit își joacă încă feste. Dar te cunosc. Te vei 
schimba. 

— Nu te baza pe asta! 

— Să uităm micile noastre certuri, făcu pe un ton insistent. Să ne 
gândim la Sandra. Va trebui să veghem asupra ei. 

— Noi?... 

— Sandra va vrea, cu siguranţă, să rămâi lângă ea. Eşti singura sa 
prietenă. 

Căruţul ieși în clipa în care revenea Judd. Cathy se apropie de 
prietena sa. Îşi recăpătase cunoștința, dar morfina o împiedica să se 
exprime normal. 

— Ca... Cathy... Nu pleca... Te rog... 

Era mai mult decât trebuia pentru a o convinge. Cathy n-o 
putuse refuza niciodată. 

— Rămân cu tine, draga mea. Acum, relaxează-te. 

— Judd. Unde este Judd? 

— Aici! făcu acesta, aplecându-se. 

Părul îi era ud de ploaie, cravata pe jumătate desfăcută, 
încălțămintea murdară de noroi. Nu mai avea nimic din personajul 
elegant și îngrijit pe care-l întâlnise Cathy în holul spitalului, pentru 
prânz. 

— Sunt aici, îngerul meu. Nu-ţi face griji. Bătrânul Judd se va 
ocupa de toate. Trebuie să te odihnești. Să te odihnești, înţelegi? 

— Am făcut o teribilă brambureală? Nu? 

— Ca de obicei. Dar te pricepi să ieși din impas. 

— Ca la Los Angeles? îl întrebă zâmbind slab. 

— De exemplu. Odată restabilită, vei avea un succes formidabil. 
O cunosc pe mica mea Sandra! 

Asistentele luară căruciorul. 

— Despre ce vorbeaţi? întrebă Cathy. Vă duceti la Los Angeles? 

— N-ai să poti înțelege, Cathy. Aș bea cu plăcere o cafea. Voi nu? 

Bob scutură din cap. 

— Mulţumesc. Mă duc în camera sa. 

— Cine te-a anunţat? întrebă Judd. Ti s-a dat telefon? 

— În nici un caz. Întâmplător. Îmi făceam vizita în spital, când 
m-a anunțat o infirmieră. Ştia că o cunoșteam și... Ascultă, vom vorbi 
mai târziu despre asta. 

Medicul se îndepărtă sub privirea neîncrezătoare a lui Judd. 

— Spune, măcar este competent? Răspunde-mi sincer. Vreau ce 
este mai bun pentru Sandra. 

— Este un medic excelent. Dacă este necesar, nu ezită niciodată 
să ceară părerea unui specialist sau a unui coleg. 

Judd trase pipa din buzunar și-i mușcă nervos vârful. Apoi o luă 
pe tânăra femeie de braţ. 

— Îţi ofer o cafea. Vii? 

Cafeneaua era pe punctul de a închide. Sala pustie avea ceva stil. 
Cafeaua avea un gust amar, foarte tare. Dar impresarul nici măcar nu 
remarcă. Mintea îi era în altă parte. 

— Dar de ce? De ce acest accident absurd? Totul mergea atât de 
bine. Obţinuserăm contracte pentru cel puţin șase luni. Și acum 
trebuie luat totul de la zero. În meseria asta eşti foarte repede uitat, 
Cathy. 

— Nu te poţi gândi la altceva decât la bani? făcu aceasta pe un ton 
tăios. Nu există pe lume decât contractele tale! 

— Nu mă cunoști bine, Cathy. Banii n-au fost niciodată singura 
mea preocupare. 

— Eşti sigur? 

— Micuța mă interesează. Are talent. Și cred asta de la început. 
Crezi că mă amuză s-o văd întinsă pe o targă? 

Ridicase vocea. Își goli ceașca dintr-o înghițitură și-și trecu 
nervos o mână peste frunte. 

— Se face bine, nu, Cathy? Acum nu mai este în pericol? 

Același gând îi veni și ei. În cazul în care era atinsă coloana 
vertebrală se intra în domeniul imprevizibilului.. Dar nu i-o putea 
spune cinstit. La ce bun să fie crudă. Și apoi, medicii nu știau nimic 
precis. Așa că mai bine să se arate oprimistă. 

— Trebuie să așteptăm, Judd. Puţină răbdare! Lasă-l pe Bob să-și 
termine treaba. 

— Unde este ea? Vreau s-o văd, să-i fiu alături în cazul în care are 
nevoie de ceva. 

Sandra fusese instalată într-o rezervă. Bob se afla deja acolo, 
asistat de o infirmieră. În clipa când sosiră, Sandra scoase un geamăt 
lung. Judd se cramponă de braţul tinerei femei. 

— Cum? Nu i-au dat nimic? Totuși n-o vor lăsa să sufere? 

— Calmează-te, Judd. 

— Mă duc să-i spun o vorbă lui Bob. Trebuie să intervină! 

Medicul era în plină activitate şi Cathy îl împiedică pe Judd să 
intre. Acesta măsura culoarul ca un leu în cușcă. Și când Bob ieşi, se 
grăbi în întâmpinarea sa. 

— Vei face ceva, nu-i aşa? Nu vreau să sufere. Înţelege! 


98 ARLENE HALE 


Bob îl privi cu un aer năucit și se îndreptă încet spre hol. 
Impresarul îl urmă fără să înceteze să-i vorbească. Era într-adevăr 
obositor. În cele din urmă, Bob se opri. Îi aruncă o privire enervată 
lui Cathy. 

— Vrei să-l duci acasă? Fă-l să dispară. Altfel o va obosi pe Sandra. 

— Ascultă, Bob. Îmi trebuie un răspuns precis, acum. Vreau să 
ştiu în ce stare este, făcu Judd. 

— N-am încă rezultatele. Dar vei fi primul informat. Deocamdată 
nu poţi face nimic. Mâine dimineaţă voi pune să i se face niște 
radiografii. Până atunci are nevoie de foarte multă odihnă. 

— Are dreptate, știi asta, adăugă tânăra femeie. 

Judd părea complet descumpănit. Îi aruncă o privire 
imploratoare. 

— Veghează asupra ei, Cathy. Mă bizui pe tine. 

— Bineînţele, linișteşte-te. 

Simti privirea lui Bob studiind-o. După câteva cuvinte de 
încurajare, Judd acceptă să plece. 

— Aș putea s-o văd înainte? 

— Ştii, este practic inconștientă. Mă îndoiesc că poate să-ți 
vorbească. În sfârșit, dacă ţii, du-te. Dar nu mai mult de un minut. 

Cathy îl însoţi. Sandra avea ochii închiși. Dar când Judd îi 
murmură numele, deschise ușor pleoapele. 

— Eu sunt, îngerul meu. Cum te simţi? 

— Sunt... într-un fel de ceată.. 

— Ti-au dat un somnifer, îi explică impresarul. Cathy va rămâne 
cu tine. Dacă ai vreodată nevoie de ceva, îi ceri. Ai înțeles? 

— De acord, șopti Sandra. 

Judd se aplecă ușor și o sărută delicat pe frunte. 

Dar Sandra adormise deja. 

Cathy se instală pe un scaun, pentru noapte. Măcar dacă și-ar fi 
adus uniforma. Se hotări să se ducă să se schimbe a doua zi, în timp 
ce Sandra va face radiografiile. 

Bob veni în cameră înainte de a se întoarce acasă. Aruncă o 
privire melancolică spre chipul frumos și imobil și spre părul blond 
care se răspândise pe pernă. 

— Ce păcat! făcu scuturând din cap. Sună-mă dacă apare ceva nou. 

— Poţi conta pe mine, răspunse Cathy. 

Tânăra femeie rămase singură cu bolnava. Bob avea dreptate. 
Atâta timp cât Sandra nu-și va reveni, trebuia să uite micul lor 
diferend. Cathy știa că va reuși. În interesul prietenei sale. 

Sandra petrecu o noapte foarte agitată. Bob se întoarse încă din 
zori şi o duse la radiografii. Cum prevăzuse, Cathy profită de asta 
pentru a merge acasă să facă un duș şi să-și imbrace uniforma. 

La întoarcerea în spital, tânăra femeie o găsi pe Sandra din nou 
adormită. Îi fuseseră puse ambele picioare în ghips. În apropierea 
biroului, Bob discuta energic cu Morten. Îndată ce Cathy apăru, 
administratorul îi veni în întmpinare. Părea absolut furios. 

— Domnişoară Corey? 

— Da?... 

— Ne puneţi într-o situaţie foarte dificilă. 

— Chiar nu văd de ce. 

— Ascultati, l-am informat pe avocatul lui Larkin de concedierea 
dumneavoastră. Nu mă faceţi să mint. 

— Nu lucrez pentru spital, domnule Morten. Mă ocup de clienta 
mea, atâta tot. 

— Nu văd diferenţa. 

— Domnișoara Lesley este cea mai bună prietenă a mea. Şi-i fac o 
vizită personală. Să nu-mi spuneţi că regulamentul o interzice! 

Faţa lui Morten se îmbujoră. De la birou, Bob îi făcu complice cu 
ochiul. 

— În acest caz, vă voi cere să scoateţi această uniformă, replică 
administratorul. 

— Şi eu refuz! Am încă dreptul să port ce vreau. Nu? Ador albul. 
În consecinţă, îmi păstrez uniforma, domnule Morten. 

Acesta o fulgeră cu privirea. Cathy știa că avea dreptate. Ştia și 
Morten. Trebuia să se mulțumească și să plece furios. 

Bob se întoarse în timpul dimineţii, aducând radiografiile. Cathy 
era incapabilă să le citească. Așa că medicul le comentă: 

— Acolo, vezi pata întunecată de pe coloană? Semn rău. Cred că 
se va resorbi. Dar va rămâne cu sechele. Mă gândesc că o așteaptă o 
lungă convalescență. 

— Adică, Bob? 

— Este prea curând pentru a mă hazarda. Foarte mulți factori 
intră în joc. Am văzut deja alte cazuri asemănătoare. Chiar și până i 
se va scoate ghipsul are nevoie de săptămâni. 

— L-ai anunţat pe Judd? 

— Nu, nu încă. Este prea nervos. Prefer să-l las să se calmeze. 

— Ai dreptate, recunoscu Cathy. 

— Dar ce făcea la tine aseară? o întrebă brusc. 

Cathy își aţinti privirea asupra lui. Se prefăcea interesat de 
radiografie, dar tânăra femeie știa că îi pândea răspunsul. 

— Mi-a propus un angajament. Să cânt la pian. Cred că voi accepta. 

Bob făcu ochii mari. 

— Glumești! 

— Deloc. Nu voi mai putea munci în spital. Morten s-a făcut bine 
înțeles. Mi-am dat trei ani din viaţă aici. Și pentru ce? Uite unde am 
ajuns acum. Am fost destul de prost plătită. Și Fairchild! N-o mai 
suportam. La ce bun să regret un trecut fără glorie? 

— Dar, în sfârșit, ai o meserie. Eşti infirmieră! 

— Eram. Dar pot foarte bine să mă așez la pian. De altfel, ar fi 
trebuit s-o fac încă de la început. 

— Eşti dură, Cathy. Dar nu te condamn. Doar să te gândești bine 
de data asta. Fereşte-te de fapte necugetate.. 

— Ce importanţă are pentru tine? Asta nu te privește. 


Capitolul 7 


Universul lui Cathy se dezechilibră brusc. Spitalul îi apărea sub 
un unghi nou. În zadar o îngrijea pe Sandra folosindu-și toată 
priceperea, nimic nu va mai fi vreodată la fel.. Se simţea străină de 
marea familie a infirmierelor. O umiliseră, o concediaseră. Morten o 
acuzase de o greșeală gravă și prezenţa sa între acești pereți familiari 
însemna o sfidare. 

Tânăra femeie își alungă gândurile negre cu o urmă de 
amărăciune. Sandra conta mai mult decât orice. Bob credea că 
leziunile dorsale vor fi lipsite de gravitate. Dar nu avea nici o 
certitudine. 

Judd își petrecea cea mai mare parte a timpului la spital. 
Accidentul Sandrei se afla pe prima pagină a ziarelor din oraș și 
trebuia să facă de gardă pentru a respinge curioșii și ziariștii. Sandra 
refuza să fie fotografiată cu picioarele în ghips, iar Judd avea arta de 
a-i îndepărta fără să-i jignească. 

— Peste un anumit timp veţi avea un articol, este o promisiune. 

Vă voi anunţa imediat ce îmi va da mână liberă. 

Fotografii bombăneau, discutau, dar Judd își atingea 
întotdeauna scopurile. 

Sandra reacţionase destul de rău la accident. 

— Totul mergea atât de bine... Ce se va întâmpla cu mine, Cathy? 
Este o catastrofă. Îţi dai seama... 

— Trebuie să te odihnești, Sandra. Credeam că ai devenit mai 
rezonabilă. 

— Vorbești de odihnă! Ai văzut acest echipament? 

— Este adevărat. Nu este foarte plăcut, răspunse tânăra femeie 
zâmbind. 

— Cariera mea s-a încheiat, Cathy. Toţi acești ani degeaba... 

— Ba nu, prostuţo! Îţi vei reface forțele. Câteva săptămâni și vei fi 
iar în cele patru colţuri ale lumii. 

— Am dorit să abandonez această meserie. Ştiai? 

— Este absurd, Sandra. Nu văd ce te-ar fi îndemnat s-o faci, 
răspunse Cathy, prefăcându-se surprinsă. 

— Am motive întemeiate. Uite ce mi s-a întâmplat. Poate este un 
semn. Cine știe dacă... n-ar trebui să mă sperie? 

— Şi talentul tău? Ai prea mult pentru a-l sacrifica dintr-o faptă 
necugetată. Și Judd? Dacă ai ști cum crede în tine... 

Sandra închise ochii și inspiră cu greutate. 

— Spune orice. Este mult timp de când nu-l mai ascult. Ambiţia îi 
este întru totul nemăsurată... 

— Nu și-ar da atâta osteneală dacă n-ai merita, răspunse Cathy. 
Poţi să devii un star, Sandra. Are dreptate. 

— Acum, chiar nu mai știu. 

În sfârşit, adormi. Era un lucru bun. 

Cu siguranță, viitorul o va pune la încercare. Putin mai târziu, 
Judd se strecură în cameră, în vârful picioarelor. 

— Ei bine? o întrebă. 

— Este puţin deprimată. Dar trebuia să ne așteptăm. 

— M-am gândit toată noaptea. Nu există nici un mijloc s-o ducem 
departe de aici? 

— Dar unde, Judd? N-are rude în regiune. O ştii la fel de bine ca 
şi mine. 

— Aș putea închiria un apartament în oraș. Ce crezi? 

— Găsesc ideea excelentă. Dar ar trebui totuși să-i vorbeşti 
Sandrei despre asta. Nu? 

— Va face ce-i voi spune eu, replică Judd. 

Tânăra femeie se încruntă, privindu-l drept în ochi. 

— Pari foarte sigur de tine. 

Impresarul izbucni în râs. 

— Am știut mereu ce-i trebuie. Crezi că ea nu știe asta? 
Deocamdată, primul lucru de făcut este să se pună pe picioare. 
Sandra adoră efectiv acest oraș. Din punct de vedere psihologic, asta 
O va ajuta. În plus, tu ești aici. În rest, O voi susține cum pot mai 
bine. Și curând va putea merge înainte. 

— Așteaptă. Am o idee, spuse Cathy. Dacă s-ar instala în 
apartamentul meu? Va sta în camera mea. Eu mă voi mulțumi și cu 
un sac de dormit. Nu-ţi va mai rămâne decât să-și găsești un hotel. 
Știu unul foarte aproape. Sheridan. 

Judd o privi îndelung. 

— Vorbești serios, Cathy? 

Absolut. 

Înaintă pentru a o săruta pe obraz. 

Tânăra femeie trebui să reziste tentatiei de a-l respinge. 

— Eşti într-adevăr adorabilă. Tineam să ţi-o spun. 

— În acest caz, afacerea este încheiată! termină Cathy. Evident, 
dacă Sandra acceptă. Dar va trebui să așteptăm un timp înainte de a 
putea fi transportată. 

— Mai puţin decât crezi, replică Judd, dând din cap. Am vorbit cu 
Bob. Și el crede că trebuie s-o scoatem cât mai repede din spital. Ştii, 
Sandra își pierde răbdarea. Și o înţeleg. Nu este nostim să rămâi 
țintuit în pat în această cameră. La tine, va putea cel puţin să repete. 
Așa va evita să anchilozeze. 

Judd plecă discret. Bolnava dormea încă. Tânăra femeie profită 
să coboare la cafenea să mănânce. 

Se instală într-un mic colţ liniștit, apoi comandă sandvișuri și 
cafea. Se lăsă epuizată pe spate. Curând va părăsi definitiv spitalul. 
Acum, această idee o liniştea. Toate infirmierele ştiau de 
concedierea ei și de altercaţia cu Morten. Fostele sale colege îi 
aruncaseră priviri suspecte și Cathy le surprinse de mai multe ori 
vorbind despre cazul său. Unele făceau haz pe socoteala ei... 

Oare ce se întâmplase? Tânăra femeie se întreba încă. Larkin o 
acuzase. Dar de ce dădea dovadă de o asemenea înverșunare? Din 
antipatie, sau pentru că era realmente răspunzătoare?... Îndoiala o 
chinuia, pentru că nimeni nu era ferit de o greșeală. Și ea, la fel ca 
ceilalți. 

— Domnişoară Corey! Bună ziua. 

Cathy ridică ochii asupra celor două stagiare ale sale. 

— Bună ziua, le răspunse zâmbind. Luaţi loc un minut. 

Scott făcu mina de a refuza, dar Thornton îi dădu un cot și cele 
două eleve se așezară în faţa lui Cathy. 

— Am aflat că v-aţi întors, exclamă Thornton. Vă ocupați de 
domnișoara Lesley, cântăreața, nu-i așa? 

— Este exact. Văd că vorbele umblă repede. 

— Şi când te gândești... începu Thornton cu un aer stânjenit. 

— Am impresia că-mi ascunzi ceva, exclamă. 

Cele două fete se priviră roşind. 

— Haideţi. Nu tineti secret. În punctul în care mă aflu, nu mă mai 
poate surprinde nimic, să ştiţi. 

— Se pare că Larkin a început o procedură împotriva 
dumneavoastră. Și veţi fi citată. 

Cathy se cramponă de banchetă. Sperase întotdeauna că spitalul 
va evita procesul și că va fi suficientă concedierea sa pentru a-l calma 
pe Larkin. 

— Consider această poveste absolut îngrozitoare! exclamă 
Thornton. Știu că nu sunteţi vinovată domnişoară Corey! 

— Mulţumesc. Măcar tu ești de partea mea. 

— Pur și simplu mă întreb cine este într-adevăr răspunzător, reluă 
eleva. 

— Nu știu, spuse Cathy pe un ton obosit. Am crezut că 
înnebunesc gândindu-mă mereu la asta. Acum știu că vinovatul nu 
se va denunța și că va trebui să plătesc pentru greșeala altuia. 
Stagiarele o părăsiră repede. Cathy se strădui să termine sandvișul și 
urcă la Sandra. Prietena sa se trezise, pentru că-l auzi pe Bob 
vorbindu-i. Tânăra femeie ezită să intre, deoarece putea întrerupe o 
conversaţie intimă. Şi brusc, inima i se strânse. 

Uşa era întredeschisă. Bob o zări pe culoar și sări în picioare. 

— Intră, Cathy. Îi tineam doar companie Sandrei, așteptând să te 
întorci. 

— N-aș vrea să vă deranjez! spuse tânăra femeie. 

Ochii albaștri ai lui Bob lansară fulgere. Sesizase perfect aluzia. 
Cathy ridică bărbia cu mândrie. Îi era foarte greu să nu fie nesuferită 
cu el. Iar prezența Sandrei nu aranja deloc lucrurile. 

— Eu plec, exclamă Bob. Pe curând, Sandra. 

— Deja? Mi-aș fi dorit atât de mult să rămâi. 

Bob îi zâmbi cu tandrete și adăugă: 

— Mai am o mulțime de fete frumoase de examinat, inima mea. 

Îi adresă un ultim zâmbet, apoi dispăru evitând cu grijă privirea 
lui Cathy. Îndată ce ieși, Sandra ceru un pahar cu apă. 

— Tine, spuse Cathy dându-i-l. 

— M-am săturat să nu pot face nici un gest. 

— Nu mai durează mult. Ştii, curând îţi vor scoate ghipsul. 

— Probabil îti par îngrozitoare, făcu cealaltă suspinând. 

Cathy izbucni în râs și-i aranjă pernele. 

— Ba nu! Ai suferit un şoc, atâta tot. Ai răbdare. Este doar un 
moment greu de trecut. 

Sandra îi prinse mâna și i-o strânse cu putere. 

— Chiar nu știu ce-aș fi făcut fără tine. 

Cathy simți emotia copleșind-o. Ştia că prietena sa vorbea sincer. 
Îi vorbi cu amabilitate. 

— Nu știi totul, Sandra. N-ar trebui să-ți spun, deoarece este încă 
un secret. Judd va fi nebun de furie... Cu atât mai rău, nu pot să 
rezist. 

— Dar... despre ce este vorba? 

— Vei veni cu mine acasă. Aştept doar undă verde de la medici. 

— La... tine? Chiar vrei să... Și munca ta?... 

— Am niște probleme. Oficial, nu mai fac parte din spital. 

Dar nu te simţi obligată. Dacă vrei o altă infirmieră, spune-o! 

Sandra izbucni în râs. 

— Glumești sau ce? 

— Deloc. Și ştiam că vei fi de acord. Judd va fi încântat. 

— Între noi, cum a reacţionat? 

— Pe moment, accidentul tău l-a distrus. Rareori am văzut un 
bărbat atât de tulburat. 

Sandra se strâmbă. 

— Pobabil socotea toţi dolarii preţioși pe care-i va pierde. 

Judd Richardson, un aventurier fără scrupule? Cathy fusese 
unori tentată să creadă asta. Dar în alte clipe părea atât de uman, 
atât de preocupat de viitorul Sandrei... Era greu de catalogat un 
astfel de om. 

Sandra se afla în spital de o săptămână. Bob consideră că era 
transportabilă. Iar Judd se oferi s-o ajute pe Cathy la pregătirea 
apartamentului pentru sosirea bolnavei. 

— Şi dacă aș închiria un pat de la spital? o întrebă. 

— Ar fi categoric mai comod. 

— Perfect, mă voi ocupa de asta chiar astăzi. Doresc să trec 
diseară pe la tine. Vom pune totul la punct. Eşti de acord? 

— De acord, Judd. 

Cathy nu dorea să se gândească prea mult la viitor. Bob va veni 
la ea în fiecare zi s-o vadă pe Sandra. Tânăra femeie se temea de 
aceste vizite zilnice, deoarece îi venea greu să rămână indiferentă, ca 
la spital. Totuși, trebuia, dacă voia să-și ţină promisiunea. 

Judd sosi pe la ora opt. Se așezară la masa din bucătărie și 
impresarul puse pe ea un blocnotes și își scoase stiloul din buzunar 

— Ţine, îi spuse strâmbându-se. Fă o listă cu tot ce-ţi trebuie. 

Și nu te uita la cheltuieli. Mă ocup eu de tot. După părerea ta, să 
închiriez un fotoliu rulant? 

— Desigur. Bob ţine să se ridice cât mai repede. Dar cred că 
Sandra nu este deloc entuziasmată. 

Discutară tot felul de lucruri. Cathy făcu cafea. Judd trăgea 
nervos din pipă. Practic, nu mai fuma ţigări. Şi tânăra femeie nu se 
putu stăpâni să zâmbească gândindu-se la asta. 

Judd deschise o valijoară care conţinea o mulţime de partituri. 

— Asta este pentru tine, îi explică. Aruncă o privire. Sunt exerciții 
ușoare. Destul de uşoare pentru început. Vei vedea... Știi ce am în 
minte? O vei face pe Sandra să repete cu tine. Formidabil, nu? 

Cathy schimbă tactica. 

— Nu ţi-am spus niciodată da, Judd. Ştii foarte bine ce mi se 
întâmplă acum. Nu ţin să lucrez cu Sandra. Pe de altă parte, încă nu 
ti-am acceptat oferta. Nu uita. 

— Exagerez. Recunosc. Încă îi porţi pică lui Bob, iar Sandra te 
irită. De altfel, ştii să-ţi ascunzi sentimentele. Dar crede-mă, în 
curând totul se va aranja. Sandra își vâră în cap idei complet 
absurde, ca aceea de a-și lăsa baltă meseria sau de a avea copii. Dar 
fii sigură că-i va trece. 

Tânăra femeie oftă. Spera ca impresarul să nu se înșele. Dar 
Sandra era îndrăgostită de Bob. Si obținea întotdeauna ceea ce-și 
dorea. 

— Ascultă-mă bine, Cathy. Sandra aparţine categoriei starurilor. 
Are asta în sânge. Nu va renunţa niciodată la glorie. 

— Să admitem că ai dreptate, Judd. Eu nu am aceeași baftă ca ea. 
Meseria m-a marcat de-a lungul anilor. Se pare că uiţi acest mic 
detaliu. 

Judd își îndreptă degetul spre ea. Ochii întunecaţi străluceau de 
entuziasm: 

— Eşti pe calea cea bună, Cathy. Și voi face totul pentru a te 
convinge. 

— Nu sunt prea docilă, să știi. 

Impresarul se apropie și-i prinse ușor capul în mâini. 

— Ştiu că nu este ușor pentru tine, frumuseţe. Acele necazuri de 
la spital, Sandra pe care va trebui s-o suporţi douăzeci și patru de 
ore din douăzeci și patru... Dar trebuie să ştii să-ți aranjezi viața. De 
altfel, n-ai de ales. 

— Te consider puţin prea degajat, Judd! replică tânăra femeie 
ridicând tonul. Oare îţi imaginezi ce se poate simţi când pierzi 
bărbatul pe care-l iubești? 

Întrebarea își produse efectul. Judd o privi cu compasiune. 

— Cunosc un leac foarte simplu la acest gen de boală: este 
suficient să te îndrăgostești de un altul! 

— Serios? Şi de cine oare? 

— De mine, de exemplu. 

În clipa următoare, o săruta cu pasiune. Cathy nu făcu nimic 
pentru a-l respinge și se abandonă complet acelei îmbrăţișări 
violente. Singurătatea din acele ultime zile o făcea să-și dorească să 
fie iubită. 

Când îi dădu drumul, tânăra femeie se îndep1rtă. 

— Să nu mai faci asta, Judd. Te rog... 

— Şi de ce? 

— N-ar fi cinstit. Nu simt nimic pentru tine. În sfârșit, nimic 
serios. Și nu vreau să te înșeli. 

— Ştiu, Cathy. Dar dă-mi o şansă. Nu-ţi cer mai mult. 

Vru s-o îmbrătişeze din nou, dar de această dată tânăra femeie îl 
evită. Apoi luă lista cu o mână puţin sigură. 

— Mă bazez pe tine, Judd, spuse ea schimbând intenționat 
subiectul. Te vei ocupa de asta mâine? 

Judd încuviință. Se indispusese deja. Se așeză și scoase câteva 
partituri. 

— Cântă-mi astea, îi ceru. Mi-ar plăcea să văd ce poţi. 

De la accidentul Sandrei, Cathy nu mai atinsese pianul. 
Instalându-se pe micul taburet, se concentră o clipă înainte de a 
începe. 

„.„. Notele se înșiruiră grațios sub degetele sale. Judd stătea în 
spate, răsturnat într-un fotoliu, cu pipa între buze, ascultând cu 
atenţie în întuneric. 

Cathy cântă până se sătură. Mâinile o dureau și se întoarse spre 
el. Rămaseră o clipă, observându-se în tăcere. 

— Când ai talentul tău, n-ai dreptul să faci altceva decât pian. 

— Aveam vocaţia de infirmieră, Judd. 

— Şi acum? făcu acesta apropiindu-se. Eşti născută pentru 
muzică. Nu simţi, Cathy? 

Încercă s-o facă să recunoască, folosindu-și talentele de 
convingere. Avea darul să trezească speranţe și să fie optimist pentru 
viitor. Dar Sandra avea dreptate: când îi convenea, devenea puţin 
megaloman. 

— Nu știu, Judd. Nu sunt sigură pe mine. Înțelegi? 

Se auzi soneria. Cathy deschise ușa și se dădu instinctiv înapoi, 
văzând bărbatul în uniformă care se afla în faţa ei. 

— Domnișoara Cathy Corey? 

— Eu sunt. 

— Ţineţi. Trebuia să vă înmânez această convocare personal. 

Tânăra femeie luă documentul în mână. Ştia ce conţinea: o 
citaţie pentru tribunal. Zvonul se confirmase. 

Închise ușa și se rezemă de perete. Picioarele îi tremurau și capul 
i se goli brusc. Viaţa sa îi părea o bandă îngustă de pământ, 
înconjurată de prăpăstii adânci. lar căderea părea inevitabilă. Doar 
dacă... Se afla la o răscruce a vieţii. Dar cine-i va arăta oare direcţia 
bună? 


KKK 


Sosi toamna. I se spune de asemenea vara indiană. Era cald. 
Cerul de azur acoperea orașul care era toropit într-o dulce 
somnolenţă. Oamenii rulau mai puţin repede și copiii se jucau pe 
străzi pe jumătate goi. Fiecare părea să aprecieze această blândeţe a 
naturii. 

Cathy adora această perioadă a anului. Dar pentru ea nu mai 
avea importanță dacă soarele strălucea sau nu. Cum să iasă din 
impas, cum să scape de teama care o chinuia? Întotdeauna acţionase 
cu conștiinciozitate, onestitatea o situa deasupra oricărei bănuieli și 
totuși se afla pe banca acuzaților. Tânăra femeie contactase un 
avocat, așteptând ziua procesului. 

În faţa Sandrei se străduia să pară mereu lipsită de griji și veselă. 
Dar singură, Cathy cădea din nou în disperare totală. Avea chiar 
impresia că ajunsese la fund și uneori se întreba dacă va putea 
depăși într-o zi această depresie. Ce să facă? Pe ce drum avea s-o ia? 

Avea oare într-adevăr de ales? De fapt, totul depindea de 
rezultatul procesului. Dar lucrurile nu vor mai fi niciodată la fel. În 
ochii celorlalţi va părea mereu suspectă. 

După două săptămâni, Sandrei i se permise să părăsească 
spitalul. Direcţiunea, cu Morten în frunte, era probabil ușurată. 
Deoarece cel puţin n-o vor mai vedea pe Cathy. 

... Bob o ajută pe Sandra să se instaleze în fotoliul rulant. 

— Voi trece diseară, îi împărtăși medicul. Știu că nu riști nimic cu 
Cathy. 

— Mai ales să nu uiţi să vii, îl rugă Sandra, agățându-se de braţul 
său. 

— Bineînţeles că nu, replică Bob zâmbind. Haide, Judd! Scapă-ne 
de acest colet care ne încurcă! 

Judd izbucni în râs şi îndreptă fotoliul spre ieșire. Cathy întârzie 
o clipă. 

— Ai niște dispoziţii speciale, doctore? îl întrebă pe un ton iritat. 

Bob păru surprins. 

— N-am cum să-ţi dau nici un sfat. Eşti o infirmieră excelentă. 

— În locul tău, n-aş fi atât de sigură! 

-... Totuşi, nu-l vei asculta pe Judd. Nu poţi abandona această 
meserie, Cathy. Ar fi absurd. 

Tânăra femeie strânse ultimele lucruri ale Sandrei, apoi aruncă o 
privire în jurul camerei. Nu dorea câtuși de puţin să discute cu Bob. 
De altfel, el n-o mai iubea. Cathy se întreba chiar dacă nu jucase 
teatru de la început. De fapt, ea trebuia să-i servească de 
înlocuitoare pentru Sandra. 

— Pe diseară, doctore. 

— Încetează să-mi mai spui doctore! făcu Bob furios. 

— Consideră-te fericit. Aș fi putut să folosesc un calificativ mai 
puțin măgulitor. Am avut un unchi care excela în jocurile de 
cuvinte. Și am reţinut perfect lecţiile sale! 

Bob roși. Cathy regretă imediat amărăciunea cuvintelor sale. Dar 
răul fusese făcut. Nu se putea stăpâni să se înfrunte îndată ce 
rămâneau o clipă împreună. De ce oare n-o lăsa complet baltă. Oare 
îl chinuia conștiința chiar atât de mult?... 

Cathy plecă. Medicul nu făcu nimic s-o rețină. Ajunsă în fața 
ascensorului, tânăra femeie se întoarse discret: Bob ajunsese deja la 
cabinetul său. 

Uşile se deschiseră și apăru Scott. 

— Eu!... Bună ziua, domnişoară Corey, făcu aceasta, pălind. 

— Ce se întâmplă? S-ar spune că ţi-e teamă?... 

— Eu... Totul este în ordine. Am întârziat. Atâta tot. 

Cathy o privi îndepărtându-se. Scott era chiar ciudată. Atât de 
palidă și complet speriată... Nu va fi o bună infirmieră. Tânăra 
femeie alungă acest gând. Acum, toate acestea n-o mai priveau. 

... Ambulanţa aștepta. Judd, mereu la fel de îngrijorat, o ajută pe 
Sandra să se instaleze înăuntru, apoi urcă în față. Cathy îi urmă cu 
maşina. 

Drumul le luă o jumătate de oră. Sandra fu întinsă pe patul 
special închiriat de Judd. Transportul o obosise. 

— Dormi puţin, o sfătui Cathy. Te vei simţi mai bine. Vrei să-ţi 
cânt ceva? 

— Mulţumesc. Nu. 

Cathy închise ușa camerei. Judd se plimba ca un leu în cușcă, 
mestecând nervos o ţigară. 

— Cred că am pierdut-o Cathy. Sunt chiar sigur de asta. 

— Vei găsi o alta, răspunse tânăra femeie. Lumea mișună de fete 
care visează să ajungă celebre. 

— Nu ca Sandra. Ea este excepţională. Am avut noroc s-o 
întâlnesc. Și știu că nu voi mai avea această ocazie. 

Părea atât de vrednic de milă, încât Cathy nu-și putu stăpâni un 
râs nervos. 

— Nu te mai recunosc. Unde este Judd din zilele bune? Cel care 
nu se lasă niciodată doborât, bărbatul care descoperă staruri? 

— Oare chiar despre mine vorbeşti? făcu acesta, adresându-i un 
zâmbet. S-ar spune că am oarecare talent de-a face pe Pigmalion... 
În sfârșit, mulţumesc că mi-ai amintit-o!... 

Puțin după aceea, plecă. Bob sosi la ora opt. Cu trusa în mână, 
avea un aer foarte profesional. Evită orice contact personal cu 
Cathy, care fu ușurată. Cel puţin, nu mai riscau să se certe. 

Bob o examină cu grijă pe Sandra. Călătoria n-o obosise prea 
mult. Era perfect. leșind din cameră, avu grijă să închidă ușa. 

— Pentru mai multă siguranţă, îi vei da un sedativ într-un pahar 
cu lapte, îi recomandă. Nu trebuie să-și piardă forțele. 

— Am înţeles. 

Bob își consultă rapid ceasul. 

— N-am mâncat nimic astăzi. Mi-ar conveni un sandviș bun sau 
niște ouă. Casa îmi mai acordă credit încă? 

Ținea să rămână. Cathy era conștientă de asta. Dar ea nu voia. La 
ce bun să se întoarcă în trecut? Va veni în fiecare zi s-o vadă pe 
Sandra, fără să-şi ascundă sentimentele pe care le avea pentru ea. Și 
era absolut suficient. 

— Există o cafenea deschisă, jos. La doi pași de aici, replică pe un 
ton tăios. 

Bob închise încet ochii. Apoi, animat de o furie neașteptată se 
apropie şi o prinse cu violență de umeri. 

— Încetează acest joc, Cathy. Te implor, încetează! 

Apoi o luă în braţe. Tânăra femeie se încordă, neștiind dacă-i va 
putea rezista. 

— N-o lua așa, o rugă. Să știi că nu te mai recunosc. Nu vreau ca 
legăturile noastre să se degradeze. 

— Te așteptai oare la altceva, acţionând așa cum ai făcut-o? 

Bob îi dădu drumul. O licărire de disperare îi strălucea în 
adâncul ochilor. 

— Nu ştiu, Cathy. Realitatea... îmi scapă. În viaţă trebuie să alegi. 
Iar eu nu reușesc. 

— Nu ești singurul, exclamă tânăra femeie râzând. 

— Ei bine, mă inviţi sau mă concediezi? 

Cathy îl privi îndelung înainte de a răspunde. 

— De acord! Îţi fac niște ouă cu bacon. Te ocupi tu de cafea? 

— Asta-i bună! făcu Bob relaxându-se. Iată ce aşteptam. 

Respectau un fel de pace. Bob puse la încălzit apa pentru cafea 
și aranjă masa. Cathy scoase prăjitorul de pâine și pregăti ouale. 

Tânărul bărbat avea o poftă de lup și devoră ce-i pregătise. 
Tânăra femeie se mulțumi cu o ceașcă de cafea. După ce termină de 
mâncat, Bob împinse farfuria și-i zâmbi. 

— A fost delicios, Cathy. Mulţumesc. 

— Întotdeauna ti-a plăcut cum gătesc, replică aceasta forțându-și 
accentul. 

Bob izbucni în râs. Brusc, din cameră se auzi un geamăt. Medicul 
sări în picioare și se repezi acolo, urmat de Cathy. 

Sandra plângea, așezată pe pat. 

Bob îi puse un braţ în jurul gâtului și o întrebă: 

— Ce se întâmplă? Ti-e rău? Răspunde-mi, Sandra! 

— Bob! Eu... Este îngrozitor... Am visat că nu mai puteam să 
merg... Devenisem infirmă. 

Tânărul bărbat o îmbrăţișă mai intim și-i mângâie părul. 

— Du-te și adu-mi trusa, Cathy. Bolnava noastră a avut un 
coşmar. 

Bob îi făcu o injecție și Sandra se calmă imediat. Așteptă să 
adoarmă profund, înainte de a părăsi încăperea. Cathy privi părul 
mătăsos și blond, chipul care fusese atât de răvășit, corpul acela 
seducător, dar inert... Sandra fusese mai zdruncinată decât crezuse 
și tânăra femeie se simți ușor vinovată. Acorda prea multă 
importanță problemelor sale personale. Și se hotărî ca pe viitor să 
se ocupe mai bine de prietena sa. 

— Plec, o anunţă Bob. La cea mai mică problemă, nu ezita să mă 
suni. 

— Contează pe mine. Bună seara. 

ÎI însoţi până la ușă. Acolo, medicul se opri şi-i aruncă o privire 
lungă. 

— Cathy, eu... 

— Noapte bună, Bob! 

Practic, trebui să-l împingă afară. O clipă, fusese gata s-o sărute. 
Tânăra femeie îl simţise. Dar nu avea rost să facă un gest care nu mai 
avea nici o semnificaţie. 

Sandra dormi buștean. Și a doua zi dimineaţă, se trezi într-o 
dispoziţie mai bună. Cathy o ajută să-și facă toaleta, apoi îi servi un 
mic dejun copios. În sfârșit, luă fotoliul pe rotile și o împinse în 
camera de zi. 

— Când te vei simţi în stare, vom ieși. Aerul liber îţi va face foarte 
bine. 

Sandra încuviință. Părea mai destinsă ca în ajun. Judd va fi 
mulțumit... Acesta sosi pe la ora două, aducând un buchet de 
trandafiri și mai multe cărți... 

— Pentru starul meu preferat, făcu sărutând-o pe păr pe Sandra. 

— Eşti foarte amabil, murmură aceasta. 

— Ştiu. Când vrei să primeşti ziariștii? Am reușit să-i ţin la 
distanţă, dar îi cunoşti... Vor începe să se enerveze. Cu atât mai mult 
cu cât le-am promis un interviu și fotografii... 

— Glumești, sper?... Ai văzut în ce stare sunt? Nu, nici nu se pune 
problema! 

— Vanitate! Lasă micul tău orgoliu feminin de-o parte! Publicul 
vrea să ştie totul despre tine. Și poţi să scoţi de aici o frumoasă 
operaţiune publicitară. Nu ti-a venit ideea? 

— Nu! Și nu doresc câtuși de puţin să mă gândesc la ea. 

Judd se pregăti să răspundă, dar închise gura. 

— Mă duc să pun florile în apă, se mulțumi să răspundă. 

Cathy îl urmă în bucătărie pentru a căuta o vază. Impresarul trase 
un fum lung din țigară și-i întinse trandafirii cu un aer stângaci. 

— Te las pe tine s-o faci. Nu sunt prea talentat la buchete. Apoi, 
mi-ar plăcea să-mi faci un mic serviciu. 

— În ce fel? 

— Așază-te la pian și cântă ceva. 

Ce-ti trece prin minte, orice, dar rămâi acolo un timp. Sunt sigur 
că nu va întârzia să reacționeze. 

— Dar Sandra nu voia muzică, Judd! 

— Exact. Acum trebuie să revină la tabieturile sale. După aceea, 
mă tem să nu fie prea târziu. Ei bine, pot conta pe tine? 

— La drept vorbind... ezit. Chiar mă pui în încurcătură. 

— O cunosc mai bine decât tine. Crede-mă. Du-te, te rog. 

— De acord, încheie Cathy oftând. 

Judd luă florile și o urmă pe Cathy care se așeză la pian. În timp 
ce cânta, îi adresă un zâmbet scurt prietenei sale. 

— Dacă nu cânt, voi anchiloza, îi explică. Dar numai dacă nu te 
plictisesc. 

Sandra își întoarse fotoliul. Ochii albaștri aruncau fulgere. 

— Ba da. Evident. Nu doresc să aud aceste cântece zgomotoase. 
Aşa că încetează, te rog! 

Cathy îi ignoră obiecțiile. Continuă să cânte melodiile preferate 
ale prietenei sale. Sandra rămase nemișcată, palidă și încordată. 

După un timp, Cathy făcu o pauză pentru a-și dezmorți degetele. 

— Şi dacă te-ai include şi tu acum? Nu vrei să cânţi ceva? 

Tânăra femeie începu să fredoneze un clasic din repertoriul 
prietenei sale. Judd se rezemă cu coatele de pian, bătând nervos cu 
degetele. 

Ascultând, Sandra îi observa. Apoi făcu brusc stânga-imprejur și 
luă direcția camerei sale. 

— N-are rost să vă obosiţi! exclamă. Vă pierdeţi timpul. 

— Dar, în sfârșit, Sandra, fii rezonabilă! interveni Judd. Nu-ţi poți 
permite asemenea capricii. Acum trebuie să te gândești să repeti. 
Cathy este aici. 

Ai o acompaniatoare minunată. Ce ceri mai mult? Haide, vino să 
cânţi, îngerul meu. 

Sandra opri fotoliul în faţa lor. Se îndreptă cu mândrie înainte de 
a replica: 

— Nu voi mai cânta niciodată, Judd. Vâră-ţi bine asta în cap! 


Capitolul 3 


Judd deveni livid. Și un timp, rămase cu respiraţia tăiată. Cathy 
aruncă o privire critică spre prietena sa. Sandrei îi plăcea enorm să 
atragă atenţie și să ocupe partea din față a scenei. Asta explica poate 
această izbucnire. 

— Eşti liberă să nu mai cânţi, spuse Cathy. Dar eu am dorinţa de 
a cânta. Și Judd mă va lansa în meserie. 

Acesta o privi puţin surprins, apoi, înțelegând unde voia să 
ajungă, își vârt mâna în buzunar pentru a scoate o țigară. 

— Se va începe aici, în oraș, exclamă cu un aer complice. Sandra 
a dat complet peste cap programul de la Îngerul albastru. Vei putea 
intra săptămâna viitoare, Cathy. Ce crezi despre asta? 

— La drept vorbind... Nu voi fi niciodată pregătită. 

— Depinde. Nu uita că ai cel mai bun impresar din lume, spuse 
Judd făcându-i cu ochiul. Ar trebui să găsești o antologie de vechi 
cântece irlandeze. În principiu, oamenii le adoră. Și acest repertoriu 
va fi perfect pentru tine. 

O ignorară cu hotărâre pe Sandra. Judd își aprinse tigara și 
zâmbi. Bolnava îi observă liniștită, apoi se îndreptă brusc spre 
cameră. 

— Aş vrea să dorm puţin, exclamă pe un ton strident. Să mă 
ajutaţi să mă așez în pat! Sunt obosită. Obosită! Înţelegeţi?... 

— Alteța Sa ne vorbește, spuse Cathy, strâmbându-se. 

Judd începu să râdă. 

— Aud. Las-o puţin în colțul său. Se va crede abandonată. Și am 
o oarecare intuiţie a reactiei sale!... 

— De acord, răspunse Cathy, începând alt cântec. 

Judd o întrerupse pentru a o sfătui. Era plin de idei. 

— Vii, Cathy? exclamă Sandra cu o voce nerăbdătoare. 

— Sosesc, răspunse aceasta, continuând să cânte. 

Când termină, Judd se ridică și aplaudă. 

— Foarte bine, tânără fată. Bravo!... Nu, nu glumesc. Ești perfectă. 

— Oare va veni cineva, până la urmă, să mă ajute? 

Înainte de a se duce lângă prietena sa, Cathy îi făcu malitios cu 
ochiul lui Judd. Sandra era roşie de mânie. 

— Ar fi trebuit să rămân la spital. Cel puţin asta voi crede în cele 
din urmă! 

— Îmi pare rău, iubita mea. Dar am mizat totul pe noua mea 
carieră. Chiar vrei să dormi? Eşti sigură?... Aşteaptă, mi-ar plăcea 
să-mi spui părerea ta despre... 

— Consultă-l pe Judd! o întrerupse Sandra. El este cel care 
hotărăşte. 

Cathy o așeză pe pat, trase perdelele și-i puse un pahar cu apă 
pe noptieră. 

— Eşti sigură că Judd este un impresar bun? 

Altfel mi-ar plăcea să-l schimb mai bine. Trebuie să reușesc, 
întelegi? 

— Ce spui? exclamă Sandra pe un ton enervat. Eşti infirmieră, nu? 
Mi-ai spus întotdeauna că nu vrei să cânţi ca profesionistă. 

— Poate, răspunse Cathy, ridicând din umeri. Dar am fost 
concediată de la spital și nu mai sper să mă întorc acolo. Trebuie 
neapărat să muncesc. Așa că, de ce nu în industria spectacolelor? Nu 
vrei să faci un duet cu mine? Cu atât mai rău. Voi monta propriul 
meu spectacol. 

Sandra o privi cu stupoare. Apoi se întoarse pentru a nu o mai 
vedea. După toate aparențele, discuţia era terminată. 

— Să te odihnești bine, exclamă Cathy înainte de a ieși. 

Cu părul zburlit și cravata pe jumătate desfăcută, Judd se plimba 
ca un leu în cușcă prin salon, fumând cu sârguință. Tânăra femeie 
nu se putu atăpâni să nu strâmbe din nas. Impresarul strivi tigara 
oftând și deschise fereastra. 

— Uitasem. lartă-mă. Probabil m-am născut cu o ţigară în mână. 
Cum se simte? Mai calmă? 

— Cu ceea ce i-am spus, are la ce să se gândească. 

Judd ridică sprâncenele. 

— Mă simt vinovat. Este îngrozitor s-o fac să creadă că am lăsat-o 
baltă. 

— Vrei să cânte, da sau nu? O cunosc, Judd Nu va suporta să fie 
trecută pe planul doi. Acest sentiment o va stimula mai mult decât 
orice. 

— Sper. Vorbeam serios adineaori, să știi. Poţi începe la Îngerul 
albastru. 

— Nu, Judd! Nu în locul cel mai elegant din oraș!... 

N-am nici o experienţă Nimeni nu mă cunoaște. Cum vrei ca eu... 

— Vei începe cu un număr, Cathy. Maximum câteva minute. Doar 
pentru a vedea ce poți în public. Patronul îmi datorează o mică 
favoare. Îi voi forta puțin mâna... De altfel, mă voi duce imediat 
acolo, în timp ce Sandra doarme încă. 

Judd se întoarse seara târziu. Nu aducea nici o veste precisă și 
Sandra părea ușurată. Cathy continua să acţioneze ca și cum 
acceptarea sa la club era un fapt împlinit. Fie că Sandra voia sau nu, 
dorea să cânte și nu renunţa la asta. Muzica o destinsese 
întotdeauna, permițându-i să-și uite problemele. 

Avocatul. Procesul... Simţea un fior pe șira spinării gândindu-se. 
De fapt, spitalul îi lipsea. Și lucru uimitor, chiar și Fairchild. Dar nu 
voia să arate. Sandra progresa vazând cu ochii. Contuziile nu mai 
erau decât o amintire urâtă și deplasa fotoliul cu o oarecare 
ușurință. 

Judd își petrecea cea mai mare parte a timpului cu Cathy, la pian. 
O sfătuia de minune, îi alegea melodiile înlăturându-le pe cele care 
nu i se potriveau, cronometrând fiecare piesă. În cele din urmă, 
puseră la punct un mic număr atrăgător și echilibrat. 

— Le vei interpreta împreună, Cathy. Voi cronometra. 

Tănăra femeie execută programul în douăzeci și șapte de 
minute. 

— Perfect. Mai adaugăm două piese și ești gata pentru audiție. 

Sandra se prefăcea că ignoră aceste pregătiri. În general se 
refugia într-un jurnal, își făcea unghiile sau încerca niște coafuri noi. 
Totul cu o superbă indiferenţă pentru ceea ce o înconjura. 

Dar Cathy îi întâlnea uneori privirea. De fapt, Sandra nu scăpa 
nimic din ce se întâmpla. 

Judd continua s-o ignore și părea profund agasată. 

Cathy repeta fără odihnă. Viaţa îi devenea o melodie permanentă 
şi muzica o urmărea chiar și în vis. Era o impresie stranie. Pianul nu 
mai era doar un divertisment, va deveni meseria sa. Judd n-o 
menaja, dorind să atingă perfecțiunea. 

Cănd tânăra femeie puse la punct un recital de o jumătate de 
oră, păru mulțumit. Luând-o de mâini, o făcu să valseze frumos. 

— Fantastic. Pur și simplu fantastic, Cathy! 

În entuziasmul său, merse până la a o săruta. Un zgomot de sticlă 
spartă îl făcu să ridice ochii. Sandra făcea iar trăsnăi. 

— Nu, dar... ce înseamnă asta? întrebă impresarul. 

— Judd... 

— Ce? 

— M-am gândit bine. Poate ar trebui să convocăm fotografii. 
Probabil așteaptă. Nu? 

Judd îi aruncă o scurtă privire lui Cathy și-i răspunse pe un ton 
intenţionat indiferent: 

— Faci cum vrei. Oricum, vei renunţa. Așa că știi, un interviu în 
plus sau în minus... 

— Le-ai promis un articol, îi aminti Sandra. Va fi suficient să-mi 
ascund picioarele... Voi purta ceva decoltat... În sfârșit, ştii tu ce 
trebuie să fac. 

Judd oftă și păru să-și cântărească răspunsul. 

— Bun. Dacă insiști, poate aș putea aranja. Dar deocamdată, n-am 
timp. Vezi bine că sunt complet ocupat cu Cathy. 

Sandra ar fi sărit în picioare, dacă ar fi putut. 

— Vei organiza un interviu. Și repede, mă auzi! Mâine la ora zece. 
Ai înţeles? 

Judd rămase nepăsător înainte de a-i arunca o privire glacială. 

— De acord pentru mâine. 

Mai târziu, Sandra se duse în cameră pentru siesta de fiecare zi. 
Cathy se afla în bucătărie. Judd veni și i se alătură. 

— Ai văzut, adineaori. Am impresia că prietena noastră se 
enervează. Tu nu? 

— Este perfect, răspunse tânăra femeie. Sandrei îi este groază să 
fie a doua. Mai ales când eu ocup primul loc. Sărutul tău a aprins 
butoiul cu pulbere. 

Judd o privi cu atenţie. 

— Nu te-am sărutat doar ca s-o provoc, Cathy. Doream realmente 
asta. Și simt că o voi mai face... 

O luă în brațe. Tânăra femeie nu încercă să fugă. 
Îndrăgostindu-se de un alt bărbat, poate va reuși să-l uite pe Bob. 
Judd avea farmec. Și sărutările sale erau voluptuoase. Dar în sinea 
sa, Cathy rămase de gheață. Numai Bob care o putea emoţiona cu 
adevărat... Iar Judd avea prea multă intuiţie pentru a nu observa 
asta. 

— De ce reziști? Este din cauza Sandrei? 

— Să nu schimbăm nimic din raporturile noastre, Judd. Sunt 
pianistă. Îmi foloseşti drept impresar. Nu cer nimic altceva. 

Pianistă! Îi era greu să se obișnuiască acum cu această idee, după 
toti acei ani petrecuţi în spital. Vocaţia de infirmieră păruse că-i va 
conduce toată viaţa. 

... A doua zi dimineaţă, totul era pregătit pentru interviu. Judd 
nu-și găsea locul. Cathy nu-l văzuse niciodată atât de agitat. Sandra 
voia să abandoneze, ceea ce explica fără îndoială această bruscă 
agitaţie. 

Sandra conducea partida cu o mână de maestru. Îi interzisese lui 
Cathy să atingă fotoliul în fata ziariştilor. Își coafase părul spre spate; 
o bluză verde accentua cu intenţie paloarea trăsăturilor și omisese 
cu bună știință orice machiaj. 

Le adresă un zâmbet nesigur, dar fermecător, înainte de a 
răspunde, accentuând gravitatea vocii. După un timp, întrebarea 
care le ardea buzele, fu pusă: 

— Când credeţi că veţi relua activitatea? 

Sandra adoptă o poză teatrală și răspunse, prefăcându-se gata să 
plângă: 

— Nu ştiu. Este evident ceea ce mă neliniștește... Totul, absolut 
totul depinde de medici. 

Apoi le aruncă un zâmbet cât mai îngrijorat, studiat cu pricepere 
pentru a trezi simpatia și celor mai duri dintre ei. Apoi anunţă că 
întrebările o obosiseră. Întrevederea se terminase. 

Reporterii își aranjau însemnările. Se mai aprinseră niște 
flashuri. Judd ridică brusc mâna pentru a atrage atenţia. 

— Voiam să vă dau o informaţie, băieți. Vă prezint un nou talent. 
O pianistă formidabilă. Va debuta la Îngerul albastru lunea care 
vine. Şi contez pe voi pentru a fi la întâlnire. 

Toate privirile se îndreptară spre Cathy, care schiță o expresie 
uimită. Judd îi făcu cu ochiul complice: 

— Voiam să-ţi fac o surpriză, îi mărturisi la ureche. 

Tânăra femeie se trezi asaltată de întrebări. Flashurile străluciră 
și Sandra tuna şi fulgera că era astfel uitată. 

Judd încheie prin a-i concedia pe fotografi. Cathy descoperi 
brusc prezenţa lui Bob. Probabil asistase la scenă, pentru că un 
zâmbet ironic îi flutura pe buze. 

— Ce circ! Presupun că glumești. 

— Și de ce? întrebă Cathy... Judd, vino aici. Chiar debutez la 
Îngerul albastru sau era o glumă? 

Judd izbucni în râs. 

— Să ştii că nu anunţ orice presei. Să sărbătorim vestea, inima 
mea! 

Și o luă în braţe, făcând-o să danseze prin salon. Bob îi observă 
ținându-și trusa cu un aer crispat. 

— Vrei să mă împingi în cameră, Bob? întrebă Sandra cu o voce 
răgușită. Nu suport să văd niște adulţi comportându-se într-un mod 
atât de stupid. 

— Cum așa? făcu Judd oprindu-se din învârtit. Vrei să-ţi spun 
adevărul, Sandra?... Eşti geloasă, pur și simplu geloasă. 

— Nu-i adevărat! strigă aceasta ca răspuns. 

— În acest caz, explică-te, continuă Judd. Cathy este prietena ta 
cea mai bună. Este foarte talentată și știi ca și mine că poate unple 
o sală. Nu-i reproşa entuziasmul. 

Sandra își aruncă violent cuvertura care-i căzu la picioare. 

— Nu este cu putinţă! Du-mă în camera mea, Bob. Îmi va exploda 
capul. 

Judd îi bară trecerea. 

— Nu mai vrei să cânţi? Tu ai spus-o... este limpede... 

Sandra nu-și reveni. 

— Trebuie să găsesc pe altcineva. Imaginează-ţi că nu doresc să 
fac pe impresarul fără vedete! 

Cântăreaţa se înfurie brusc. 

— Asta este! Ai tras linie! Și munca mea?... Unde ai fi fost fără 
mine, sărmanul meu prieten? Am fost unica ta șansă! 

Fără mine nu exiști. Eşti terminat! 

— Cathy are talent. Așa că nu mă îngropa atât de repede, replică 
Judd strângând maxilarele. 

— Perfect. Fă-ţi valizele și cale bătută! Eu mă întorc la spital. Bob 
va avea grijă de mine... Sunt bolnavă, nu mai pot să merg, dar puţin 
îți pasă. Banii, iată tot ce te interesează!... 

— În sfârşit, spui ce gândești în sinea ta, făcu impresarul cu o 
voce răgușită. Am trăit cu sandvișuri, am dormit în hoteluri slinoase. 
Și totul pentru bani, nu-i așa? 

Sătul, Judd își luă pălăria și trânti ușa atât de puternic, încât o 
gravură căzu de pe perete. 

Sandra făcu o criză de nervi. Bob pregăti imediat seringa. Cathy 
redeveni o clipă infirmieră, dezinfectă braţul şi acul se înfipse... 

O duseră pe bolnava care suspina încă până la pat. Aceasta mai 
continuă un timp să debiteze un val de inepţii. Apoi, tranchilizantul 
își făcu efectul. Bob reveni în salon însoţit de Cathy. 

— Poate îţi par prost, dar sensul acestei comedii îmi scapă 
complet. 

— Să spunem că se află la o cotitură a vieţii lor, răspunse încet 
tânăra femeie. 

— Nu-i înțeleg. Serios! oftă Bob. Judd a depus toate eforturile 
pentru Sandra. Și nu cred că a făcut-o doar din interes. De fapt, mai 
Ştii... 

Cathy se simţi vinovată. N-ar fi trebuit să se potrivească niciodată 
mașinaţiunilor incredibile ale lui Judd. 

— Sandra este teribil de geloasă, Bob. Voi cânta la Îngerul 
albastru... Are impresia că-i fur locul. 

— Dar n-a mai cântat nici măcar o dată de la accident? 

— Într-adevăr... Nu crezi că trebuie să consulte un psihiatru? La 
început mă gândeam că acționează astfel din capriciu, dar acum... 

Bob se gândi, apoi scutură din cap. 

— Nu. Să-i mai dăm putin timp. 

Cathy se apropie de fereastră. Strada mișuna de mașini. Oare 
unde se dusese Judd? După ce se va calma, se va întoarce... măcar 
de-ar telefona. 

Dacă voia să-i reuşească debutul la club, tânăra femeie nu avea 
nici o secundă de pierdut. Trebuia să-și găsească o ținută potrivită 
și, de asemenea, bijuterii. Se temea să nu exagereze sau să fie prea 
puțin. Doar Judd o va putea sfătui în mod eficace. 

— Cathy... 

Bob se pregătea să se apropie. 

— Doctore? 

Acest cuvânt îl făcu să o privească neîncrezător. Mâna i se crispă 
pe trusă și o măsuţă gânditor. 

— Să nu-mi spui că-ţi pierzi și tu capul. 

— N-am ajuns încă acolo, răspunse Cathy râzând. 

— Anulează-ţi numărul de la club. Nu aparţii lumii lor și vei 
regreta. 

Tânăra femeie ridică bărbia. De ce oare se amesteca? Efectiv, nu 
avea nici un cuvânt de spus. 

— Îţi voi rezerva o masă bună, Bob. Și dacă îmi vei trimite flori, 
alege trandafiri. Acum sunt încântători! 

Bob bâigui ceva și, furios, dispăru trântind ușa. 


Capitolul 9 


Judd nu se întoarse. Telefonă. 

— Să ne întâlnim mâine pentru a găsi o rochie potrivită, spuse pe 
un ton obosit. Dar Sandra? Nu poate fi lăsată singură... 

— Voi aranja eu, Judd, detest să vă văd certându-vă astfel. 

— Nu te neliniști. Fă ca mine: nu te mai gândi la asta. 

Părea atât de rece, atât de dur, încât tânăra femeie se înfioră. 
Sandra spunea uneori că nu avea suflet. Şi poate avea dreptate. 
Vazându-l la început, Cathy simţise același lucru. Iar prima impresie 
este deseori cea bună. 

— Ne întâlnim la ora două, continuă Judd. În regulă? 

— Foarte bine. 

— Perfect, încheie impresarul, închizând. 

A doua zi dimineaţă, Sandra se refugie într-o tăcrere aproape 
totală. Cathy îi explică faptul că trebuia să-și petreacă după-amiaza 
în oraș. Nu puse nici o întrebare și nici măcar nu se informă despre 
Judd. 

Tânăra femeie cunoştea o bătrână doamnă în imobil. Aceasta 
acceptă să-i ţină companie Sandrei. leşind din apartament, Cathy 
avu impresia că scapă dintr-o închisoare. Atmosfera devenise 
realmente sufocantă. 

Afară era timp frumos. Soarele strălucea pe un cer fără nori. 
Razele sale încălzeau mai puţin decât vara. Și încă de la ora patru se 
simţea venind frigul. 

Judd o aștepta în faţa celui mai elegant magazin din Pittsfield. 

— Dar Judd, n-am mijloacele de a intra aici! 

— Nu te îngrijora, frumuseţe. Trebuie să cauţi să impresionezi cu 
orice preț la club! 

Impresarul știa exact ce voia să cumpere. Vânzătoarea scoase, 
una câte una, toate rochiile în faţa lui Judd, care trăgea tot mai des 
din ţigară iritat. 

— Nu, nu. Asta nu merge! Vreau ceva elegant, dar simplu. 
Eleganţă și distincţie. Micuța n-are nimic dintr-o vampă. Găsiţi-mi 
ceva drăguţ, dar nu prea sexy. De acord? 

— Mulţumesc pentru compliment! exclamă Cathy. 

— Ştiu că am dreptate, replică Judd, strâmbându-se. Genul sobru 
te face mult mai seducătoare. 

— Dar... 

— Nu insista. Bărbaţilor le place misterul. O fată care-și 
descoperă farmecele nu-i atrage. Cel puţin nu la Îngerul albastrul... 

Vânzătoarea le arătă o rochie neagră, pe care impresarul o 
examină amănunţit. 

— Încearcă asta, îi comandă tinerei femei. 

Cathy intră în cabină și o îmbrăcă. Judd își cunoștea într-adevăr 
meseria, deoarece rochia îi venea de minune. 

Văzând-o apărând, acesta scoase un fluierat apreciativ. Cu un 
gest al mâinii, îi ceru să meargă. Tânăra femeie se simțea puţin 
stângace, dar mândră ca o regină. 

Haina face pe om. Își dădu repede seama. În uniformă, gândea 
şi acţiona ca o infirmieră: eficace, blândă și răbdătoare. Acum, 
devenea altă persoană. 

— Asta va fi perfectă, exclamă Judd. Trebuie să mai găsim două. 
Vei cânta trei seri la rând. Poate mai mult. Cine știe?... 

Zilele următoare trecură cu o rapiditate uimitoare. Sandra cerea 
foartă multă grijă. Plângea deseori. De fiecare dată când suna 
telefonul sau se bătea la uşă, ciulea urechile cu un aer atent. Dar 
redevenea ursuză, deoarece nu era niciodată Judd. 

— Telefonează-i, o sfătui Cathy. 

Despre cine vorbești?. 

— Nu fi ridicolă, Sandra. Dacă vrei să faci pace cu Judd, 
scutură-te și fă primul pas. Chipul prietenei sale se întunecă. 

— Totul s-a terminat între noi. Și nu regret. Este atât de dur, atât 
de lacom... Fii atentă! Îţi va strica viata, cum a făcut cu mine. 

Cathy se încruntă. 

— Nu te înțeleg, Sandra. În ce fel ţi-a ruinat viaţa, de fapt? 

Sandra ignoră întrebarea și scutură ușor din cap înainte de a se 
îndepărta. Lui Cathy i se păru că-i curgeau lacrimi pe obraji. Tânăra 
femeie oftă. Prietena sa nu voia să audă nimic, nici Judd. Amândoi 
erau la fel de încăpățânaţi. Ce să facă? Uneori avea impresia că o vor 
lăsa nervii. 

Avocatul, Bob, Sandra, totul i se amesteca în cap. Și Îngerul 
albastru?... Se temea să nu rateze totul. Poate Judd o 
supraapreciase... 

Vizitele lui Bob deveniseră tot mai scurte. O trata pe Cathy ca pe 
o infirmieră, nimic mai mult. Și uneori de-abia dacă găsea de 
cuviință să o privească. 

Sâmbătă. Ziua cea mare se apropia. Bob întârzie mai mult timp 
decât de obicei. Când termină cu Sandra, își puse trusa pe unul din 
fotoliile din salon. 

— Trebuie... să-ți vorbesc, Cathy. 

— Te ascult, răspunse aceasta pe un ton glacial. 

— Se pare că procesul are loc săptămâna viitoare? 

— Într-adevăr. De ce? 

— Ai luat un avocat? 

— Evident. 

— Mi-ar plăcea să te ajut, dar... 

Ar fi putut să-i răspundă ironic, dar sinceritatea lui Bob o 
convinse să-și schimbe intenţia. Medicul făcu câţiva pași spre 
fereastră și-și lăsă privirea să rătăcească în depărtare. Frunzele 
căpătaseră o frumoasă nuanţă arămie, punând în evidenţă albastrul 
cerului. 

— Aş dori să ne întoarcem în trecut, în perioada când eram trei 
puști pe insulă, murmură Bob. 

— Trecutul este mort, Bob. 

— Eram fericiţi, atunci. 

— Eu nu. 

— Pentru că mă iubeai, iar eu îţi ignoram existenţa? 

— Fără îndoială. Iar situaţia a mai evoluat de atunci... Vei veni să 
mă vezi la premieră? 

— Nu! 

— De ce?... 

— Dar îţi urez mult noroc. După părerea mea, faci o greșeală. 
Numai că ești prea încăpăţânată pentru a accepta asta. Vei merge 
până la capăt. Greşesc? 

— Nu. Ce vrei, ăsta este temperamentul meu irlandez, exclamă 
tânăra femeie. 

Dar de această dată, Bob nu zâmbi şi-şi luă trusa. 

— Cu siguranță, voi fi citat la audiere. Te poţi baza pe mine. 
Voiam s-o ştii. 

— Serios? De ce atâta osteneală? 

Chipul medicului deveni stacojiu. Niciodată nu-l văzuse atât de 
furios. 

— Pentru că nu suntem niște străini unul pentru celălalt. 
Imaginează-ţi că te cred nevinovată. Dar poate puţin își pasă de asta, 
ca și de restul?... 

Cathy ameti. Prăbușindu-se pe un scaun își luă capul în mâini și 
nu se mai putu stăpâni să plângă. Se controlase atât de mult timp... 
Un infern, trăise un adevărat infern săptămânile trecute. Mereu cu 
acea impresie că nu este crezută. Bob se apropie şi rămase o clipă 
neputincios, ascultând-o. Apoi îi scutură braţul. 

— Te rog, Cathy. Nu plânge. Nu suport să te văd așa. O știi. 

Tânăra femeie își spori lacrimile și începu să suspine ca o copilă. 
Era bine să se lase pradă lor. Plângând, se elibera. După ce trecu 
criza, reuși chiar să zâmbească, spre marea uimire a lui Bob. 

— Mă vei surprinde întotdeauna, să știi. Veselă ca un cintezoi sau 
tristă ca o madonă. Dar niciodată doar la mijloc. Ai deruta orice 
bărbat, Cathy. 

— Voi fi o soţie rea. Ai noroc că ai scăpat de mine, Bob. 

— Chiar mă crezi scăpat? Sincer? 

Plecă, lăsând-o în cea mai completă îndoială. Dar tânăra femeie 
era prea obosită pentru a medita asupra a ceea ce-i spusese. 

Sună telefonul. Judd, evident. Cathy se grăbi să răspundă. 

— Da? 

— Domnișoara Corey? făcu o voce feminină. 

— Eu sunt. 

— Ascultaţi... 

Se întrerupse. Cathy insistă, dar apelurile îi rămaseră fără 
răspuns. Persoana nu greșise totuși numărul, pentru că-i spusese pe 
nume. Vocea i se păruse vag cunoscută. Dar era imposibil s-o 
asocieze exact cu un nume. 

Cathy simţi o profundă indispoziţie, care persistă până seara. Se 
gândi din nou la asta chiar și în pat, după ce o culcase pe Sandra. 
Oare cine sunase? Un maniac, desigur. 


KKK 


Duminică, Sandra acceptă în sfârșit să fie dusă afară. Cathy 
căpătase siguranţă în mânuirea fotoliului și ajunseră pe strada 
luminată de un soare strălucitor. Pentru a nu fi recunoscută, Sandra 
își puse niște enormi ochelari de soare. 

— După părerea ta, mai am mult timp? o întrebă pe un ton 
plictisit. 

— Trebuie să-l întrebi pe Bob. Aproximativ două săptămâni. 
Totul depinde de evoluţia ta. 

— Ştii, timpul trece atât de greu. 

— Apucă-te de cântat. Va trece mai repede. 

— Niciodată. 

— Nu fi proastă, Sandra. 

— La ce bun să cânt? Bob are nevoie de liniște pentru a lucra. Nu 
cred că viaţa unui medic se va armoniza cu vocalizele mele. 

Cathy se crispă. 

— Aşadar, asta este? V-aţi hotărât? întrebă tânăra femeie cu o voce 
răgușită. 

— Aproape. 

Din fericire, Sandra n-o putea vedea. Chipul i se întunecase. Îi 
venea să plângă. Universul său se prăbușise definitiv. Și, totuși, ar fi 
trebuit să se aștepte. 

— Îti urez mult noroc. 

— Mulţumesc, răspunse Sandra. Viaţa este ciudată, nu găsești? 

— Nu știu. Am trăit mereu aparte, din cauza profesiei mele. Și nu 
doresc să mă schimb. 

Până a doua zi, depresia se accentuă. Seara trebuia să cânte la 
Îngerul albastru. Nu va avea niciodată puterea.. Judd telefonă 
pentru a pune la punct ultimele detalii. Și înșiţelese că era la 
pământ. 

— Trebuie să pleci în câștigătoare, draga mea. Am o idee. Să 
închiriem o ambarcaţiune și să faci o plimbare pe râu. Chiar un tur 
al insulei, dacă vrei. Odihneşte-te, Cathy. Trebuie să fii în formă 
diseară. 

— Judd! Dacă ai şti... Mi-e teamă să nu fiu la înălțime. Nu vrei să 
treci pe aici? Asta mi-ar ridica moralul. 

Impresarul ezită. De la izbucnirea cu Sandra, nu se mai 
întorsese. 

— Nu, este imposibil, inima mea. Să ne întâlnim în oraș, dacă ţii. 
Vom bea o cafea undeva. 

— Mulţumesc, Judd. Prefer să rămân aici. 

Înţeleg, dar calmează-te. Totul se va desfășura bine. Vei vedea. 

Dispoziţia sa sumbră n-o părăsi toată ziua. Cathy se hotărî să se 
îmbrace acasă. Cabinele de la club nu-i spuneau mare lucru. 
Îmbrăcă rochia și îşi puse un șirag de perle. În sfârșit, apropiindu-se 
de oglindă, adăugă niște cercei din strasuri. 

— Te găsesc încântătoare, Cathy. 

Tânăra femeie se întoarse, descoperind-o pe Sandra care o 
urmărea de un timp. 

— Crezi, într-adevăr? 

— Judd se pricepe să îmbrace o femeie, spuse Sandra, cu o notă 
de regret în voce. N-am fost drăguță în ultimul timp. Sunt de acord. 
Dar... sunt cu toată inima alături de tine, Cathy. Tineam să ţi-o spun. 

— Mulţumesc, Sandra. Ştii ce mult mă impresionează asta. 

Bolnava își trase prietena de braţ, pentru a o săruta pe obraz. 

— Mult noroc, îi şopti. Sunt sigură că vei avea un succes nebun la 
club. 

— Să sperăm, răspunse Cathy râzând. 

„.. Trebuia să plece. Prea nervoasă pentru a conduce, tânăra 
femeie chemă un taxi. Avea mâinile umede de teamă și impresia că 
uitase tot ce repetase. 

Judd o aștepta în faţa clubului. Văzându-l, Cathy realiză brusc în 
ce aventură surprinzătoare intrase. Impresarul o sărută ușor pe 
buze, apoi îi zâmbi: 

— Vei face furori, inima mea. Este suficient să te privesc. 

— Mulţumesc. 

— Iată, de fapt o fată a insistat să te vadă. Te așteaptă. 

Intrară. Cathy își consultă nervoasă ceasul. 

— Nu este momentul să-i vorbești, exclamă Judd. Vei începe în 
cinci minute. Să vedem machiajul... 

Puțin după aceea, Cathy își descoperi vizitatoarea. Era Thornton, 
stagiara. Spitalul îi apăru fulgerător în minte. Oare ce voia? 

... Spoturile luminau scena. Tânăra femeie se așeză la pian, în 
timp ce o voce o anunţa publicului. Înainte de a începe, aruncă o 
privire scurtă sălii. Luminile o orbiseră, dar oricum știa că Bob nu 
era acolo. 

De altfel, de ce ar fi fost? Locul nu i se potrivea deloc unui medic. 
Oare această lume de noapte era într-adevăr făcută pentru ea? 


Capitolul 10 


Acum, spoturile erau aţintite asupra ei. Sala era plină de fum și 
de particule minuscule de praf, care se ridicau în lumină ca niște fire 
de argint. Tânăra femeie putea auzi murmurul conversaţiilor, câteva 
hohote de râs. Dar nici o voce nu semăna cu cea a lui Bob. Păcat... 

Mâinile îi înghețară în contact cu claviatura. Judd o observa din 
culise, așteptând neliniștit. Cathy avea o dorință nebună să fugă. Dar 
nu-l putea lăsa baltă, mai ales acum. 

Orchestra se întrerupse. Era timpul să se lase în voia sorții. Cu 
un nod în gât din cauza tracului, tânăra femeie începu prima piesă, 
apoi pe următoarea. Muzica o ducea departe. Mușchii i se încălzeau. 
În sală, zgomotul se diminua, dovadă a atenţiei publicului. Cu 
siguranţă, o găseau bună. 

Se putu în sfârșit destinde. Muzica învingea orice, inclusiv cele 
mai mari necazuri. Ultimele note se estompară încet. Cathy se ridică 
și se înclină pentru a saluta publicul, înainte de a se alătura lui Judd. 
Acesta o aplauda din toate puterile, cu veșnica sa ţigară între buze. 

— Magnific, Cathy! Într-adevăr. Dă-le un mic supliment. 

Tânăra femeie se supuse și cântă o mică melodie pe care o 
repetaseră conştiincios. Dar publicul ceru alta și Cathy simţi că avea 
sala în mână. 

După ce-și efectuă numărul, tânăra femeie salută pentru ultima 
dată și ieși într-un concert de aplauze. 

Când îl întâlni pe Judd, genunchii îi tremurau. 

— Am reușit, Judd. Am reușit!... N-aş fi crezut niciodată... 

Acesta o luă cu amabilitate în braţe și o legănă ca pe un copil. 

— Le-ai plăcut. Eram sigur... 

Se duseră în cabina pe care o ocupase Sandra. Tânăra femeie se 
prăbuși într-un fotoliu și se privi în oglindă. 

— Nu sunt făcută pentru acest gen de viață, Judd. Mi-ai văzut 
mutra? Și tremur ca o frunză. 

— Te vei obişnui. 

— Mă întreb. 

Se bătu la ușă. Cathy sări în picioare. 

— Probabil, fata aceea, mormăi Judd. 

— Ah, da! O uitasem complet. Să intre, Judd. Sunt curioasă ce 
vrea. 

Impresarul deschise ușa. Thornton părea teribil de jenată. 

— Intră, spuse Cathy. Nu mă aşteptam să te văd. 

— V-am găsit minunată, sincer. 

— Mulţumesc. Dar cine ţi-a vorbit despre spectacolul meu? 

— Tot spitalul știe. 

— Ar fi trebuit să bănuiesc. Mereu aceleași limbi ascuţite... 

— Mi-ar... plăcea să vă vorbesc în particular, domnişoară Corey. 
Este foarte important. 

Judd ridică sprâncenele. Cathy îi făcu un semn și el dispăru, 
lăsându-le singure. 

— Ia loc, Thornton. Ce te frământă? 

Stagiara ezită, dar până la urmă își făcu curaj și vorbi: 

— Se spune că aţi fost convocată de curând la tribunal. Este 
adevărat? 

— Întru totul. Exact în două zile. Dar de ce? Ştii ceva, Thornton?... 
Vorbește! te rog... 

Stagiara își răsucea mâinile. Devenise foarte palidă. 

— Altfel n-aș fi venit... 

Cathy aşteptă. Tânăra fată își căuta cuvintele. 

— Nu... mai căutaţi vinovatul. Din cauza mea a căzut Larkin. Veţi 
plăti în locul meu, domnişoară Corey. 

Cathy o privi complet stupefiată. Îi trebui un timp să înţeleagă. 

— Tu! exclamă. Dar de ce n-ai spus-o mai devreme? 

— Mi-a fost teamă. Nu mi s-a întâmplat niciodată ceva de acest 
gen. Și mă temeam să nu fiu dată afară din stagiu. 

Thornton se întrerupse, cu capul plecat. Cathy închise ochii. 
Camera parcă se clătina cu ea. 

— Thornton! oftă tânăra femeie. Ce idee să... 

— Le voi mărturisi adevărul. Nu este drept ca dumneavoastră... 

Telefonul o întrerupse. Erau atât de încordate încât soneria le 
făcu să tresară. Oare cine mai suna? Sandra, pentru a ști dacă totul 
s-a desfășurat bine?... Sau mai degrabă o relaţie a lui Judd. 

— Da? 

— Cathy? 

— Tu ești, Bob, făcu Cathy cu inima palpitând. 

— Sunt la spital. 

Thornton, știi, Stagiara, cred că a plecat să te vadă. N-ai 
întâlnit-o din întâmplare? 

— Ba da. Este chiar în cabină. Dar ce s-a întâmplat, Bob? 

— Scott, colega sa, a înghiţit un tub de somnifere. Thornton o 
cunoaşte bine și voiam s-o anunţ. 

— Crezi... că-şi va reveni? 

— Sper. Dar este prea curând să ne pronunțăm. O anunti tu? 
Contez pe tine. 

— Am înţeles, Bob. Vom veni. 

Cathy închise și se întoarse spre tânăra fată care devenise albă ca 
varul. 

— Plecăm la spital, spuse cu amabilitate Cathy. Din cauza lui Scott. 

Thornton sări în picioare. 

— I s-a întâmplat ceva? Explivaţi-vă, vă rog! 

Cathy îi povesti, adunându-și lucrurile. Apoi o luă de braț și 
ieşiră din cabină. Judd le aștepta. 

— Du-ne la spital, Judd. Tocmai m-a sunat Bob. 

— Dar plănuisem un mic supeu intim, pentru a-și sărbători 
succesul. 

— Îmi pare rău, Judd. Dar este într-adevăr important. 

Impresarul îi aruncă o privire critică. Detesta să-și schimbe 
planurile. Judd semăna cu o pasăre de noapte. Scos din atmosfera 
plină de fum a cluburilor, nu mai era el însuși. 

— De acord, oftă. Oricum, este imposibil să discut cu tine. Mă 
duc să iau mașina. 

Thornton se refugie brusc într-un col și izbucni în plâns. Scott 
îi era foarte dragă, după toate aparențele, și eleva părea în pragul 
unei crize de nervi. 

Judd le întâlni la ieșire. 

— Plecăm acum? 

— Da. Te deranjează să treci pe la apartament pentru a o anunţa 
pe Sandra? Să-i ceri doamnei Jackson să rămână. Dacă nu va putea 
să rămână, rămâi tu... 

— Ce, eu? exclamă impresarul. 

— Să ştii că Sandra nu are o boală contagioasă. De fapt, de-abia 
aștepți s-o vezi. Crezi că mă păcălești, Judd? 

Acesta trase îndelung din ţigară. 

— Te poţi înșela. 

— Nu cred. Ipocritule! Haide, la drum acum. Și repede. Eşti un 
amor... 

ÎL sărută îndatoritoare pe buze, înainte de a o împinge pe 
Thornton în maşină. Judd conduse ca un nebun. Pe durata 
drumului, Cathy își lăsă mâna pe umărul elevei deprimate. 

Găsiră repede camera lui Scott, după agitația infirmierelor. Cât 
de nobil și grav părea aici, în mediul său... Cathy fu aproape 
surprinsă, atât de mult îi ieșise spitalul din minte. 

— Bob... 

Acesta înălță capul. 

— Cathy! Bună seara. 

Ochii i se plimbară pe rochia de scenă. Apoi i se adresă lui 
Thornton. 

— Am nevoie de lămuririle dumitale. Și repede! 

— Da? făcu eleva smiorcăindu-se. 

— Prietena dumitale s-a otrăvit. De unde şi-a procurat 
somniferele? Din spital? 

— Eu... nu ştiu nimic. Nu știam că are așa ceva. 

Mi-a spus doar că... 

— Vorbește! ordonă Bob. 

— Lui Scott îi era greu să se acomodeze. Aici este mult de muncă, 
destule responsabilităţi... O găseam foarte nervoasă în ultimul timp. 
Vorbea deseori de renuntare. Dar cred că îi era teamă... 

— Dar de ce? întrebă Cathy neîncrezătoare. Există şi alte meserii 
decât cea de infirmieră. Putea face altceva, fără să se considere o 
ratată. 

— Da. Dar părinţii săi au îndrumat-o pe această cale. De ani de 
zile i-au vârât această idee în cap. Acum nu-i mai poate dezamăgi. 

Bob își trecu mâna prin păr. 

— Cred că a luat somniferele din infirmerie. I-am făcut o spălare 
stomacală. Dar dacă aș ști exact ce a înghiţit, tratamentul ar fi mai 
eficace. 

— Pot s-o văd? întrebă Thornton. Vă rog, doctore Clinton, trebuie 
neapărat să-i vorbesc. 

Bob începuse deja să dea din cap, când interveni Cathy. 

— Las-o, Bob. Există lucruri pe care nu le știm. 

Bob o privi o clipă cu atenţie, apoi își dădu acordul. 

— Un minut. Nu mai mult. De-abia și-a recăpătat cunoștința. 

Thornton dispăru și Bob o trase pe tânăra femeie de mânecă. 

— Nu pare să se simtă bine astăzi. 

— În locul meu, ai înţelege. Ştii ce mi-a spus? 

— Cine? Thornton? Nu. Cum vrei să știu... 

— Tocmai mi-a mărturisit vinovăția sa. 

Bob părea căzut din nori. 

— Dar de ce a așteptat atât de mult timp înainte să... 

— Cu siguranţă, spera că afacerea se va clasa, îl întrerupse Cathy. 

Și că justiţia nu se va amesteca. 

— Așadar, vei fi complet dezvinovăţită, Cathy! 

— Am certitudinea că minte, Bob. 

— Stai, nu te mai pricep. 

— Cine a încercat să se sinucidă? Scott, nu Thornton. Nu găsești 
coincidenta bizară? A înghiţit un tub de somnifere chiar chiar în 
seara în care prietena sa a venit să mă caute... Este curios, nu? 

— Așteaptă. Crezi că a vrut s-o acopere pe Scott? 

— Exact. Sunt foarte legate, să știi. Thornton are un caracter 
foarte solid. Își pierde rareori sângele-rece. Dar cealaltă a crezut 
probabil că pleca s-o denunțe. 

— Sunt simple supoziţii. 

— Da. Dar nu voi întârzia să aflu sfârșitul acestei povești. 

Thornton ieși din cameră cu capul plecat și plângând. Cathy îi 
bară trecerea. 

— Să mergem să bem o cafea, îi propuse. Ai nevoie. 

— Credeţi că va muri, domnişoară Corey? 

— Nu, nu cred. I s-au făcut analize pentru a se determina ce a 
folosit. Totul va fi bine. Vei vedea. 

Tânăra fată se rezemă cu spatele de perete. Părea gata să se 
prăbușească. 

— Nu-i ştiam întru totul planurile. N-aș fi crezut-o niciodată 
capabilă să facă un asemenea lucru. N-aș fi lăsat-o singură, altfel. Vă 
jur... 

Cathy o luă de braț: 

— Ai face mai bine să spui adevărul, Thornton. Este greu, foarte 
greu. N-am dreptul să te las să plătești pentru prietena ta. 

— Cum? Nu... înțeleg... 

Observându-i reacția, Cathy înţelese că nu se înșela. 

— Scott este cea care a uitat să pună la loc protecţia, nu-i așa? O 
ştii de mult timp? 

Cealaltă încercă să nege, dar o privire a lui Cathy fu suficientă 
pentru a o face să renunţe la orice intenţie. 

— Am înţeles asta săptămâna trecută. Dar, evident, nu știam cum 
s-o spun. Pe de altă parte, dumneavoastră vă riscaţi cariera. Nu 
puteam să accept. Şi am hotărât să-mi asum vina în locul său. 
Cunoașteţi urmarea. 

— Te-ai gândit măcar la consecinţele actului tău? întrebă Cathy. 
Puteai să fii condamnată în locul lui Scott. 

— Ştiu. Dar suntem prietene. Trebuia s-o ajut. 

Prietene. Cuvântul îi răsună în minte, trezind ecouri cunoscute. 
Odinioară, Sandra îi fusese prietenă. Ar fi făcut orice pentru a se 
ajuta reciproc. Acea perioadă părea trecută pentru totdeauna... 

— Ce se va întâmpla, oare, domnişoară Corey? 

— Va trebui să-l vedem pe domnul Morten chiar mâine 
dimineaţă. 

Eleva nu-și putu stăpâni lacrimile. 

— Sărmana Scott!... 

Apăru un laborant, îl căuta pe Bob. Discutară o clipă cu voce 
joasă. Apoi medicul chemă o infirmieră și o trimise la Scott. 

— Laborantul tocmai ne-a comunicat rezultatele, exclamă cu un 
aer radios, apropiindu-se. Acum totul va fi foarte repede în ordine. 
Prietena dumitale este salvată, Thornton! 

— Mulţumesc. Slavă Domnului! 

— Dacă ai duce-o la ea acasă, Cathy? 

— Nu, prefer să rămân, interveni Thornton. 

Tânăra femeie zâmbi. Cât de bine îi înţelegea reacţia. Ar fi făcut 
la fel dacă Sandra ar fi fost în cauză. Cathy mai aşteptă două ore. 
Puțin după miezul nopții, Bob confirmă că Scott era în afară de 
pericol. În ciuda acestui lucru, îi fu imposibil s-o convingă pe 
Thornton să se ducă să se culce. 

Bob văzu cât era ora şi Căscă. 

— Te las acasă, Cathy? 

— Nu spun nu. Mulţumesc. 

leșiră împreună din spital. La acea oră, erau puţine mașini pe 
străzi. Nenumărate stele străluceau pe cerul fără nori. Atmosfera era 
răcoroasă, dând o senzaţie de iarnă. 

Bob vorbi puţin. Cathy stătea tristă în colțul său. Pierduseră orice 
legătură. Oare cum se putuse schimba Bob atât de brusc? Cum? Pur 
și simplu din cauza Sandrei. O iubea. Și Sandra de asemenea. 
Trebuia să se obișnuiască. 

Seara i se păruse lungă și complicată. Un amestec de izbucniri 
entuziasmate și de clipe de disperare. 

Bob parcă în fața imobilului și se întoarse spre ea. 

— Eu... 

— Vrei să urci? îi propuse Cathy imediat. Judd este încă acolo. 
Tocmai i-am văzut mașina. O cafea bună ne va face bine. Altfel mă 
voi prăbuși pe loc. 

— Ei bine, de acord pentru băutura ta magică! 

Luară ascensorul. Tânăra femeie își căută o clipă cheia înainte de 
a deschide. Judd fuma o țigară. Sandra nu se culcase încă. Dar era 
imp$osibil de știut dacă se împăcaseră sau nu. 

— Iată-vă, în sfârşit! exclamă Judd. Oare unde aţi fost? 

— Ei bine, la spital! Scott își va reveni. 

Evident, lui Judd puţin îi păsa de acest fapt. 

— Ştii cine se afla în sală în seara asta? Jeff Cramer. Numele nu-ti 
spune nimic. Eu îl cunosc foarte bine. Are mai multe localuri în 
Chicago. 

Te-a auzit. Şi i-ai plăcut, Cathy. Vrea să te angajeze pentru șase 
săptămâni. Şase săptămâni! Îţi dai seama?... Eşti în vârf, 
frumuseţe!... 

Cathy era stupfiată. Bob se încordă. 

— Nu te așteptai, nu-i așa? reluă Judd. Ei bine ești de acord? 
Semnăm contractul? 

Se lăsă tăcerea. Tânăra femeie se afla din nou la o cotitură a vieții 
sale. 

Oare ce va alege? 

— Ascultă, Judd, m-ai luat pe nepregătite. Nu putem lăsa pe 
mâine? 

— Bineînţeles că da, oftă acesta. 

— Şi cafeaua aceea? îi aminti Bob. 

— Mă voi ocupa de ea, murmură tânăra femeie. 

Avea nevoie să se îndepărteze puţin pentru a vedea lucrurile mai 
bine, să fie singură o clipă. 

Se produseseră atâtea evenimente noi... 

Dar nu putea avea nici un minut pentru ea. Judd i se alătură în 
bucătărie și închise cu grijă ușa. 

— Nu poţi sta fără mine nici un minut, Judd? 

În loc de răspuns, acesta se așeză în fața mesei. Tigara vicie aerul 
din toată încăperea și tânăra femeie strâmbă din nas. În zadar 
protestase, Judd nu va putea niciodată să renunţe la acest obicei 
detestabil. 

— Văd că iar fumezi grozăviile alea. Este într-adevăr mai puternic 
decât tine! 

Impresarul o privi şi izbucni în râs. Dar în cele din urmă, strivi 
tigara în scrumieră. 

— N-ai să te obişnuiești niciodată. Nu-i aşa? 

— Într-adevăr, mă tem că nu. 

— Sandra nu mi-a reproșat niciodată ţigara. Chiar cred că, într-un 
fel, apreciază asta. 

— Dar eu nu sunt Sandra. 

Judd o măsură îndelung, înainte de a răspunde. 

— Nu. O știu. 

— Unde aţi ajuns amândoi? V-aţi putut împăca? 

— Da. Doar că nu prea știam cum să abordez subiectul. 

Tânăra femeie deschise dulapul și scoase ceștile, linguriţele și o 
zaharniţă din argint. 

— Iată de ce am preferat s-o iau înainte, replică ea. 

Judd nu se putu împiedica să râdă. 

— Îmi place sinceritatea ta. Și eu vorbesc deschis. Ai putut s-o 
constaţi. Dar mereu mi-a fost teamă să te jignesc, Cathy adorată. 

— Sunt mult mai solidă decât crezi, replică tânăra femeie, 
folosind accentul său irlandez. Vrei să adaugi ceva? 

— Este... vorba de Sandra. Dacă Bob este de acord, mi-ar plăcea 
s-o duc la mama. Își va continua acolo convalescenta. 

— La mama ta? Iartă-mă, dar nu știam că ai putea avea una. 

— Să ştii că n-am ieșit dintr-un ou, îi spuse impresarul cu o voce 
tristă. 

— Dar de ce n-o lași aici? Consideri că n-o îngrijesc destul de 
bine? 

— N-are nimic de-a face cu asta. Mi-ar plăcea să-mi cunoască 
mama. Atâta tot. Poate îţi voi părea naiv și demodat, dar mi-am dorit 
acest lucru. 

Într-o clipă, Cathy sesiză unde voia să ajungă. Situaţia se 
lămurea. De fapt, era mult timp de când bănuia ceva. 

— O iubeşti, Judd. Mărturiseşte. 

Acesta izbucni într-un râs sincer. 

— Ai ghicit. Cred că această dragoste mă face să rezist încă de la 
început, din perioada în care Sandra nu era decât o fetiţă care visa 
să devină celebră. 

— Şi Sandra? îl întrebă, ţinându-și respiraţia. 

Judd se apropie, îi luă linguriţele din mâini și le puse pe masă. 

— Te găsesc adorabilă, micuță Cathy. Pur și simplu adorabilă, 
făcu acesta luând-o cu tandrete în braţe. Dacă n-aș fi cunoscut-o pe 
Sandra, ţi-aș fi făcut o curte îndârjită. Pe cuvânt. A fost un timp în 
care n-am încetat să mă gândesc la tine. Când Sandra a avut 
accidentul, am încercat să judec. Mi-am spus că nu trebuie s-o las 
baltă. Că avea nevoie de susţinere... Dar nu reuşeam să mă detașez 
de tine, Cathy. Era ceva mai puternic decât mine. 

O sărută îndatoritor, cu tandreţe. Ca un frate sau ca un prieten 
vechi. Tânăra femeie izbucni în râs, îmbrățișându-l. Exact această 
clipă și-o alese Bob pentru a intra în bucătărie. Îi privi un timp fără 
să vorbească. 

Apoi se întoarse brusc și se îndepărtă cu pași mari. Cathy alergă 
după el. 

— Bob! Așteaptă, Bob! 

Era prea târziu. Plecase deja, trântind ușa. Tânăra femeie se opri 
cu respiraţia tăiată, neștiind ce să mai facă. 

— Tocmai mi-a spus că nu mă mai iubește, exclamă Sandra cu 
voce răgușită. I-am fost recunoscătoare, deoarece m-a scutit să-i 
mărturisesc același lucru. Şi-mi era teamă să nu-i fac rău. 

— Eşti sigură că ai înţeles bine? întrebă Cathy, cu inima paltitând. 

— Absolut. În zadar l-am revăzut, l-am redescoperit într-o 
oarecare măsură, dar n-a mai fost posibil. Ceva a murit între noi. De 
fapt, nu poţi face niciodată să reînvii trecutul. Dar trebuia să încerc 
experienţa înainte de a accepta certitudinea. L-am iubit mereu pe 
Bob. Dar numai ca prieten... Vorbind despre prietenie, să nu-mi 
spui că a noastră a murit. 

Cathy izbucni în râs. Apoi începu să plângă. Era scuturată de un 
spasm nervos. Judd îi dădu o palmă ușoară pentru a se calma. 

— Ei, revino-ţi! făcu acesta cu un aer îngrijorat. Mai am nevoie de 
tine. Mă bazez pe tine pentru Chicago. Pot să-ţi comunic acordul, 
nu-i așa? 

— Trebuie să mă mai gândesc. 

— Nu fi proastă, interveni Sandra. Îţi va plăcea. Sunt sigură. 

Cathy trebuia să dea două reprezentații la Îngerul albastru. La 
restul, va avea timp să se gândească mai târziu. 

Se lansă temeinic în noua sa meserie. Entuziasmul îi era sincer. 
Îi plăceau reflectoarele scenei, iar lumea spectacolului nu-i 
displăcea. Cum oare să rămână insensibilă acestei fascinaţii pe care 
o exercita asupra publicului și osmozei care se crea între sală și ea. 

De la spital nu avea nici o veste. Cathy își sunase avocatul pentru 
a-l informa despre dezvăluirile lui Thornton. Vestea îl stupefiase. 

— Asta schimbă totul, domnişoară Corey. Absolut totul. Acuzarea 
va pierde orice dovadă împotriva dumneavoastră. Doar că ne va 
trebui o mărturie scrisă. 

— Vă las dumneavoastră această grijă, încheie Cathy. Să știți, cu 
cât mai puțin mă ocup de asta, cu atât voi fi mai mulţumită. 

În seara ultimei sale reprezentații, Sandra își făcu apariţia. Judd 
îi împingea fotoliul strâmbându-se. Se instalară la o masă foarte 
aproape de pian. 

Luând microfonul, tânăra femeie dezvălui prezenţa prietenei 
sale și un tunet de aplauze se auzi doar la numele Sandrei. 

— Cred că toată lumea dorește să te audă, Sandra, continuă 
Cathy. Vii să ne cânţi ceva? 

Sala deveni aproape tăcută. Puțin descumpănit, Judd privea la 
stânga și la dreapta, zâmbind celor care-l recunoșteau. Ce cabotin! 
se gândi tânăra femeie. 

— De acord, răspunse Sandra. Dar mă acompaniezi. 

Cathy scoase un oftat de ușurare. Prietena sa părea că revenise la 
gânduri mai rezonabile. Judd își croi drum cu fotoliul și o duse pe 
scenă. Apoi îi întinse un microfon. Cathy se așeză la pian. De trac, 
avea un nod în gât, deoarece acest mic număr era absolut 
improvizat. Începu cu un cântec pe care Sandra îl ştia bine, pentru 
că îl cântaseră deseori odinioară, în perioada când, puștoaice, visau 
să devină staruri. 

Când terminară, cea mai mare parte a oamenilor se ridicară 
pentru a aplauda. Sandra avea lacrimi în ochi. Cathy îi adresă un 
zâmbet scurt lui Judd. Nu va întârzia să reacționeze ca un 
profesionist... 

— Faceţi un duet perfect, să știți. După părerea mea, ar trebui să 
reluăm experienţa și... Ce crezi, Cathy? 

Aceasta nu putea răspunde. Prea multe găuri negre existau încă 
în viaţa sa. Dar era fericită că făcuse această încercare la Îngerul 

albastru. Nu regreta această picătură de succes, acest contact rapid 
cu lumea de noapte. Dacă va continua pe această cale, o aștepta o 
viaţă dificilă, dar pasionantă. Trebuia doar să vadă limpede, să se 
gândească la toate posibilităţile. 

A doua zi, îi telefonă avocatul. 

— Am 0 veste bună, îi spuse pe un ton vesel. Aţi obţinut 
neurmărirea. În ceea ce vă privește, ancheta este închisă. 

Tânăra femeie închise ochii. Coşmarul dispărea, în sfârșit. 

— Sunt... într-adevăr ușurată, bâigui. Și pentru Scott? 

— Nu s-a reținut nici o probă împotriva ei. Dar știți ce cred, 
domnișoară Corey. 

— Nu. 

— Sunt convins că toată vina este a lui Larkin. Este bătrân. Și a 
putut foarte bine să ridice el însuși protecţia și să uite ceea ce făcuse. 
Sunt lucruri care se întâmplă la vârsta sa. 

Cathy se prinse de telefon. 

— Cum? Credeţi că ar fi... 

— N-am nici o dovadă, evident. Dar i-am vorbit despre asta 
avocatului spitalului și pare de aceeași părere. Lucrează la 
problemă. Cu puţin noroc, vor scăpa nepăgubiți. 

— Hotărât lucru, este ziua zurprizelor! încheie Cathy râzând. 

„.. Puțin mai târziu, telefonul sună din nou. De data acaesta era 
domnul Morten în persoană: 

— Domnișoară Corey?... Voiam să vă prezint scuzele direcţiunii. 
Aţi fost pe deplin nevinovată. Și tineam să v-o aduc la cunoștință... 
Și dacă mai sunteţi liberă vă... așteptăm. 

Câteva minute, Cathy își savură victoria. Acum, aveau nevoie de 
ea. Rolurile se inversaseră. De altfel, o voce ascunsă, puţin 

indulgentă, o îndemnă în această direcție. Dar răzbunarea nu făcea 
parte din firea sa. Cathy nu avea nimic dintr-o ființă meschină. 

— Vă mulţumesc, domnule Morten. Evident, voi fi sub comanda 
lui Fairchild? 

Acesta râse ușor. 

— Mă tem că da. Suntem depășiți de treburi la etajul patru. Ei 
bine, vă aşteptăm mâine? 

— Poate nu. În tot cazul, cât mai curând posibil. 

Tânăra femeie închise. Își va putea pune din nou uniforma, își va 
revedea bolnavii, va realua acea viață epuizantă care era raţiunea sa 
de-a fi. De a se cufunda în sfârșit în universul căruia îi aparținuse 
dintotdeauna. 

Sandra nu pierduse nimic din conversaţie. 

— Aşadar, dacă înțeleg bine, renunti. 

Cathy nu se putu împiedica să zâmbească. 

— Ascultă, meseria ta mă tentează. Nu pot s-o neg. O consider 
chiar amuzantă. Captivantă, dacă preferi. Dar nimic mai mult. Tu 
ești altfel, Sandra. Ai ceva de dăruit publicului. Bucurie, căldură 
umană... Acest sentiment eu îl regăsesc îngrijind un bolnav. Este 
modul meu de a mă realiza. Cred că mă înţelegi. Nu doresc să-mi 
schimb viața. 

Sandra păru să ezite o clipă. 

— Te înțeleg foarte bine... Tu... ai putea să uiţi răul pe care ţi 
l-am făcut, Cathy? 

— Vrei să vorbeşti despre Bob?... Desigur. Într-un fel, sunt 
ușurată. Deoarece, dacă vom mai fi impreună acum știu că nici o 
fantomă nu va veni să ne bântuie fericirea. Dacă Bob îmi va dărui 
inima lui, n-o va mai face pe jumătate! 

— Îţi doresc toată fericirea posibilă, Cathy. Și încă o dată, 
iartă-mă. 
— Şi eu, mica mea Sandra. Și tot succesul din lume! 


KKK 


Judd și Sandra plecară două zile mai târziu. Avionul trebuia să-i 
ducă pe Coasta de est, acolo unde locuia doamna Richardson. 
Sandra va scăpa curând de ghips și, după recuperare, va putea urca 
din nou pe scenă. Știau că vor mai fi neînțelegeri între ei și că viața 
nu va fi mereu nostimă. Dar îţi făcea plăcere să vezi încrederea lor. 
Şi Judd va fi un soț bun. 

În clipa în care își luau rămas-bun, Judd trase îndelung din 
țigară. 

— Este teribil, dar sunt fericit că nu vii cu noi, exclamă pe un ton 
convins. 

— Judd! Cum îndrăznești, exclamă Sandra. 

— Ştii că te ador, îngerul meu. Dar nu te-ai fi putut obişnui 
niciodată cu ţigara! 

Cathy izbucni în râs. 

A doua zi dimineaţă, tânăra femeie plecă la spital. Hoinări 
îndelung pe malurile fluviului. Arborii erau aproape desfrunziţi. Un 
covor gros de frunze acoperea pământul rece. În depărtare se zărea 
insula, pierdută în ceaţă. Trecuse o veșnicie de când fuseseră acolo 
toţi patru... În mintea lui Cathy, sărutul lui Judd aparținea deja unui 
trecut îndepărtat. La fel și escapada lui Bob cu Sandra. 

La ce bun să răscolească amintirile? Cathy nu mai voia să meargă 
pe insulă. Cel puţin un timp. Iar dacă se va întoarce vreodată, va fi 
cu Bob, doar cu el. 

Parcă și pătrunse în spital. Toată lumea fu stupefiată s-o vadă. 
Colegele îi rezervară o primire călduroasă. Nimeni nu-și precupeţea 
simpatia: 

— Ce proaste! îi mărturisi o infirmieră. Din fericire, ai scăpat. Nu 
poti să ştii cât de mulțumită sunt. 

— Mulţumesc. Și cu anticipație pentru restul! replică tânăra 
femeie râzând. 

Fairchild o aștepta în birou. 

— Bună ziua, exclamă Cathy. lată-mă întoarsă. Gata să-mi reiau 
uniforma! 

Fairchild o măsură îndelung. 

— Bună ziua, Corey, făcu pe un ton ursuz. Sună H12. Du-te 
repede! Apoi te aștept în laborator. Am un munte de teste de 
efectuat! 

Cathy făcu o mină amuzată. Nimic nu se schimbase. Era plăcut să 
se întoarcă, să găsească o Fairchild mereu la fel de arțăgoasă. 
Curând își va vedea bolnavii şi zâmbetul său le va lumina camerele. 

Afară, un soare splendid își arunca razele dintr-un cer de azur. 
Cathy se gândi la Sandra, pierdută undeva pe malul oceanului, cu 
Judd. Oare își va găsi fericirea? 

Şi Bob? Încă nu-l văzuse. Poate era deja în cabinetul său. 

Dimineaţa fu epuizantă, ca de obicei. Cathy se simţea într-o 
dispoziţie minunată și cobori în hol, fluierând. 

Brusc, îl zări. O clipă, rămaseră faţă în față, tăcuţi. Apoi, Bob se 
destinse și o licărire de mulțumire i se aprinse în adâncul ochilor. 

— Te-ai întors! 

— Da, după cum vezi. 

— Dar credeam că... în sfârșit, te credeam la Chicago, cu Judd. 

— Ştii, repetițiile mari și seratele mondene nu mi-au reușit 
niciodată prea bine. Prefer de departe să fiu dojenită de un șef 
execrabil, să muncesc ca un animal și să mă ocup de eleve timide! 
De fapt, ce s-a întâmplat cu Scott? 

— S-a întors acasă. Cred că acest mediu nu i se potrivea. Ai avut 
dreptate. Părinţii au venit s-o ia. La început nu păreau prea 
mulțumiți. Dar până la urmă au acceptat-o pe fiica lor așa cum este. 

— Cu atât mai bine. Iartă-mă, dar sunt grăbită. Fairchild nu s-a 
schimbat!... 

Uit-o o clipă, murmură Bob. 

O duse într-o cameră goală. 

— Te iubesc, Cathy. Nu-ţi poți imagina cât de mult te iubesc... 
Oare mă vei ierta într-o zi? 

Tânăra femeie izbucni în râs. Hotărât lucru, ziua era bogată în 
lovituri de teatru. Uitându-și toate principiile, îl luă în brațe cu 
tandrete. 

— De ce să te iert? C-ai fost sincer? 

— Cât te iubesc, dragostea mea! Vom fi întotdeauna fericiti. Nu-i 
aşa? Trebuia să fiu sigur în legătură cu Sandra. Întelegi? Am nevoie 
să mă crezi, iubito. Nu mai ştiam ce făceam. Sandra mi-a sucit 
realmente capul, să știi. 

— Bob! Mi-ai lipsit îngrozitor, şopti tânăra femeie. 

Bob o strânse mai puternic și puse stăpânire pe buzele sale cu o 
pasiune aproape sălbatică. Şi acest sărut o făcu să uite totul, 
săptămânile de teamă și de disperare. 

Bob o îmbrăţișa încă în clipa în care apăru Fairchild ca o furie, 
gata să-i facă cu ou și cu oțet. Dumnezeule! se gândi tânăra femeie. 
Și când te gândești că-i promisese că asta nu se va întâmpla 
niciodată. 

Bob păru foarte stânjenit, dar Cathy nu-și putu stăpâni un hohot 
de râs. 

— Ei bine, da! Iată, Fairchild. Există un început în orice! 

Timp de o secundă, i se păru că citește o exprimare complice pe 
faţa infirmierei şefe. Oare era și ea îndrăgostită? 


SFÂRSIT 


